
If you had one shot, or one opportunity to seize everything you ever 
wanted in one moment, would you capture it, or just let it slip? 
Eminem, Lose Yourself 


CE S-A ÎNTÂMPLAT ÎNAINTE 


De aici văd tot. 

Nu mă poate vedea. 

Trebuie să plătească. 

Pentru tot. 

Am nevoie doar de un semn. 
Te rog. 

Dă-mi un semn să pot începe. 


MINT 

— E gay. Sunt sigură. 

Sky stă pe spătarul băncii, chiar în spatele meu şi al Alissei. Suntem doar 
noi trei. Restul parcului e gol. 

— Nu cred, zice Alissa scotandu-si portofelul. Pe cât punem pariu? 

Habar n-am despre cine vorbesc prietenii mei. De multe ori, discuţiile lor 
trec pe lângă mine, de parcă m-aş afla de cealaltă parte a unui perete. 

Alissa ne flutură prin fata ochilor o bancnotă de cinci dolari. Îmi 
aminteşte de prima zi de liceu. Cred că şi atunci făcuse un pariu. 

Era dimineaţă. A venit la banca mea şi m-a întrebat dacă locul de lângă 
mine e liber. Alissa e genul de fată care ar fi putut sta oriunde. Era 
incredibil de frumoasă. Ochii ei arătau ca apa mării, văzută de pe coasta 
Italiei, unde-mi petrecusem vacanţa de vară. M-am uitat sceptică în Jur. 
Unde erau prietenele ei care să râdă de mine, de la distanţă, că pusesem 
botul la întrebarea Alisse1? 

Dar n-am văzut pe nimeni. Eram doar noi două în clasă. 

Vocea lui Sky mă aduce din nou în prezent. 

— Punem pariu pe o pizza? îi spune el. lar Miles ne-o va aduce. E 
perfect. 

Deci vorbesc despre Miles, băiatul care lucrează cu Sky la pizzerie. Nu l- 
am văzut în viata mea, cu toate ca Alissa i-a menţionat numele de câteva ori 
în discuţiile noastre. 

O fată blondă, cu o eşarfă roşie în jurul gâtului, intră alergând în parc, iar 
când trece pe lângă noi, îmi aruncă un zâmbet. 

— E pe drum. Acum trebuie doar să aşteptăm. 

Sky bagă telefonul înapoi în buzunar şi începe să-şi ruleze o țigară. N-are 
niciodată pachete normale de țigări. El face mereu lucrurile putin diferit fata 
de cum le fac ceilalți. 

— A durut? o aud pe Alissa întrebând. 

Revin cu mintea pe banca din parc. Oare despre ce or vorbi acum? 

O văd pe Alissa uitându-se la piercingul din sprânceana lui Sky, pe care 
si l-a pus cu ceva timp în urmă. Când a apărut la şcoală în următoarea zi, 
pielea din jurul piercingului era roşie şi umflată. Îmi ating propria 
sprânceană, aducându-mi aminte că m-a durut şi pe mine câteva zile. 

La început am crezut că e o coincidenţă, dar pe urmă, când Alissa şi-a 
luxat încheietura mâinii în sala de sport, m-a durut şi pe mine încheietura 


cateva saptamani. 

Pot simti durerea altora? E posibil asa ceva? Pare a fi ceva supranatural $1 
ciudat. Si daca se află de asta, o să se spună că sunt şi mai nebună decât 
sunt considerată deja. 

Sky face un semn spre sprânceana lui. 

— A ieşit atât de mult puroi! Aş fi putut să fac un smoothie. 

Alissa îi dă un branci, iar Sky e cat pe ce să cadă de pe spătarul băncii. 

— Taci naibi din gură! Mă faci să mă razgandesc. 

De când vrea Alissa piercing? încerc să-mi imaginez cum ar arăta cu un 
mic belciug în sprânceană. 

Acum câteva săptămâni, la cursul de Croitorie, am fost puşi să facem 
rochii din saci de gunoi. Alissa şi-a tras unul pe cap, l-a apucat dintr-o parte 
ŞI l-a capsat ca să stea fix. Apoi a defilat prin clasă de parcă ar fi fost pe un 
podium. Unii băieţi au început s-o fluiere. Chiar şi într-un sac de gunoi era 
uimitoare. 

— Unde e pizza aia? întreabă Alissa nerăbdătoare. 

— Miles are la dispoziţie o jumătate de oră ca să ajungă aici. Dacă nu 
vine la timp, pizza e gratuita. 

Câteva minute mai târziu, un scuter cu un portbagaj mare şi albastru intra 
în parc. 

Sky mă apucă de încheietură şi se uită la ceas. 

— La ţanc. Tipic Miles. Vedeţi? E un homosexual punctual. 

Simt un freamăt în stomac de parcă ar urma să susțin un examen 
important. 

— Încetează! spune Alissa şi îşi aranjează repede tricoul, cu un gest 
neînsemnat, dar care îi trădează agitația. 

Miles opreşte în faţa băncii şi-l salută pe Sky. Când îşi ridică viziera, 
observ doi ochi de un albastru năucitor, ca ai Alissei. Dar privirea lui e rece. 
Ochii nu au nimic de-a face cu marea de pe coasta italiană. Seamănă mai 
mult cu apa îngheţată. Am o senzaţie ciudată, pe care nu o pot explica. 

— O pizza cu pepperoni? 

Miles scoate o cutie. Mirosul de brânză topită face să-mi lase gura apă. 

— Da. E pentru noi, spune Sky, apoi arată spre Alissa: Ea plăteşte. 

— Chiar aşa? zice Alissa, uitându-se la băiatul cu pizza. Hei, Miles! 


MILES 


Nu-mi place când oamenii imi ştiu numele, iar eu nici măcar nu-i cunosc. 
Ca şi cum scorul ar fi de l-o pentru ei. 

Am mai văzut-o pe fata asta. Se întâlneşte uneori cu Sky, după programul 
de muncă. Îmi atrage atenţia imediat pentru că are ochii la fel de albaştri ca 
ai mei. Tata obişnuia să-mi spună că sunt singurul, în afară de el, cu astfel 
de ochi. Evident, s-a înşelat. Ochii fetei ăsteia au un efect hipnotic. 

Mi-o fi spus Sky cum o cheamă? 

— Vrei o felie? mă îmbie fata, zâmbind. 

Ezit să răspund, pentru că ştiu c-ar trebui să mă întorc la livrările mele, 
dar ceva din vocea ei mă face să rămân pe loc. 

Abia atunci îmi dau seama că mai e o fată cu ei pe bancă. Se apleacă uşor 
spre mine, iar părul ei drept îi încadrează faţa, de parcă ar fi două draperii. 
Nu pare să se simtă în largul ei acolo. 

— Încă un pic, şi iei pauză, nu-i aşa? Vino şi serveste-te! spune ea. 

Se pare că fata cu ochi albaştri nu-mi ştie doar numele, ci şi programul de 
lucru. 

Zăresc o porțiune din gâtul ei dezgolit. 

Oare cum ar fi să-i sărut pielea catifelată? 

Tresar numai când mă gândesc. După despărțirea de Karla, m-am hotărât 
să nu mai simt nimic pentru nici o altă fată. E mult mai uşor să le respingi 
pe toate, decât să le laşi să se apropie de tine. Pentru că, atunci când se 
apropie, vor începe să pună întrebări, întrebări la care nu pot răspunde. 

Ştiu că ar trebui să plec, dar mă trezesc dându-mi casca jos şi aşezându- 
mă lângă ea pe asfalt. 

— la de-aici! îmi pasează ea cutia. 

În timp ce mănânc dintr-o felie, îndrăznesc să mă uit mai îndeaproape la 
ea. Trebuie să aibă ea vreun defect, ceva care să mă ajute s-o uit mai uşor, 
atunci când şi dacă va fi cazul. 

Doar că, atunci când vorbeşte, vocea îi e toată numai un cântec. Ochii îi 
sunt de un albastru nesfârşit, iar dinspre ea vine un iz de toamnă însorită. 

Nu sunt sigur că vreau s-o uit. 

— Cum ziceai că te cheamă? o întreb după ce îmi termin felia de pizza. 


ALISSA 


Stam atât de aproape unul de celălalt, încât piciorul lui îl atinge pe-al 
meu. lar când mă priveşte, parcă ar vrea să-mi citească gândurile. Ochii lui 
îmi studiază fiecare bucăţică de piele. 

N-am mai vorbit cu Miles până acum, dar, de câte ori mă întâlnesc cu 
Sky la el la muncă, îl urmăresc de la distanţă. 

Miles iese în evidență nu pentru că arată bine, ci pentru că pare să nu 
accepte asta, de parcă aspectul lui fizic l-ar chinui în vreun fel. Am simţit şi 
eu asta, pe propria-mi piele. 

Baietilor le place să mă măsoare din priviri, iar asta mă scoate mereu din 
sărite. Andreas e ultimul băiat cu care m-am sărutat, iar de el chiar mi-a 
plăcut. Dar, după ce-am făcut-o, l-am auzit lăudându-se cu sărutul nostru de 
parcă n-aş fi fost decât o altă tipă bună. 

Sky e şi el chipeş, însă aerul lui de tip dur îi cam sperie pe multi. Chestia 
asta mi se pare o idee numai bună de urmat. 

Uneori, când sunt acasă, mă holbez la mine în oglindă. Nu am curajul să- 
mi fac un tatuaj, dar ce-ar fi dacă mi-aş pune un piercing?! Odată, am luat o 
cariocă şi mi-am desenat pe nara un punct negru. Doar simplul gând de a 
avea un piercing în nas m-a făcut să mă simt mai puternică. 

— Cum ziceai că te cheamă? întreabă Miles. 

— Alissa. 

— Esti gay? intreaba Sky. 

Acum înţeleg, de ce spun profesorii că e un tip direct. Câteodată, Sky e ca 
un buldozer. 

Miles dă din cap iritat. 

— Nu, nu sunt gay. 

Sky îşi aprinde ţigara. 

— N-ai de ce să te enervezi. Homosexualii sunt mişto. 

Miles înfulecă ultima bucăţică de pizza din mână şi se ridică. 

— Trebuie să plec. 

Oare pleacă din cauza întrebării lui Sky? îmi dau seama că încep să devin 
agitată. Vreau ca Miles să mă mai privească o dată aşa cum a făcut-o acum 
câteva minute. Am simțit că putea să vadă dincolo de aparente. 

— Sky plăteşte pizza! zic. $i-ti dă şi bacsis! 


SKY 

înjur în gând. 

Alissa îl place. 

Am crezut că era doar un pariu, dar Alissa i-a zâmbit în felul ăla al ei. I-a 
aruncat zâmbetul acela ucigator. 

Când ajung acasă, setez la maximum amplificatorul setului meu de tobe. 
Ritmul mă linişteşte de obicei, dar nu şi de data asta. Chiar şi după o 
jumătate de oră de cântat, încă simt furia crescând în mine. Îmi scot căştile. 

De ce nu pot să trec peste? 

Alissa habar n-are că am început să ies cu Caitlin doar ca să nu atrag 
atenția asupra mea. 

Caitlin e în acelaşi an cu noi. Dacă mă uit chiorâş, aproape că îi semana. 
Dar albastrul ochilor lui Caitlin n-are nicio treabă cu albastrul ăla pe care îl 
ştiu şi îl vreau. 

Mă prăbuşesc în pat şi-mi arunc privirea la poza de grup de pe noptieră. 
Mă uit la ea şi mi-e din ce în ce mai greu să adorm, dar ştiu că, fără ea 
acolo, mi-ar fi şi mai greu. 

Iau poza şi o tin cat mai aproape de mine. Hârtia s-a decolorat în locul in 
care o ating de obicei cu buzele. Aici stăm atât de aproape unul de altul, că 
mâinile noastre se ating. 

Aş vrea să-i decupez pe cei care zâmbesc alături de noi în poză, dar aşa 
mi-e mult mai uşor s-o las pe Alissa să vină în camera mea fără să-şi dea 
seama ce se întâmplă de fapt. Cu Mint nu prea îmi fac griji. Ea e mereu cu 
capul în nori. 

— Locul tău e lângă mine, şoptesc cu buzele lipite de fotografie. Mai 
trebuie doar să-ți dai şi tu seama. 


ALISSA 

— Vii şi tu? o întreb pe Mint, în timp ce o vad ca se urcă pe bicicletă. 

— Unde? 

— Să-mi pun piercing! 

— Acum? întreabă Mint şi zambeste. 

Ştie că nu am răbdare. Cand mi se pune pata pe ceva, nu mai stau pe 
gânduri. 

— Desigur. 


— Ce părere ai? o întreb iar când totul e gata. 

— E drăguţ. 

Când acul îmi perfora nara, Mint se albise la față. De parcă ea ar fi 
suportat durerea, nu eu. 


Putin mai târziu, suntem iar pe biciclete, în cartierul sofisticat in care 
locuieşte Mint. Prima oară când am fost la ea acasă, nu mi-a venit să-mi 
cred ochilor, însă tatăl ei lucrează ca avocat şi e destul de evident că face 
mai multi bani decât tatăl meu, care e pompier. 

Mint îşi caută cheile, în faţa uşii de la intrare, când luminile se aprind şi 
mama ei deschide brusc usa. 

— Pe unde ai umblat? 

Chiar dacă ştiu cât de panicoasă e mama lui Mint, reuşeşte cumva să mă 
şocheze de fiecare dată. Vorbeşte cu ea de parcă e un copil mic. Sora mea 
are nouă ani, şi nici măcar ea nu e tratată ca un bebeluş. 

— Mami... zice Mint, şi sângele îi dă năvală în obraji. 

Mama ei îmi aruncă o privire şi face semn din cap. 

Apoi se întoarce către Mint: 

— Înțelegerea e înţelegere. 


Taică-meu e deja în uniforma de pompier când intru pe hol. 

— Ce ai în nas? 

Îmi întorc fata dintr-o parte într-alta. 

— Iti place? 

Tata încearcă să rămână serios, dar izbucneste în ras. 

— Cred că e mişto. Auzi, mama va veni acasă în curând. Ruben şi Koby 
sunt sus. Ai vrea s-o ajuţi pe Fenna cu tema la mate? 

— Sigur. 


Mă sărută pe frunte şi închide usa de la intrare în urma lui. Il privesc pe 
fereastră cum îşi ia bicicleta şi pleacă. 

Când eram mică, obişnuiam să stau trează ore întregi, în pat, aşteptându-l 
pe tata să se întoarcă în siguranță de la muncă. Nu îndrăzneam să închid 
ochii până când nu ajungea acasă. Uneori, mai adormeam, dar mă trezeam 
speriată şi mergeam desculță până în dormitorul lui. Cand îl vedeam 
cuibărit sub pătură pe partea lui de pat, mă strecuram liniştită înapoi în 
camera mea. 

Acum reuşesc să dorm mai mult, însă niciodată n-am parte de un somn 
profund. 

Nu după tot ce s-a întâmplat Crăciunul trecut. 

Într-o noapte, când tata era de gardă, patru oameni au murit într-un 
incendiu, inclusiv unul dintre colegii lui. O grindă care ardea s-a prăbuşit în 
capul bietului pompier. 

Oamenii care locuiau în casă fuseseră prinşi într-unul dintre dormitoarele 
de la etaj şi nimeni nu putea să ajungă la ei. Tata a încercat să-i salveze, dar 
totul devenise mult prea periculos. În final, tot ce-a mai putut să facă a fost 
să privească neputincios în timp ce casa era mistuită de flăcări. 

Nimic din ce s-a întâmplat n-a fost vina lui, însă accidentul l-a schimbat 
complet. Venea acasă de la muncă şi umbla prin camere ca o stafie. Fără să 
ştie ce face şi fără să aibă vreo direcție anume. Nici măcar pompierii care au 
fost cu el în noaptea incendiului n-au putut să-l scoată din starea asta. 

Obisnuia să ne trezească pe toți cu urletele lui. Mama le-a numit 
coşmaruri, dar ştim prea bine că e mai mult decât atât. 

Fenna se urca în patul meu, îngrozită, de fiecare dată când tata începea să 
tipe. Iar eu o tineam în braţe până adormea. 

M-a distrus faptul că Fenna a fost nevoită să treacă prin aşa ceva. Îmi 
doream să ajut cumva, dar nu ştiam cum. 

Când un regizor m-a întrebat dacă sunt de acord să dau un interviu pentru 
un documentar despre efectele incendiului în familia noastră, am acceptat 
fără să stau pe gânduri. Documentarul a fost difuzat pe un canal pentru 
copii, iar eu am sperat că aşa voi putea să ajut pe cineva. Chiar şi o singură 
persoană şi ar fi fost de ajuns. 

A primit zeci de reacții pozitive de la numeroşi tineri şi, într-un fel, asta 
m-a ajutat să trec prin acea perioadă dificilă din viata familiei mele. 

Cu tata însă era diferit, starea lui părea că o să continue la nesfârşit. Dar, 
la un moment dat, lucrurile au început să se îmbunătăţească. A primit un 


tratament care îl calma. Chiar a mers şi la psihiatru şi, cu ajutorul celorlalți 
pompieri, a început să se pună pe picioare şi s-a întors la muncă, cu 
jumătate de normă. 

După câteva luni, făcea ture de noapte şi totul părea că a fost dat uitării. 

Eu însă n-am uitat. 

Din când în când, urmăresc acel documentar. Îmi văd cearcănele 
întunecate şi ochii care privesc cu frică spre camera de filmat. 

Încă mai simt frica aia, uneori. 


MILES 


Alissa. Continui să mă gândesc la ea tot restul serii, in vreme ce livrez 
pizza. li văd gâtul gol în fata ochilor, chiar şi atunci când mă întorc acasă, 
pe scuter. 

Nu realizez unde sunt, până în momentul în care ajung în faţa uşii de la 
intrare. 

Asta e fosta mea locuinţă. 

Cum e posibil? Până acum, n-am mai greşit drumul. Când ne-am mutat în 
noua casă, m-am acomodat cât ai bate din palme. 

Inima îmi stă în loc când privesc în jur şi văd că nimic nu s-a schimbat. 
Aleea e mai joasă într-un loc, pe acolo puteam trece peste, cu bicicleta, fără 
să lovesc roata din spate. 

În fereastra casei cu numărul 39, nişte vacute din lemn încă stau aşezate 
pe pervaz. Când eram copil, obisnuiam să petrec ore în şir uitându-mă la 
ele. Tata stătea răbdător în spatele meu în timp ce le număram şi le dădeam 
nume. 

Amintirea e chinuitoare. 

Nimic nu s-a schimbat şi totuşi nimic nu mai e la fel. 


— Bună, dragule, spune Julie când intru în bucătărie. Cum a fost azi? 

Oare ar trebui să-i spun că am mers din greşeală până pe vechea noastră 
stradă? Dar sunt sigur că îmi va pune tot felul de întrebări: cum m-am 
simțit, dacă aş vrea să vizitez mormântul, dacă aş vrea să merg cu ea 
acasă... 

— Mda, a fost în regulă, spun şi mă aplec peste tigaie. Miroase bine. 

— Vrei să pui masa? 

Aranjez farfuriile una în fata celeilalte. Julie găteşte mereu chiar daca 
suntem doar noi doi. Nu s-a lăsat doborâtă după ce l-am pierdut pe tata. Cu 
toate că încă îl plânge noaptea. Știu asta, pentru că o aud uneori prin pereţii 
subțiri ai noului nostru apartament. 


Îmi aranjez pixurile şi pun grămadă cărţile după care trebuie să învăţ 
pentru carnetul de şoferi. Apoi bag scaunul înapoi sub birou. 

Afară e întuneric beznă, înăuntru la fel. 

Aş vrea să aprind lumina, dar Julie îşi va da seama că sunt treaz. 
Săptămâna trecută m-a întrebat dacă am probleme cu somnul. Nu ştiu ce 


vrea de la mine. 

Vrea sa ma vada plangand? 

Mănânc, beau, ma misc, dar nimic nu mai pare real. 

Cu excepția dupa-amiezii ăsteia. 

Alissa pare reală. 

Acum mă gândesc din nou la ea. 

Mă pun în pat şi mă întorc pe-o parte. Mă holbez la mine, în oglinda 
şifonierului. De obicei o acopăr cu ceva, dar nu şi de data asta. 

Îmi văd părul, buzele... chipul care m-a ajutat de atâtea ori în viata. 
Oamenii din magazine sunt mereu extrem de prietenoși. Profesorii mă ajută 
dacă mediile mele sunt mici. Fetele ar face orice pentru mine. 

Dar fata mea nu va aduce pe nimeni înapoi din morți. 

Şi cu Alissa cum rămâne? 

Poate ea să repare ceva? 

Mă gândesc la Karla, ultima fată care a intrat în camera asta. S-a întins cu 
mine pe pat, sub aşternuturile astea. 

Am vorbit despre viitor. 

Despre ce voiam să facem, despre ceea ce voiam să devenim. 

Pentru că eram siguri că vom îmbătrâni împreună. 

Am avut un viitor cu ea, dar l-am distrus. 

Şi o voi distruge şi pe Alissa. 

Trebuie să stau departe, cât mai departe de ea. 

Lumina e stinsă de ceva timp. Probabil că doarme. Doarme fără 
coşmaruri. Eu am coşmaruri mereu. Din nou, si din nou, şi din nou. Si 
de fiecare dată e la fel. Mă întorc, pentru că nu pot să stau aici toată 
noaptea. Azi am primit ce aşteptam. Sansele să se întâmple erau aşa de 
mici, e imposibil ca ăsta să nu fie un semn. 


SKY 


Vineri după-amiaza mă bucur că, in sfârşit, am terminat cursurile. Ştiu ca 
n-ar trebui să fiu furios pe Alissa, dar adevărul e că mă scoate din sărite. 

E îndrăgostită de persoana nepotrivită. De ce nu vede asta? 

Mă îndrept spre vestiarul angajaţilor din pizzerie şi, în timp ce-mi pun 
sortul, zăresc un pliant pe masă. 

Curios să vad ce e, îl citesc. 

ESCAPE ROOM SUPRAREALIST 

O FAMILIE FERICITĂ 

UŞILE SE ÎNCHID. 

Al 60 MINUTE LA DISPOZIȚIE. DAR DE UNDE ÎNCEPI? 

GĂSEŞTE INDICII! SPARGE CODURI! REZOLVĂ PUZZLE- 
URI! 

POŢI EVADA IN MAI PUTIN DE 0 ORĂ? 

DAR TE AVERTIZAM: 

EXPERIENȚA VA FI UNA CARE TE VA SCOATE DIN MINTI 
PÂNĂ ÎNTR-ACOLO ÎNCÂT INIMA TI SE VA OPRI, IAR 
SÂNGELE ITI VA INGHETA ÎN VENE! 

NERECOMANDAT CELOR SLABI DE ÎNGER SAU CELOR CU 
MINTEA ÎNCETĂ! 

O FAMILIE FERICITĂ E DESTINATĂ GRUPURILOR DE CEL 
PUTIN PATRU PERSOANE. 

(UN ESCAPE ROOM TERIFIANT!) 

Citesc pliantul de câteva ori şi încerc să procesez informaţiile. Cuvântul 
suprarealist mi-a captat atenţia. Mereu am fost de părere că bâlciurile 
dispun de case bântuite ridicol de false. Dar asta... Asta e ceva ce trebuie să 
încerc neapărat. 

Poate în acest Escape Room voi reuşi să uit de fotografia de pe noptieră. 
Măcar pentru o seară. Şi poate voi uita că acei ochi albaştri nu mă vor privi 
vreodată aşa cum aş vrea. 

— N-ar trebui să treci la treabă? 

Mă întorc şi dau cu ochii de Miles. Se uită spre pliantul din mâna mea şi 
întreabă: 

— Ce-i ăla? 

Şi pe el sunt nervos, poate chiar mai mult decât pe Alissa. Privirile alea 
pe care i le arunca ieri... Nu pot s-o privesc în felul ăsta pe Caitlin, oricât de 


mult as incerca. 
— Nimic, spun şi indes pliantul în buzunar. 


Cand îmi termin tura, Alissa şi Mint mă aşteaptă în fata pizzerie. Văd 
piercingul din nara ei sclipind de la o poştă. De parcă n-ar fi fost deja destul 
de frumoasă! 

— Vii cu noi la film? întreabă Alissa. 

— Mă văd cu Caitlin în seara asta. 

De cum îmi ies pe gură cuvintele astea, încep să fiu tensionat din nou. În 
ultimul timp am impresia că falsa mea iubită, Caitlin, vrea să mergem mai 
departe cu relația noastră. Mai departe decât simplele noastre sărutări. Ştiu 
că şi eu ar trebui să-mi doresc acelaşi lucru, dar nu pot s-o fac. Mintea mea 
e în altă parte. 

— Lucrurile încep să devină serioase între voi doi, nu-i aşa? întreabă 
Alissa. 

Scot un sunet ciudat care ar putea fi interpretat în orice fel. Schimb 
repede subiectul, scoțând din buzunar pliantul cu Escape Room. 

— Vreti să mergem aici vinerea viitoare? 

— Ce-i asta? se incrunta Alissa. 

— Ah, da, am auzit de ea! spune Mint şi, spre surprinderea mea, îmi 
trage pliantul din mână. Trebuie să rezolvi puzzle-uri ca să evadezi dintr-o 
cameră, adaugă, cu entuziasm. 

— Aşa intentionezi tu să ne distrăm? zice Alissa, ridicând din sprancene. 

— Sună mişto, aprobă Mint dând din cap. 

Alissa se uită fugitiv la mine. Ne gândim la acelaşi lucru: Mint e mult 
prea timidă de felul ei. De obicei, rămâne acasă când noi mergem în 
excursie cu şcoala, spune mereu că are rău de carusele, aşa că Alissa şi cu 
mine mergem fără ea la bâlciul anual al oraşului, şi nici la muncă nu mă 
vizitează, fiindcă, de cele mai multe ori, fie o doare capul, fie are ceva la 
stomac. 

— Mie îmi convine, spune Alissa. 

Le arăt ce scrie în partea de jos a pliantului. 

— Mai avem nevoie de o persoană, spun. 

— Caitlin? sugerează Mint. 

În relaţia cu Caitlin mă simt deja închis între patru pereți. 

— Sau Miles? spune Alissa. 


Îmi blestem zilele. În niciun caz nu vreau să stau 60 de minute, privindu-l 
pe Miles cum se apropie de Alissa. 

— Aşa vom fi patru, zice Alissa şi se uită la mine. Să-l întreb? 

Stau întins pe pat, cu Caitlin lângă mine. Un film rulează pe ecranul 
televizorului, dar habar n-am despre ce e vorba. 

Alissa l-a întrebat pe Miles dacă vrea să vină cu noi. Aşa că vinerea 
viitoare voi fi închis într-o cameră cu amândoi, timp de o oră. 

Cum am putut să fiu aşa de prost? De ce naiba am adus vorba de Escape 
Room? 

— Mi-a plăcut, spune Caitlin şi cască. 

Apoi se întinde. Abia acum observ genericul derulând pe TV. Am ratat 
complet finalul filmului. 

— Ce-ai zice să ne bagam la somn? mă întreabă ea. 

— Noi? exclam, ridicând speriat privirea. 

Caitlin abia îndrăzneşte să se uite la mine cand îmi sopteste: 

— Mi-am adus pijamaua. 

Ştiam c-o să se-ntample. Dar nu sunt pregătit. 

Caitlin fuge în hol şi dispare în baie. Trebuie să găsesc o scuză. Dar ce? 
I-am spus deja de două ori că nu mă simt bine. 

Caitlin se întoarce îmbrăcată într-o cămaşă de noapte lucioasă. Mă întreb 
dacă a cumpărat-o special pentru mine. 

— Ai de gând să dormi cu blugii pe tine? mă întreabă. 

Oh, da, corect — mai trebuie să mă şi dezbrac. Mă ridic din pat şi-mi dau 
blugii jos, dar am grijă să tin tricoul şi boxerii pe mine, ca să fiu in 
siguranță. 

Caitlin se bagă chicotind înapoi sub plapumă: 

— Vu? 

Poate e ca siropul de tuse: uneori, cel mai bine e să-l dai pe gât fără să 
respiri. 

Stâng lumina şi mă târăsc în pat. Sunt surprins de cât de catifelată e 
pielea ei. Picioarele, mâinile şi abdomenul. Toate catifelate. 

— Deci o facem? îi spun. 

Caitlin îmi ia mâna şi o aşază pe sânii ei. Îi simt sfârcurile prin cămaşa de 
noapte. 

Îmi dau seama că ar trebui să fac ceva. Din instinct, încep să-i frământ 
pieptul de parcă ar fi un aluat de pizza. 

Mâna ei coboară şi se propteşte între picioarele mele. 


Nu, nu, nu! Asta n-ar trebui să se întâmple! Asta nu mi se poate 
intampla! 

Aud usa de la intrare. Mama si tata s-au intors acasa. 

— Hei, ai mei sunt aici! Nu putem s-o facem. Dormitorul lor e imediat 
langa al meu. 

Tot ce aud e linistea dintre noi doi, apoi Caitlin sopteste: 

— Pacat! 

Ma abtin să nu rasuflu usurat în fata ei. Sunt în siguranţă, momentan. 

— Da, pacat! 

Caitlin mă ia in braţe şi-şi pune capul pe pieptul meu. Nu peste mult 
timp, sforăie, cu un picior încălecat peste al meu. 

Trec ore lungi până reuşesc să adorm. 

Nu mai e mult si va fi Vineri. Vineri. Ziua răzbunării. Si, în sfârşit, 
voi simţi gustul libertăţii. 


MILES 


Am acceptat. 

Voi merge cu Alissa la Escape Room. Ce altceva puteam sa fac? 

Nu pot sa mi-o scot din cap. Luni am impresia c-o vad plimbandu-se prin 
oraş. O urmăresc pe scuter şi-mi dau seama c-am confundat-o cu altcineva. 

Marţi dau peste documentarul în care apare ea şi-l urmăresc de cinci ori 
la rând. 

Miercuri visez că o sărut şi mă trezesc cu perna plină de bale. 

Joi, aşteptarea mă face s-o iau razna. Aşa că-mi iau scuterul şi încep să 
umblu aiurea pe pajiştile din jurul oraşului. Când îmi scot viziera, vântul 
tomnatic mă loveşte în fata. 

Trebuie să-i pun capăt. Nimic nu se va întâmpla între mine şi Alissa. 
Suntem sortiti eşecului. 

Frânez în mijlocul pajiştii şi-mi scot casca. 

Văd o bancă asemănătoare cu cea pe care stătea Alissa, când am întâlnit- 
o săptămâna trecută. 

La început, am sperat că poate o proiectez eu, în minte, mult mai 
frumoasă decât e în realitate. Dar de fiecare dată când mă uitam la 
documentar şi puneam pauză, ochii ei albaştri ma strapungeau cu o 
intensitate de neimaginat. 

Karla obişnuia să mă privească aşa când eram încă împreună. 

Ori de câte ori mă gândesc la Alissa, mă gândesc şi la Karla. 

În acele momente care au marcat sfârşitul relaţiei noastre, Karla mă 
privea ca şi cum aş fi fost un străin, îi era frică de mine. Si, indiferent ce-i 
spuneam, nu puteam să mă revanşez față de ea. 

La fel de dramatic se va termina şi cu Alissa. Poate chiar mai rău. 

Simt furia cum fierbe în mine. 

De ce nu pot merge mai departe cu viata mea? De ce mă urmăreşte 
trecutul, ca un roi de viespi înfuriate? 

Îmi iau avânt şi lovesc casca de bancă. 

Toate amintirile se sfărâmă şi sar odată cu aşchiile băncii. 


MINT 


Toată săptămâna am avut dureri de stomac. Durerile de stomac sunt ale 
altcuiva. Nu pot să-mi dau seama ale cui sunt, dar se inrautatesc pe zi ce 
trece. Mă simt de parcă aş fi înghițit o lama de ras. Şi abia e joi. Când ma 
plimb cu bicicleta pe pajiştile din oraş, mă opresc brusc şi-mi strâng 
abdomenul cu ambele mâini. 

Simt cum durerea ascuțită îmi străpunge corpul şi gem. Ce naiba se 
întâmplă? 

Apoi, tresar când aud un țipăt venind de undeva din apropiere. Vederea 
mi-e blocată de un tufiş uriaş, dar continui să mă îndrept în direcţia 
sunetului misterios şi văd un tip lângă o bancă. Izbeşte de mai multe ori cu 
o cască de spătarul de lemn. 

Apoi o aruncă şi aterizează într-un sant. Câteva rate îşi iau zborul 
îngrozite. 

Mă pregătesc să mă întorc la bicicleta mea, când îmi dau seama cine e. 

Miles. 

Se prăbuşeşte pe bancă şi-şi cufundă faţa în palme. Plânge, cumva? 

Brusc, simt că mă doare stomacul atât de tare, că trebuie să-mi muşc 
obrazul ca să nu urlu. Mă chircesc în spatele tufişului şi respir adânc. 

Acum ştiu de la cine vine durerea. Oare ce e în neregulă cu Miles? 
Săptămâna trecută m-a durut nasul, pentru că Alissa şi-a făcut un piercing, 
dar nici nu se compară cu ce simt acum. Parcă sunt sfâşiată din interior. 

Văd pe cineva în depărtare. O femeie. Cu cât se apropie mai mult, îmi 
dau seama că e aceeaşi femeie care alerga săptămâna trecută în parc. O 
recunosc după eşarfa roşie. 

Ajunge în dreptul lui Miles şi se opreşte. Ce are de gând? Ar fi o nebunie 
să vorbească cu el când e aşa nervos. 

Apoi o aud întrebându-l ceva. Probabil îl întreabă dacă se simte bine. 

Miles îşi ridică privirea şi strigă din toţi rarunchii: 

— Ce naiba vrei de la mine? 

Fac câțiva paşi înapoi. Femeia, la fel. O aud spunând ceva, dar nu-mi dau 
seama ce. 

— Nu! aud vocea lui Miles, plină de furie. M-ai auzit bine! Stai dracului 
departe de mine! 

Femeia îşi ia talpasita, iar eu rămân înmărmurită în spatele tufişului. De 
ce a tipat Miles la o femeie pe care nici măcar nu o cunoaşte? 


Mă gândesc la Alissa şi la cum i s-au aprins călcâiele dupa un tip ca ăsta. 
Sunt sigură că şi-ar schimba părerea daca ar vedea ce am văzut şi eu. 

Mă uit la Miles. Se uită în gol. Când eram în parc, nici măcar nu s-a 
prezentat, de parcă aş fi fost invizibilă. Acum, însă, a fi invizibil e un 
avantaj. 

Mă fac nevăzută. 

Când ajung acasă la Alissa, ea tocmai iese pe uşă. 

— Hei, ce faci aici? întreabă ea. 

Tot drumul spre ea m-am gândit ce ar trebui să fac. Am o presimtire in 
ceea ce-l priveşte pe Miles şi sunt hotărâtă să-i spun totul Alissei. Trag aer 
în piept şi zic: 

— Aş vrea să vorbim un pic. 

Alissa isi ia bicicleta ce stă rezemată de zidul casei. 

— Chiar acum? Ce s-a întâmplat? 

— E vorba despre Miles, spun. 

— Ce chestie! Tocmai mi-a trimis un mesaj. M-a întrebat dacă vreau să 
merg acasă la el, să luăm cina împreună. Stii tu, ca să ne cunoaştem mai 
bine, înainte de jocul de mâine. 

Simt zeci de alarme declanşându-se la un loc în capul meu şi reuşesc să 
spun doar: 

— Nu te duce! 

— De ce nu? mă întreabă Alissa, încruntată. 

N-am nicio dovadă împotriva lui. E mai mult o presimtire. Ceva se 
întâmplă cu Miles. Ceva nu e în regulă. 

Privirea rece din ochii lui îmi face piele de găină. 

Oare e de-ajuns atât, ca s-o conving pe Alissa să dea înapoi? 

— Doar ai grijă, bine? 

Alissa izbucneste in ras. 

— Cu Miles? Stiu de unde mostenesti lipsa asta de incredere, dar pe bune 
acum, parca esti cam prea melodramatica. 


Ma uit în oglindă şi vad doi ochi verzi. Remarca Alissei m-a durut. Ştiu 
că mama s-a panicat, când am întârziat săptămâna trecută. Mi-e de-ajuns şi 
atât. Nu e nevoie să fiu comparată cu ea. 

Si, în acelaşi timp, mă întreb: oare aşa mă vede toată lumea? 

Ma uit din nou în oglindă. Fata pe care o văd e greu de descris. E un 
nimeni. Alissa e fix opusul. N-ai cum să nu te uiţi la ea, fie ca vrei, fie că 


nu. Sky e si el un tip arătos, cu piercingurile lui şi cu hainele pe care le 
poarta. Dar eu? 

N-am să uit vreodată prima zi de liceu, cand Sky s-a aşezat lângă mine şi 
Alissa. 

— Sigur e toboşar, mi-a zis Alissa. Punem pariu? 

Nici n-am apucat să-i răspund, ca Alissa l-a şi bătut pe umăr. 

— Eşti tobosar? 

— Dap, a raspuns Sky privind-o indeaproape pe Alissa. Tu la ce canti? 
Nu, stai! Esti solista vocala, nu-i asa? Esti destul de draguta ca sa fii solista 
unei formații. 

Ştiu că a fost doar un comentariu inofensiv, dar m-a făcut să mă simt 
complet invizibilă. De parcă n-aş fi fost nimic altceva decât umbra Alissei. 
Problema e că am continuat să mă simt aşa multi ani după aceea. De ce-i las 
să-mi facă asta? Am văzut cum s-au privit unul pe celălalt, când am 
reacționat cu atâta entuziasm referitor la Escape Room. Niciunul nu se 
aştepta la asta din partea mea. Soricica Mint, căreia îi e frică de tot ce 
mişcă! Ei bine, nu mai vreau să fiu aşa. Jocul ăsta pare a fi un nou început. 
Iar un nou început înseamnă o nouă înfăţişare. 

Îmi strâng părul şi-l leg cât mai sus. Acum, că nu-mi mai acoperă fata, 
arăt cu totul altfel. Mult mai deschisă, de parcă am ridicat cortina unei scene 
de teatru. 

Scotocesc prin sertarul biroului şi găsesc trusa de farduri pe care am 
primit-o cadou de la mătuşa mea, cu ani în urmă. 

Aleg fardul care are aceeaşi culoare cu ochii mei. Trag o linie cu 
dermatograful şi mă dau cu rime. 

Când fac un pas în spate şi mă privesc în oglindă, nu-mi vine să cred. 
Fata din oglindă nu e un supermodel, dar, cu siguranţă, nu mai e invizibilă. 

Simt un val de energie traversându-mi corpul. E mult mai puternic decât 
frica mea de-a fi observată. 

Aş putea fi puternică dacă nu m-aş mai ascunde. 


MILES 


Alissa va sosi în câteva minute. 

I-am trimis un mesaj la scurt timp după cele întâmplate pe pajişte. Nu pot 
să mai rezist mult timp. 

Nu vreau să mai aştept până mâine. Vreau s-o văd acum. 

Julie a fost surprinsă când i-am spus că am invitat pe cineva să ia cina cu 
noi. M-a întrebat cine e şi i-am spus că o cheamă Alissa. 

— Alissa? E iubita ta? m-a întrebat. 

— Nu încă. 

Julie mi-a zâmbit. Cred că s-a simțit uşurată. Nu vrea nimic mai mult de 
la mine, decât să ştie că-mi trăiesc viaţa. 

Sună la uşă. Simt că imi stă inima. 

Alissa e aici. 


ALISSA 


Tot drumul până la apartamentul lui Miles ma gândesc la ce mi-a zis 
Mint. De ce-a venit să mă avertizeze în privinţa lui? Poate că ar fi trebuit 
să-i pun mai multe întrebări, dar eram deja în întârziere. Si, pe lângă asta, 
Mint e exact ca mama ei. Amândouă se panichează din orice. 

Încercând să trec peste ceea ce mi-a spus, apăs soneria. Uşa se deschide 
aproape instantaneu, iar Miles mă întâmpină. Pare un pic îmbujorat. 

— Hei, ai venit! Intră! exclamă el. 

Il urmez în sufragerie, cameră care împarte acelaşi spaţiu cu bucătăria. 
Acolo dau mâna cu o femeie. E mult mai tânără decât mi-am imaginat că ar 
putea fi mama lui Miles, dar ambii seamănă ca două picături de apă. Au 
acelaşi zâmbet, unul care se contopeşte cu ochii lor pătrunzători. 

— Deci tu eşti fata pentru care Miles a gătit o oră? întreabă ea, cu un 
zâmbet siret în colțul gurii. 

A gătit pentru mine? Zâmbesc şi eu, în sinea mea. Nici nu mă mai 
gândesc la ce mi-a zis Mint. 

Arunc o privire prin jur, în timp ce Miles scoate mâncarea din cuptor. 
Sufragena e mică, dar primitoare. Câteva fotografii îmi zâmbesc, de pe 
rafturi. Ochii mi se opresc asupra uneia cu un bărbat care pare să fie dublura 
lui Miles. Probabil e tatăl lui. 

Ma uit la o fotografie cu Julie şi o prietenă de-ale ei, stând în fata unei 
cafenele. Amândouă tin în mână câte un cornet uriaş de înghețată cu 
ciocolată. 

— Ador deserturile, mărturiseşte Julie când observă că studiez rafturile 
cu fotografii. 

Mai văd una cu o fată blondă, cam de vârsta Fennei şi alte câteva cu Julie 
şi Miles împreună. 

— E un băiat chipeş, nu-i aşa? spune Julie, cu un fel de mândrie în voce. 

— Cu siguranţă e! spun şi nu mă pot abtine sa nu rad. 

Totul e bizar aici, dar Julie ma face să mă simt bine-venita, de parca ne- 
am cunoaste de mult timp. 

În spatele nostru, Miles aşază pe masă un platou cu mâncare aburindă. 

— Cina e servită! ne invită el. 


In camera lui Miles nu sunt fotografii. De fapt, nu prea e nimic, cu 
excepția câtorva lucruri care se găsesc în orice dormitor obişnuit. Are o şi 


orga. 

— Ştii să canti la orgă? il întreb curioasă. 

— Putin, spune Miles şi se aşază pe pat. Tata mi-a dăruit-o. 

— Un... unde e tatăl tău? întreb. 

— E mort. 

— Vai! exclam, în timp ce-mi simt fata înroşindu-se. Eu... 

— N-aveai de unde să ştii, spune, şi trăsăturile chipului său intepenesc, 
de parcă ar purta o mască. Nu-i aşa? 

— Nu. 

Aş vrea nu fi spus asta. Dintr-odată, totul e atât de stanjenitor. 
Sentimentul plăcut pe care l-am avut în timpul cinei s-a topit ca zăpada pe 
asfaltul fierbinte. 

— Cât... baigui, încercând să imi măsor cu atenţie cuvintele. De cât 
timp...? 

— De aproape un an, răspunde Miles şi îşi lasă privirea in pământ. 
Locuiam în altă casă pe-atunci. 

Mă uit în jur. Asta explică de ce dormitorul lui e atât de gol. Probabil că 
tocmai s-au mutat. 

Miles îmi face semn, bătând cu palma aşternuturile de lângă el. 

— Vino şi stai jos lângă mine! 

Îmi simt bătăile inimii luând-o razna, de cum mă aşez lângă el. Stăm 
aproape unul de celălalt. La fel de aproape ca săptămâna trecută, pe banca 
din parc. Doar că, de data asta, Mint şi Sky nu ne privesc. 

— Ciudat, nu-i aşa? spun fără să îndrăznesc să mă uit la el. Cum stăm noi 
doi, aşa, unul lângă altul. 

— Crezi? întreabă. 

— Nu chiar, recunosc eu. Pare c-am mai făcut asta. 

Pentru o clipă, se face linişte. Nu ştiu ce altceva să mai spun. Ceasul de 
deasupra uşii numără secundele care trec pe lângă noi. 

— Tatăl tău era bolnav, nu-i aşa? spune Miles. 

Cuvintele lui mă lovesc ca un cuţit. Atât de mult reuşeşte să mă socheze. 

— Cum... De unde ştii? 

— M-am uitat la documentar, zice Miles, îmbujorându-se. 

Două stări mă copleşesc. Mai întâi, sunt furioasă, pentru că Miles a văzut 
ceva ce nu era menit ochilor lui. Apoi simt o senzație ce mă încălzeşte pe 
dinăuntru când îmi dau seama că m-a căutat pe internet. Dacă scrii numele 
meu, documentarul e prima chestie peste care dai. 


— Tata are PTSD, adică tulburarea de stres posttraumatic, îi spun. 

Miles da din cap. 

— Trebuie sa fi fost dificil. 

Sky si Mint au vazut documentarul, dar n-am vorbit niciodata despre el. 
Sky nu e timid, dar nu-i cine ştie ce vorbaret. lar Mint mă privea cu atâta 
îngrijorare de parcă aş fi putut ceda in orice moment. 

Miles însă a deschis subiectul ăsta cu atâta uşurinţă, de zici că-i cel mai 
firesc lucru din lume care putea să mi se întâmple. $i a fost sincer în 
legătură cu tatăl /ui. Aşa că vreau să fiu la fel şi-i mărturisesc şi eu ceva: 

— Sora mea mai mică a început să doarmă cu mine în pat. Îi era mult 
prea frică să doarmă singură pentru că Tata începea să tipe în toiul nopții. 
Când eram copil, obişnuiam să am probleme cu somnul când tata era la 
muncă, şi încă mai am de când cu accidentul. În fiecare zi sunt... 

— Înspăimântată, spune Miles luându-mi vorba din gură. 

— Exact, îi spun şi mă întorc să-l privesc în fata. 

Ochii lui albaştrii strălucesc de parcă mu de luminite sunt aprinse 
înăuntru lor. 

— N-am vorbit niciodată despre asta. Cu nimeni, adaug eu imediat. 

— Doar în documentar, spune Miles. 

— Da, îi spun zâmbind. Prietenii mei nu îndrăznesc să mă întrebe nimic 
legat de asta. 

— Ştiu ce zici. 

Pentru o clipă, mă tem că expresia rigidă de acum câteva minute va 
reapărea pe fata lui Miles. Dar nu se întâmplă nimic. 

— Cum stau lucrurile între tine şi prietenii tăi? îl întreb. 

— Nu am prieteni. 

La început cred că glumeşte, dar apoi îmi dau seama că vorbeşte serios. 

— Nu-ţi plac oamenii? îl întreb. 

Miles ridică din umeri. 

— Am crezut că ai o mulțime de prieteni. 

— De ce? întreabă Miles, făcând un semn spre fata lui. Din cauza ăsteia, 
nu-l aşa? 

— Putin, recunosc eu. 

— Urasc asta. 

Aproape că-mi vine să zâmbesc. Nu mă aşteptam eu oare sa vad toate 
astea la el? 

Miles oftează. 


— Toţi oamenii pe care îi întâlnesc îşi fac imediat o părere despre mine. 
Vai, pariez că e un arogant. Vai, pariez că are mai multe iubite în acelaşi 
timp. Chestia e că am avut o singură iubită, până acum. 


MILES 


De ce am adus vorba despre asta? imi vine să-mi trag una, mai ales când 
o aud pe Alissa intreband: 

— Cum o cheamă? 

— Karla. 

Pentru o clipă, doar pronuntandu-i numele cu voce tare, îmi dă senzația 
că e aici cu mine. 

— Când v-aţi despărțit? 

N-am să uit ziua aia vreodată, dar mă prefac că-mi ia un pic de timp să- 
mi aduc aminte. 

— În ianuarie. 

— După ce tatăl tău... 

— Da. Nu puteam să vorbesc despre ce se întâmplase cu tata, iar ea n-a 
mai rezistat. 

Nu era adevărat. Problema a fost că am vorbit despre ce se întâmplase. $i 
că n-am mai putut să retrag lucrurile pe care le-am zis atunci. 

Îmi amintesc momentul în care tatăl ei a fost în apartamentul ăsta. Venise 
aici la scurt timp după ce Karla fugise. Mi-a spus urlând să stau departe de 
fata lui. Că o să mă dea pe mâna poliției dacă mai încerc vreodată s-o văd. 

Mulţumesc lui Dumnezeu că Julie n-a fost acasă în ziua aia. Mereu a 
crezut că eu am fost cel care s-a despărțit de ea. 

— $i tu? întreb repede. Ai foşti iubiți? 

— Nimic serios, zice Alissa, roşind uşor. Când vine vorba de mine, 
băieţii urmăresc un singur lucru. 

— Sex, îi spun. M-am prins. Eşti frumoasă. Dar eşti mult mai mult de- 
atât. 

Alissa dă uşor din cap. Piercingul din nasul ei e nou, cred. Ochii îmi sunt 
atintiti pe piercing. Apoi privirea îmi coboară spre buzele ei. 

Vreau s-o sărut. 

După lobul urechii, pe gât, pe abdomen... 

Oare ce ar face dacă m-aş apleca s-o sărut? Poate e prea repede, prea 
mult. Scara asta a mers aşa de bine. Nu vreau s-o stric. 

Dintr-odată, mă sărută. 

Stomacul îmi explodează când o trag mai aproape şi-i simt limba 
catifelată alunecând pe a mea. Sărută atât de diferit fata de Karla. 


Karla... Daca Alissa ar ştii ce i-am facut, nu m-ar mai săruta niciodată in 
felul asta. 

Alung gandul acesta nefast. Ar trebui sa ma bucur. Trecutul e in urma. 

Degetele Alissei urca in parul meu. Sunt inapoi in vechiul meu pat, in 
vechea mea camera. Mereu mi se facea pielea de gaina cand Karla imi peria 
părul in direcția greşită. lar ea râdea de fiecare data. 

Mă pierd. Un reflex. 

Mai multe amintiri îmi tasnesc prin minte. Treptele care scartaiau şi ne 
dădeau de gol de fiecare dată când încercam să ne furişăm din casă, 
dimineața, înainte ca părinții mei să-şi dea seama că am dormit alături de 
Karla. Tata, care mă învăţa să joc şah şi-mi explica regulile pentru a zecea 
oară. 

— Ce s-a întâmplat? o aud brusc pe Alissa, a cărei faţă e atât de aproape, 
că nici n-o pot vedea clar. 

Nu vrei să-ți ating părul? 

Gâtul mi s-a uscat, de parcă n-am mai pus nimic pe limbă de câteva ore. 

Alissa îmi zambeste. 

— Nici frații mei nu mă lasă să fac asta. Koby se înfurie dacă îi stric 
freza. lar părul lui taică-meu e sacru, chiar dacă e aproape chel. 

Părul tatălui meu era saten-inchis, la fel ca al meu. Arăt la fel ca el. Ori 
de câte ori mă uit în oglindă, îl văd pe el. Apoi sunt lovit de crudul adevăr 
care-mi aminteşte că e la doi metri sub pământ. În fiecare zi, trăsăturile 
chipului meu îl tin pe tata aproape de mine, dar nu voi fi niciodată capabil 
să-l aduc înapoi. 

Nu mai vreau ca Alissa să vorbească despre tatăl ei. Mă face să-mi aduc 
aminte de toate lucrurile care au dispărut de lângă mine. 

— Vino aici! îi spun trăgând-o mai aproape. 

Vreau să mă scufund în săruturi, până când rănile din sufletul meu dispar 
cu totul. Şi nici atunci nu vreau să mă opresc. 

Vreau să cred că vom supravieţui împreună, chiar şi pentru o clipă. 


ALISSA 


Pentru prima dată de la incendiu, am simţit că am vorbit pe bune cu 
cineva. Miles m-a întrebat de Tata, iar cu i-am răspuns. Atât de simplu a 
fost! De ce prietenii mei n-au încercat să facă asta niciodată? 

Sunt pe bicicletă şi nu fac nimic altceva decât să stau pe gânduri tot 
drumul înapoi spre casă. Am avut curajul să-l sărut. 

Nici măcar n-am ezitat. Pur şi simplu m-am lăsat purtată de val. La 
început mi-a fost frică să nu mă respingă, apoi a continuat să mă tragă spre 
el. Ne-am sărutat de parcă recuperam toţi anii în care n-am fost împreună. 

Cu el, totul pare aşa de firesc. Am devenit o versiune a mea pe care n-o 
recunosc. Una care chiar îmi place. 

Doar ai grijă, bine? 

Dar de ce? Singurul lucru de speriat a fost faţa pe care a făcut-o când am 
vorbit despre tatăl lui. Oare de ce mă mir? Daca tata ar muri, as innebuni de 
durere. Nu ştiu dacă aş mai putea vorbi despre el la modul obişnuit. De-abia 
dacă pot să vorbesc acum despre perioada în care a fost bolnav. 

Închid uşa în spatele meu. Luminile sunt deja stinse. Toată lumea 
doarme. Mă duc în sufragerie, pentru că momentan n-am nicio şansă să pot 
să închid vreun ochi. Sunt mult prea entuziasmată de Miles şi de sărutul 
nostru. Cu toate că o să-l revăd mâine, aşteptarea pare o eternitate. 

În întunericul din sufragerie disting o siluetă pe canapea. Cineva e încă 
treaz. 

— Tati? întreb cu voce joasă. 

Aprind lampa de lângă televizor. 

— Ce faci singur, pe întuneric? 

Urmăresc totul cu atenție, de la bolul cu chipsuri încă neatins din poală 
până la privirea absentă de pe chipul lui. 

Îmi simt inima bătând cu putere. 

Tata arată ca atunci când... 

Oare ar trebui s-o strig pe mama? Dacă o fac, totul o va lua de la capăt. E 
mult mai greu să îndur ochii plini de îngrijorare ai mamei decât chipul golit 
de expresie al tatălui meu. 

— Mă gândeam doar, zice. 

Vocea lui sună limpede şi clară. Sunt uşurată. Când era bolnav, de-abia 
intelegeam un cuvânt. 

— La ce? întreb. 


— Vino şi stai lângă mine! mă cheamă tata şi îşi pune braţul in jurul taliei 
mele. 

Văd reflexia noastră în ecranul negru al televizorului. El, îmbrăcat in 
uniforma de pompier, iar eu, cu paltonul pe mine. 

Începe să vorbească: 

— O adolescentă a suferit arsuri grave în seara asta. A vrut să facă un foc 
de tabără cu prietenii ei, dar a scăpat situaţia de sub control. Cineva a văzut 
flăcările şi ne-a sunat. Am apucat să vorbesc cu ea preţ de un minut înainte 
să fie urcată în ambulanță. 

— ŞI ce a zis? 

— Mi-a mulţumit. Cred că era ametita de la adrenalină. 

Mi-a spus că sunt un erou. 

— Chiar asta şi esti, îi spun. 

Tata se crispează şi regret pe loc ce-am zis. Ştiu că se gândeşte la 
incendiul de anul trecut. Fetiţa care a murit atunci era de-o vârstă cu Fenna. 
În noaptea aceea, flăcările au luat cu ele patru vieţi. 

Mă uit la el cu grijă. Încă mai crede că a fost vina lui? N-are niciun sens. 
Investigatiile au demonstrat că nu se mai putea face nimic. El nu mai putea 
face nimic. Dacă ar fi intrat în casa aia, n-aş mai fi avut acum un tată, aş fi 
fost la fel ca Miles. 

O aud pe Fenna, intrând în sufragerie. Ne vede împreună şi faţa 1 se 
întunecă. 

— Tati? Plângi? întreabă ea îngrijorată. 

Tata dă din cap. 

— Nu, draga mea. Tati nu plânge. 

— O duc înapoi în pat, îi spun repede, când mă ridic de pe canapea. 

Ultimul lucru pe care mi-l doresc acum e ca Fenna să se îngrijoreze. Dar 
când o bag in pat se uită la mine cu ochii cuprinsi de spaimă. 

— Tati e iar bolnav, nu-i aşa? mă întreabă micuța. 

Şi simt cum inima mi se rupe în mii de bucățele. 

Mâine. 


CÂND UŞILE O SE ÎNCHID 


SKY 

— Sky! 

Am reuşit cumva s-o evit pe Caitlin toată săptămâna. Acum, e pe 
bicicletă în spatele meu. 

— Ce faci diseară? mă întreabă. 

— Merg la un Escape Room, îi zic. Cu Mint, Alissa şi Miles. 

Alissa şi Miles. Săptămâna asta am avut trei coşmaruri. $i toate trei se 
terminau cu ei doi sărutându-se. Mă îngrozesc numai când mă gândesc că 
vom fi închişi unii cu alţii de la opt până la nouă seara. Ce mă fac dacă îşi 
petrec timpul flirtand unul cu altul? Doar gândul mă face s-o iau razna. 

— Mişto! exclamă Caitlin, privindu-mă ciudat. Pot să vin şi eu? 

Aş putea să-i spun că maximul e de patru persoane, dar n-aş vrea să caute 
pe internet şi să-şi dea seama c-o mint. Nu, am nevoie de ceva mai bun de- 
atât. 

— Sigur, vino! Trebuie să trec pe la munca mai întâi, dar poți să mă 
aştepţi la Escape Room, la ora noua. Ne găseşti acolo, îi răspund. 

Nu-i chiar o minciună. Vom fi acolo; doar că atunci vom pleca. Aşa o să 
pot să-i spun că am înţeles greşit ora la care începe. Sau că ea a înţeles 
greşit. 


ALISSA 


Tata ma priveşte surprins cand intru in sufragerie, cu paltonul pe mine şi 
ma intreaba: 

— Unde te duci? 

— La un Escape Room, îi răspund, uitandu-ma la ceas. Am întârziat deja. 

— Dar trebuia să ai grijă de Fenna în seara asta. 

La dracu”. Am uitat. 

— Nu poate Koby sau Ruben să-mi tina locul? 

— Au plecat în oraş. Mama e la Janet, iar eu trebuie să merg la serviciu. 

Văd uniforma tatei. De ce nu-şi caută un alt loc de muncă? Undeva, într- 
un birou plictisitor, de exemplu. Aşa aş şti că se întoarce teafăr acasă. 

— Prietenii mei se bazează pe mine. Nu poate să stea singură? insist. 

— Are nouă ani, Alissa! oftează tata. 

Si de dimineaţă a fost morocănos. Probabil n-a dormit prea mult azi- 
noapte. Eram trează deja de câteva ore, aşa că l-am auzit când s-a întors în 
pat. 

— Chiar nu pot să stau cu ea în seara asta? Mâine da, dar nu azi. Mint va 
sosi în orice moment. 

Tata dă agitat din cap. 

— Vei sta acasă. Înțelegerea e înţelegere. 

Furia îmi umple ochii cu lacrimi şi zic, fără să ma pot abtine: 

— Locul tău de muncă e de rahat! 

— Ce-ai zis? 

Dintr-odată, vocea lui se aseamănă cu cea a mamei lui Mint. De obicei, 
nu e aşa strict. De câte ori încearcă sa fie, începe să râdă. Dar nu şi de data 
asta. Fenna are dreptate. Tata se schimbă din nou. 

Nu sunt sigură că pot să mai trec prin ceva de genul ăsta încă o dată. 

— Mereu eşti plecat la munca, îi strig în fata. Urăsc asta! 

Chipul lui se întunecă şi spune doar: 

— Alissa... 

Nu ma pot opri. Cuvintele pe care m-am abținut atâtea luni să le rostesc 
se îngrămădesc să iasă afară: 

— Tu eşti cel care ar trebui să rămână acasă, nu eu. Te duci la munca în 
fiecare noapte şi te aştepţi ca totul să fie bine. Ei bine, nu e. Ştii măcar cât 
de mult mă îngrijorez pentru tine? $i nu sunt singura. Fenna trebuie să 
doarmă în patul meu, pentru că tu eşti cel care o sperie în fiecare noapte. 


Adoarme plângând de fiecare data. Şi nici măcar nu e fiica mea. E a tal Asa 
că fă bine şi comportă-te ca un tată măcar o dată! 
Unde naiba e? 


MINT 


Ceva nu e in regula. Alissa da din pedale mult mai repede decat de 
obicei. Aş vrea s-o întreb ce are, dar remarca ei acidă de ieri încă ma 
deranjează. Nu vreau să-mi spună iar că sunt melodramatică. Dacă o va 
face, s-ar putea la fel de bine să izbucnesc în plâns. 

N-a pomenit nimic legat de ce s-a întâmplat aseară si nici eu n-am 
întrebat-o cum a mers întâlnirea cu Miles. 

Le-am spus alor mei că am o seară de cinema la Alissa acasă. Nu-mi 
place să-i mint, dar ştiu cât de mult urăsc ei jocurile Escape Room şi nu 
voiam să facă mare tam-tam din asta. M-am panicat. 

Cât timp mergem cu bicicletele, Alissa nu scoate un cuvânt. Nici nu cred 
c-a observat că m-am machiat pentru prima dată în viaţa mea. 


SKY 


Lucrurile s-au schimbat. 

Mint si Alissa nu-şi vorbesc, cu toate că merg pe bicicletă una lângă alta. 
Mint s-a machiat şi are părul strâns legat la spate. Zici că-i cu totul altă 
persoană. 

— Arati bine, îi spun, în timp ce-şi leagă bicicleta. 

— Mersi, spune Mint, înroşindu-se brusc. 

Miles e ultimul care soseşte pe scuterul lui. Îmi face cu mâna, apoi se 
apleacă spre Alissa. 

Pret de o clipă, cred ca tinteste spre obrazul ei. Dar o sărută pe buze. 

Cei doi dispar unul în braţele celuilalt. Se amestecă, la fel ca vopseaua pe 
bază de apă şi devin o singură culoare, în faţa ochilor mei. 

De ce am crezut că aş avea vreo şansă? 

— Ar trebui să intrăm, sugerează Mint, făcându-i să se oprească. 

Încerc să mă adun, dar simt că fiecare oscior din corpul meu începe să se 
sfărâme. Toată speranţa pe care am avut-o s-a dus. 

Mint deschide uşa din lemn şi intrăm cu toţii într-un coridor lung şi 
întunecat. Singura sursă de lumină sunt nişte candele tip pastilă, amplasate 
în găurile din perete. 

La jumătatea coridorului, o uşă dă spre camera de aşteptare. E mobilată 
cu un tonomat şi două canapele ponosite. Pe lada de lemn care serveşte 
drept masuta de cafea sunt pliante precum cel pe care l-am găsit la pizzerie. 

Adrenalina pe care am simtit-o prima oară când l-am citit răbufneşte in 
corpul meu încă o dată. Trebuie să mă concentrez. N-am să-i las pe 
porumbeii ăştia doi să-mi strice seara. 

— Unde sunt angajaţii? o întreb pe Mint. 

La scurt timp, aud o voce în spatele meu. 

— Bună seara! mă salută o blondă tinerică, întinzându-mi mâna. Sunt 
Cleo şi lucrez pentru Escape Room. 

Am aşteptat clipa asta de mai bine de zece luni. 

Iar acum stă în fata mea în carne şi oase. 

Dă mâna cu mine. 

Habar n-are cine sunt. 

Trebuie să folosesc toată puterea voinţei mele ca să nu mă holbez. 

E doar un jucător, asemenea celorlalţi trei. 


ALISSA 


Cu toții dăm mâna cu Cleo, cu toate că eu abia o bag in seamă. Ma 
gândesc la tata şi la lucrurile pe care 1 le-am spus. 

De ce n-a spus nimic? Mă face să mă simt vinovată şi asta mă înfurie şi 
mai tare. 

Cred că Mint şi-a dat seama că ceva nu e în regulă. Dar nu m-a întrebat 
ce am. În schimb, a pedalat pe bicicleta ei, arătând complet diferit. I-am 
observat machiajul, dar nu ştiam ce să zic. Îmi plăcea mai mult înainte, 
când era ea însăşi. Când nu încerca să se dea drept altcineva. 

— Te cunosc, îi spune Mint lui Cleo. Alergai prin parc săptămâna 
trecută. 

— Probabil, zice Cleo, cuprinzându-ne pe toţi cu privirea. Să vă explic 
cum merg lucrurile aici? 

Apoi începe să ne spună o mulțime de reguli pe care trebuie să le 
respectăm cât timp suntem închişi în Escape Room. De-abia reuşesc să rețin 
jumătate dintre ele. O aud menţionând că putem cumpăra indicii cu ajutorul 
unor monede speciale; asta în cazul in care ne impotmolim pe undeva. Si că 
va urmări tot ce facem pe camerele de supraveghere. 

— Care e recordul? o întreabă Sky. 

— Treizeci şi cinci de minute şi treizeci de secunde, îşi aminteşte Cleo. 
Şi oferim timp in plus pentru fiecare indiciu pe care-l cumpăraţi. Credeti- 
mă, de cele mai multe ori, începătorii au nevoie de ele, continuă ea. 

Suntem nevoiți să lăsăm într-un vestiar toate lucrurile cu care am venit. 
Ceea ce mă face să mă simt de parcă aş fi în pielea goală, atunci când 
intrăm pe un hol lung şi întunecat ce dă spre camera în care vom fi închişi 
în următoarea oră. 

Cleo se opreşte în dreptul unei uşi de fier ce-mi aminteşte de ceva ce 
găseşti doar în închisori. Uşa are o vizetă precum cele prin care gardienii 
obişnuiesc să ofere mâncare deținuților. 

— Camera O familie fericită e dincolo de uşa asta. Multa bafta, copii! ne 
urează ea. 

Brusc, îmi dau seama ce ne aşteaptă. Vom fi închişi timp de o oră într-o 
cameră din care va trebui să evadăm. Dacă n-au nicio toaletă înăuntru? Deja 
simt că fac pe mine. 

Cleo deschide uşa, iar Sky intră în cameră, urmat de Mint. Apoi Miles. 
Dar eu stau nemiscata. 


— S-a întâmplat ceva? mă întreabă Cleo. 

Nu ştiu de ce nu pot să mă mişc. Picioarele mele pur şi simplu nu vor să 
înainteze. 

Mi-e frică? Nu-mi plac locurile strâmte şi aglomerate. În clădirea în care 
se află apartamentul lui Miles, am preferat să folosesc scările în locul 
liftului, iar acasă tot timpul tin uşa uşor intredeschisa când merg la baie. 

— Alissa? spune Miles şi îmi întinde mâna. 

Probabil arăt ca o fraieră. lar Mint e deja înăuntru. Dacă ea poate s-o 
facă, atunci pot şi eu, nu-i aşa? 

— Tocmai ţi-ai pus un piercing în nas. Eu cred ca un piercing e mult mai 
înfricoşător decât camera asta, o aud pe Cleo în spatele meu. 

Il las pe Miles să mă tragă înăuntru cu el. 

Camera nu arată deloc cum mă aşteptam. Cu toții ne aflăm în cabinetul 
unui doctor de familie. 

În spatele meu, uşa se închide, iar ceasul de pe perete începe să ticăie. 
Cincizeci şi nouă de minute şi cincizeci şi nouă de secunde. Suntem în 
Escape Room. Jocul a început. 

Am reuşit. 

Pot să-i văd pe ecran. 

E timpul. 

Să înceapă jocul. 


CÂND JOCUL ÎNCEPE 


SKY 


Procesez toate detaliile camerei. Cabinetul e aşa cum mentionase 
pliantul: suprarealist. În mijlocul camerei e un birou din lemn de culoare 
închisă. Sertarul lui e încuiat. Pe podea se află un covor, iar pe peretele din 
spate, două rafturi ticsite cu cărți se înalță până la tavan. Proptit de peretele 
din lateral e un manechin anatomic precum cel pe care-l vezi de obicei în 
laboratoarele de biologie din şcoli. Profesorii le folosesc ca să-i înveţe pe 
elevi locul exact al organelor din corpul uman, dar ăsta e gol. 

Lângă manechin mai văd o tablă cu patru nume scrise pe ea. Fiecare cu 
câte o căsuţă goală dedesubt. Probabil, va trebui să le completăm cu ceva. 

Pe celălalt perete e un dulap uriaş cu două lacăte. Ambele sunt închise. 

De unde să începem? 

Mă uit înjur. În fiecare colt e câte o cameră de supraveghere. Cleo a zis 
că va fi cu ochii pe noi. A mai spus că vom avea nevoie de indicii, dar n-aş 
vrea să le cumpărăm. Vreau să demonstrez că putem să ne descurcăm şi 
fără. 

— În regulă, spune Mint, spre surprinderea mea, preluând conducerea. 
Vom cerceta cu toţii încăperea timp de cinci minute. $i vom pune tot ce 
găsim pe birou. 

— Aici. Vedeţi? spune, scoțând un dosar de sub covor. 

Pare că machiajul a schimbat-o pe dinăuntru. lar acum caută indicii, cu 
disperare, prin toată camera. 

lau toate cărțile de pe rafturi, una câte una. Răsfoiesc câteva, dar nu 
găsesc nimic interesant. 

— Cred că ăsta face parte din manechinul anatomic, spune Mint, din 
spatele meu, cu un plămân de plastic într-o mână. 

— Pentru numele lui Dumnezeu, unde ai găsit chestia asta? întreb uimit. 

— Era în buzunarul paltonului. 

Mint îmi arată cuierul de lângă uşă şi un palton atârnat de el. 

— Crezi că trebuie să găsim toate organele? 

— Aşa se pare. 

În acel moment pipăi ceva tare în spatele unui rând de cărți. Când îl scot 
la lumină, îmi dau seama că e un rinichi de plastic. Mă simt ca atunci când 
eram copil şi căutam ouăle de Paşte, ascunse de mama în curtea din spate. 
Aveam fiori de fiecare dată când vedeam modelul colorat de pe coaja lor. 


Cateva minute mai tarziu, toate organele sunt pe birou. E ca un tablou 
macabru cu natura moarta. 

Mint le pune la locul lor in manechin. Cate un organ pe rand. Se vede 
cine a acordat atenție orelor de anatomie pentru că nu face nici măcar o 
greşeală. 

Inima e ultima. Mint o ia şi-o pune la locul ei. Se aude un click şi gura 
manechinului se deschide. Pe limba lui e o cheie argintie. Adrenalina mă 
cuprinde pe de-a-ntregul. 

— U-uau...! zic balbaindu-ma. Ce mişto! 

— Asta e cheia dulapului, zice Mint şi deschide primul lacăt. Dar avem 
nevoie de două. 

Cu ajutorul lui Miles, răsfoiesc cărțile încă o dată. 

Între timp, Mint investighează camera, de la picioarele scaunelor până la 
spațiul dintre tabla cu cele patru nume pe ea şi perete. 

Când termin de răsfoit ultima carte, oftez şi o pun dezamăgit pe birou. 
Nimic. 

Am căutat peste tot. Unde ar putea fi cheia? 

— Acolo sus! 

Ne întoarcem toţi trei în acelaşi timp. Alissa abia dacă s-a mişcat de cand 
suntem în cameră, dar acum ne arată ceva cu degetul deasupra capului meu. 


ALISSA 

Ştiu că ar trebui să-i ajut pe ceilalți, dar nu pot. De când s-a închis usa, 
am impresia că o greutate îmi striveşte pieptul. 

Deci aşa e să fii închis undeva. 

Simt că pereţii vor cădea peste mine, dar trebuie să rămân calmă. Ştiam 
că nu mă simt confortabil în spațiile înguste, dar chestia asta e mult mai 
grea decât am crezut. 

O privesc pe Mint căutând cu disperare prin cameră. 

Nu cu mult timp în urmă, trebuia să merg cu ea şi cu Sky la bâlciul anual 
al oraşului, dar Mint s-a răzgândit în ultimul moment. Asta e prietena mea — 
am fost nevoită să merg în toate excursiile de una singură. 

Dar jocul ăsta pare că-i dă aripi. De parcă până acum nu găsise nimic 
important de făcut în viaţa ei. 

Mă uit înjur şi încerc să găsesc cea de-a doua cheie. Prietenii mei au 
căutat deja în fiecare colt al camerei. Din locul in care sunt, văd o carte pe 
raftul de sus. Nu e vizibilă de acolo de unde stau ei. 

— Acolo, sus! spun, arătându-le raftul. 

Miles se urcă pe raft şi reuşeşte să-l ia. E un manual de anatomie. În 
interiorul lui, paginile capitolului despre arsuri sunt decupate în aşa fel, 
încât formează un compartiment. O cheie argintie străluceşte în el. 

— Bravo! îmi zice Miles, în timp ce Mint deschide cel de-al doilea lacăt. 

În dulap găsim patru cutii cu medicamente. Mint îşi întoarce privirea spre 
tabla de pe perete şi ne spune: 

— Trebuie să facem legătura dintre fiecare medicament şi pacientul 
corect. 

Nu pot să tin pasul cu ea. E incredibil de inteligentă. De multe ori îi 
copiez notițele, pentru că ştiu că nu greşeşte niciodată. 

— Mami? răsună glasul unei fetiţe prin încăpere. 

O aud atât de clar încât am impresia că stă în spatele meu. Mă întorc, dar 
nu văd pe nimeni. Desigur că nu, vocea vine din interfonul amplasat lângă 
una dintre camerele de supraveghere. 

— Mami, zice fetiţa din nou. Vrei să te joci cu mine? 

Mi se face pielea de găină. Jocul ăsta chiar e suprarealist. Mă uit la Mint 
şi o văd că ascultă cu atenție dialogul-fantomă. Sky se holbează la interfon 
cu gura căscată, iar Miles stă încruntat. 

— Nu am timp, Lia, răspunde glasul unei femei. 


— Ce-a fost asta? intreaba Sky. 

— E povestea din spatele jocului. Acum ştim de ce se numeşte O familie 
fericită. Povestea e despre o fetiță şi părinţii ei. Probabil, mama e doctorul, 
spune Mint, cu un zâmbet triumfător. 

Deşteaptă de Mint. Mereu cu un pas înaintea tuturor. 

— Vocile încearcă să ne distragă, le spun. Numele camerei nu contează. 

— Ba cred că da... intervine Mint. 

Tot timpul crede că le ştie pe toate. 

Credea că îl cunoaşte pana şi pe Miles mai bine decât mine. Și apoi m-a 
avertizat în privinţa lui. La ce naiba se gândea? 

— Eu cred că nu, spun şi smulg cutiile din mâna ei. Hai, să continuăm! 

Mint ia dosarul de pe birou. E primul indiciu pe care l-a găsit sub covor. 

— Diagnosticele pacienților sunt notate aici. Scrie că Marie van 
Hillegom suferă de atacuri de panică. Trebuie să aflăm ce medicament îi 
corespunde, spune ea. 

Atacuri de panică... 

Îl văd pe Tata în pat. Odată am făcut greşeala imensă de a da buzna peste 
el în timp ce avea una dintre crizele sale nocturne. Se purta ca un sălbatic. 
Se zvârcolea de parcă cineva îl ataca exact în clipa aceea. Mama striga la 
mine spunându-mi să plec, dar tot ce am putut face atunci a fost să stau în 
uşă complet încremenită. 

— Diazepam, murmur printre buze. 

— Ce-ai zis? întreabă Mint, ridicandu-si, surprinsă, privirea. 

Am gândit cu voce tare? Nu vreau să discut despre asta, dar Mint ţine 
deja în mână una dintre cele patru cutii, pe care scrie Diazepam. 

— De unde ai ştiut? adaugă nedumerită. 

Tata tinea pe noptieră tot felul de flacoane, pline cu pastile. Îl calmau, 
chiar dacă de cele mai multe ori era ametit din cauza lor. Atât de ametit, 
încât aveam impresia că tatăl meu era îngropat undeva, adânc în mintea lui, 
fără vreo cale de a se întoarce la mine. 

În toată acea perioadă, am vrut să vorbesc cu prietenii mei despre 
lucrurile prin care treceam, dar nimeni nu m-a întrebat nimic. Chiar şi în 
seara asta, când am ieşit din casă cu ochii roşii şi umflati de plans, Mint nu 
mi-a zis nimic. Îl acuză pe Miles fără vreun motiv anume, dar nu vrea să 
vorbim despre tatăl meu bolnav. De ce nu? 

— Am citit undeva, răspund eu într-un final. 


MILES 


Mă uit la interfonul din care ieseau cele două voci de mai devreme. 
Glasul fetiţei m-a străpuns ca un cuţit, de parcă era cu noi in cameră. 

Oare ce altceva ne mai aşteaptă? 

— În concluzie, care e codul? întreabă Sky jucându-se cu degetele pe 
încuietoarea cu cifru a biroului. 

Cutiile sunt puse în ordinea corectă pentru fiecare pacient, dar, din câte 
văd, nu avem toate piesele din puzzle. 

— Am putea folosi prima cifră de pe codul de bare al fiecărui 
medicament! sugerează Mint. 

— Nu. Nu merge, Mint, spune Sky două minute mai târziu. 

— Va trebui să cumpărăm un indiciu. Ne ia prea mult timp, spune Mint, 
cu un oftat. 

Mint. Deci ăsta e numele ei. De când am ajuns aici mi-a tot aruncat cate- 
o privire pe furiş. Nu, adevărul e că s-a holbat la mine, crezând că nu o văd. 
Urăsc când oamenii fac asta. Îmi amintesc de psihologul la care am mers în 
urma insistențelor lui Julie. 

Credea că o să mă ajute, dar conversațiile cu el nu ajutau la nimic. Cu 
jumatatile de adevăr pe care 1 le dădeam psihologului, nu făceam prea multe 
progrese. Mi-e foarte greu să mă dezvălui cuiva, aşa cum sunt eu cu 
adevărat. 

Dar cum rămâne cu Alissa? Ieri, în camera mea i-am spus mult mai mult 
decât intentionam. Începe să se apropie periculos de mult de mine, dar în 
acelaşi timp mă face să mă simt bine. Mă simt mai putin singur. 

— În regulă, cumpărăm un indiciu, spune Sky şi îmi dă cu greu o 
monedă. 

O pun în fantă. Nimic nu se întâmplă, pret de câteva clipe. Apoi, se aude 
un huruit puternic. O minge de plastic coboară pe toboganul de fier şi o 
prind înainte să cadă pe podea. 

Când o văd, inima mi-o ia la galop. Arată ca una dintre mingiutele- 
surpriză din tonomatele cu gumă de mestecat pe care tata obişnuia să mi le 
cumpere când eram mic. De câte ori primeam una, eram foarte bucuros şi 
nerăbdător să văd ce e înăuntru. Tata nu mă ajuta din prima. Mă lăsa cinci 
minute să mă chinui cu ea. Apoi o deschidea şi eram şi mai fericit decât la 
început. 


Lacrimile aproape că îmi inundă ochii. Cum poate o bila de plastic sa 
trezească o amintire atât de puternică? 

— Ce e înăuntru? mă scoate vocea Alissei din transă. 

Îmi dau seama că Mint încă e cu ochii pe mine. De ce se holbează aşa? 
Crede oare că nu mi-am dat seama că face asta? 

Agitat, răsucesc mingea şi o deschid. Citesc cu voce tare biletelul 
dinăuntru: 

Cutiile au un secret, dar nu uitaţi de alfabet. 

Nu înţeleg la început, dar Mint face ochii mari cât mingea de plastic. 

— Alfabetul, desigur! Obişnuiam să ne jucăm asta când eram copii. 
Litera A înseamnă unu, B înseamnă 2. Deci Diazepam înseamnă 4 şi, dacă 
punem medicamentele la un loc dă... spune Mint, uitându-se la cutii. Codul 
e şase-opt-patru-doi, strigă ea. 

Nu cred că vreunul dintre noi a înţeles cum a ajuns Mint la codul ăsta, 
dar, când Sky îl încearcă, încuietoarea se deschide numaidecât. 

— Si acum avem... asta, spune Sky, scoțând un mâner din sertarul 
biroului. E genul de mâner folosit ca să ridici o copertină. 

— ŞI ce-ar trebui să facem cu el? ofteaza Alissa. 

E mult mai putin entuziasmata decât prietenii ei. Initial, am crezut că nici 
nu vrea să intre cu noi. Am fost realmente nevoit s-o trag înăuntru. 

— Cred că intră aici! ne arată Mint, cu degetul, o gaură în lateralul 
raftului cu cărți din dreapta. 

Sky fixează mânerul înăuntru şi începe să învârtă. Auzim un scartait. 
Apoi tot peretele din spate se deschide ca o uşă glisanta, cu tot cu 
certificatul înrămat pentru finalizarea cursului de prim ajutor. 


MINT 


Am in fata un hol lung, slab iluminat. Un singur bec atarna de tavan, dar 
se pot distinge trei uşi la capătul holului. 

Alte trei camere. 

Adică încă trei camere, pline cu puzzle-uri. Şi de trei ori mai multe soluţii 
pe care trebuie să le găsim. 

Sunt cu ochii pe Miles. Mă simt mult mai bine decât ieri, dar presimt că 
durerea de stomac ar putea reveni în orice clipă. 

S-a purtat atât de ciudat acum, cu mingea aia de plastic. De parcă mai 
avea un pic şi izbucnea în lacrimi. Oare au văzut şi ceilalți sau sunt singura? 

Sky încearcă uşa din dreapta. Apoi, pe cea din mijloc. Ambele sunt 
închise. Cu toate acestea, uşa din stânga se deschide fără nicio problemă. 

E camera unei fetiţe, cu pereți vopsiți în culori vii, un glob disco agăţat 
de tavan şi un pat etajat. O pereche de balerini atârnă de oglinda de 
deasupra noptierei. 

— Probabil ăsta e dormitorul Liei, spun. 

Felul în care povestea acestui joc prinde contur e de-a dreptul captivant. 
Păcat că avem doar şaizeci de minute. Aş fi în stare să petrec mult mai mult 
timp închisă aici, explorând fiecare ungher al Camerei. 

— Deci ce căutăm acum? întreabă Sky. 

Nu există semne de vreo incuietoare. Tot ce e in cameră e accesibil, 
inclusiv sertarele din noptiera care se deschid fără efort. 

— Trebuie să fie o cheie pe undeva. Una pentru următoarea usa, spun în 
timp ce scanez camera din priviri. 

Fără să vreau, ochii mei îi întâlnesc pe cei ai lui Miles. Se uită la mine cu 
aşa o intensitate, încât mă face să simt junghiuri în stomac. Vreau să mă uit 
în altă parte, dar nu pot. Parcă sunt legată de el în vreun fel. 

— Mami? Unde-mi sunt balerinii? se aude. 

Vocea Liei îl face pe Miles să tresară şi rupe contactul vizual. 

— Lângă oglindă, scumpa mea! 

— Și pudra? 

— La locul ei, spune un bărbat. 

Apoi se lasă liniştea. Cleo ne oferă numai frânturi din dialogul familiei. 

— Să fie camera asta menită doar o diversiune? zice Miles uitându-se la 
noi. 

— Cred ca da, zice Alissa, trecandu-si mana prin par. 


E agitata. Mai ales de cand am dat peste cutia de Diazepam. A stiut 
imediat cui pacient îi corespunde. A zis ca a citit undeva despre asta, dar 
sunt sigură că tatăl ei a avut acelaşi tratament anul trecut. 

M-am uitat o singură dată la tot documentarul cu ea, apoi l-am văzut doar 
pe jumătate. Prima dată n-am fost prea atentă la ce spunea în interviu, iar a 
doua oară mă durea capul aşa de tare, că l-am oprit înainte să se termine. 

Fata de pe ecranul laptopului meu era o cu totul altă persoană decât 
Alissa pe care o ştiu eu. 

De ce nu mi-a arătat niciodată latura ei sensibilă? 

Ce ar fi trebuit să fac? 

N-am îndrăznit s-o întreb de tatăl ei. Eram sfâşiată de ceea ce i se 
întâmplat. 

Părea o fată puternică, dar puteam să-i simt suferinţa. Nu mă puteam opri 
din plâns şi aveam tot timpul dureri de cap. Era tristeţea ei şi nu voia s-o 
împărtăşească cu mine. 

Dacă mi-ar fi arătat măcar o dată cât de mult se chinuieste, aş fi facut 
ceva în privinţa asta. Dar n-a făcut-o. A preferat să rămână aceeaşi fată dură 
ca întotdeauna. 

— Mergem sa investigăm holul, zice Alissa. 

Il trage pe Miles după ea. Nu mi-a ascultat sfatul în privinţa lui. 

Mă mai uit prin cameră o dată. Înregistrările trebuie să conţină un 
indiciu. Cleo nu le-ar pune fără niciun motiv. Ce anume a zis Lia? Ceva 
legat de o pudră. 

O pungă neagră stă rezemată de colţul patului. O deschid. E plină cu 
pudră albă. Nu asta folosesc balerinele când le transpiră palmele? 

Ăsta e indiciul nostru, dar ce înseamnă? 

Oare să sugerez să mai cumpărăm unul? Știu că ne va costa timp, dar 
minutele se scurg, iar noi nu facem altceva decât să ne învârtim în cerc, ca 
apucatil. 

— Au! tip in gura mare, simtind cum un junghi imi trece prin mana, chiar 
la baza degetelor, de parca cineva tocmai le-a strapuns cu un cutit. 

Din reflex arunc punga cu pudră de talc. Loveşte oglinda şi un nor de 
praf alb se ridică în aer. 

— Ce tot faci? strigă Sky, scoțând capul din sifonierul în care căuta. 

— Eu... încerc să vorbesc. 

Cu greu i-as putea explica ce-am simţit. Recunosc durerea. Ştiu că 
aparține unei alte persoane. 


Când norul se aşază, zăresc urma unor litere in locurile in care pudra nu 
s-a lipit de suprafața oglinzi. Inima-mi sare din piept când citesc două 
cuvinte, formate din treisprezece litere: CUTIA MUZICALA. 


ALISSA 

îl iau pe Miles de mână şi-l trag după mine în hol, departe de prietenii 
mei. 

— Te simți bine? mă întreabă Miles, când îi dau drumul la mână. 

Mă gândesc la Mint si la felul în care a stat cu ochii pe Miles, încă de 
când am venit aici. ÎI urmăreşte ca un vultur. Oare ce pune la cale? 

Nu pot să-i spun că Mint m-a avertizat în legătură cu el. Mă tem c-o să 
creadă că n-am încredere in el, si chiar că nu am! 

E foarte grijuliu cu mine. Aseară m-a sărutat de parcă aş fi fost o făptură 
delicată. Pana acum, niciun băiat nu m-a sărutat cu atâta blandete. 

Aud un strigăt plin de entuziasm venind din dormitorul Liei. În aer 
pluteşte un praf alb precum ceața. 

— Ce s-a întâmplat aici? întreabă Miles, când intrăm înapoi în cameră. 

Imi văd prietenii stând lângă o cutiuta muzicală roz. 

Piesa mi se pare familiară. 

— Beethoven, spune Miles. Fur Elise. 

— De unde ştii? întreabă Sky cu surprindere. 

— Tata obişnuia s-o asculte, răspunde Miles. 

Tatăl lui... sunt sigură că piesa asta îi trezeşte o sumedenie de amintiri, la 
fel cum mi s-a întâmplat şi mie, când am văzut cutia de Diazepam. 

Mă gândesc cum ar fi fost dacă tata ar fi murit în noaptea aia. Aş fi trecut 
vreodată peste? 

Il iau pe Miles de mână, dar, înainte ca privirile să ni se întâlnească, 
luminile se sting. 


E întuneric beznă. 

Nu văd nimic în fata ochilor. Simt că rămân fără aer. 

— Ce se întâmplă? strigă Sky. Aprinde lumina! 

Strivesc degetele lui Miles într-ale mele, dar el nu se mişcă deloc. 

Încăperea pare şi mai mică în întuneric. Mi-am pierdut sensul orientării. 
Unde era uşa? 

Brusc, piesa care răzbate prin negura din fata ochilor mi se pare 
amenințătoare. Aş vrea să închidă cineva odată cutia aia muzicală. 

— Stai calmă! zice Miles. 

Când îi aud vocea atât de aproape de mine, sar ca arsă. 


Ce ne facem dacă nu se mai aprinde lumina? Inima imi pulseaza aşa de 
repede, că am impresia că toți o pot auzi cat de tare îmi bate. 

— Cleo se joacă cu noi, spune Sky. 

— Ai o brichetă? întreabă Mint. 

— Este în vestiar, spune Sky. 

Simt cum palma lui Miles începe să transpire. 

Poate nu-i aşa de sigur pe el pe cât credeam. 

— Oricum, focul nu pare să fie o idee bună cu noi înăuntru, zice el. 

Nu văd nimic. 

Dar îi aud respiraţia. 

Unii oameni au impresia că totul li se cuvine. 

E genul ăsta de persoană. 


SKY 


Cleo se joacă cu noi. Oare nu poate să accepte că am ajuns atât de 
departe? 

Sunetele muzicale ale cutiutei se aud fără oprire. 

— Poate să închidă cineva porcăria aia? întreb, iritat. 

— Nu o găsesc, zice Mint. 

Sunt complet dezorientat în întuneric. Chestia asta face parte din joc? Nu 
cred că cei care au trecut pe aici i-ar fi dat cinci stele jocului ăsta dacă Cleo 
ar fi stins luminile fără niciun motiv şi nu le-ar mai fi aprins la loc. 

— In orice clipă, fetiţa aia, Lia, poate sări în fata noastră, le spun 
celorlalți. Am auzit că au actori pregătiţi să-i sperie pe jucători. 

— Nu spune prostii! mormăie Alissa. 

Eu sunt şocat s-o văd aşa de speriată. 

Pipăi lucrurile din jurul meu încercând să găsesc ceva de care să mă tin. 
Simt un braţ şi îl apuc cu putere. 

— Cine e? întreb. 

— Eu, mi se răspunde. 

Aş recunoaşte vocea asta oriunde. Am aceeaşi senzaţie în tot corpul ca 
atunci când am urcat cu Alissa într-unul dintre cele mai înfricoşătoare 
carusele din viata mea. Mint era acasă, din cauza unei dureri de stomac, ca 
de obicei. 

Ne-am aşezat într-o capsulă ataşată de două cabluri elastice. Ritmul 
muzicii a crescut până în momentul în care capsula a fost propulsată în aer, 
cu noi înăuntru. 

Din punctul cel mai înalt, bâlciul arăta ca o pată de culoare pe pământ. 
Acolo sus, totul părea posibil şi, pentru o secundă, lumea era aşa cum ar fi 
trebuit să fie. 

Becurile se aprind din nou. Îmi ia ceva până mă obişnuiesc cu lumina 
puternică şi mă desprind de braţul de care mă tineam. 

Îmi dau seama că Alissa se tine de mână cu Miles. Dacă aş putea, m-aş 
propulsa în aer din camera asta, cu viteza luminii. Exact cum am făcut la 
bâlci. 

Mint opreşte muzica. Acum e linişte. N-am găsit niciun indiciu în cutiuta 
muzicală. Niciun compartiment secret, nimic. 

După cum bănuiam, camera asta e o diversiune, încep să mă înfurii pe 
Cleo. Mi-e destul de greu să-l privesc pe Miles cum se dă pe lângă Alissa. 


— Hei, ce-ai zice daca ai lăsa lumina aprinsă? strig în fata camerelor. Sau 
nu ti se pare corect? 

Miles mai pune o moneda în fanta de fier a toboganului. Nu avem alta 
opţiune. Camera asta e o înfundătură, iar pe hol nu am găsit nimic. 

De data asta durează ceva mai mult până primim bila cu indiciul următor. 

— Îmbătrânim aici! mă răstesc din nou la cameră, imaginându-mi că tip 
la Miles şi Alissa, pentru că asta mă ajută să mă descarc. Jocul ăsta e naşpa! 

— Ce tot faci? întreabă Miles şi pune mâna pe umărul meu, ceea ce mă 
enervează şi mai tare. 

El e motivul pentru care am starea asta. Îmi ruinează viata. 

Apoi bila cade şi Mint citeşte biletelul: 

Observ caa vă miscati cam greu, dar sânt un om drăguţ de felul meu. 
Iar cheia o să v-o dau, nu mă opun, dar trebuie să faceţi ce vă spun. 

— Ăsta n-ar trebui să fie un joc de putere, nu-i aşa? întreb, uitându-mă la 
cameră. Ce naiba se petrece? 

Cleo chiar se joacă cu noi. Asta e clar. Nu mi-a plăcut de ea de când am 
văzut-o. E un pic cam încrezută. 

O altă bilă coboară pe tobogan cu toate că n-am folosit nicio monedă 
pentru ea. 

— „Trebuie să mergi să stai în fata uşii“, citeşte Mint de pe biletel. 

— Cine? întreb, punându-mi palma pe piept. Eu? 

— Aşa scrie aici! se răsteşte Mint. 

Nu înţeleg ce se petrece. 

— Escape Room e un joc în care trebuie să rezolvi puzzle-uri, am 
dreptate? 

— Doar du-te! spune, nerăbdătoare, Alissa. 

— Bine, mă duc imediat. 

Mă întorc în cabinetul doctorului, cu ceilalți în spatele meu. Deschid 
vizeta şi mă uit prin ea. Tot ce văd e coridorul pe unde am venit, înainte să 
fim închişi aici. E pustiu. 

— Ăsta e cel mai nasol Escape Room din toate timpurile! O să-i dau o 
singură stea. Sau poate niciuna! strig eu. 

Îmi proptesc mâna pe marginea vizetei de metal şi-mi întorc privirea spre 
ceilalți. Miles şi Alissa stau unul lângă altul, fără niciun pic de distanţă între 
ei. Voi putea oare să mă obişnuiesc cu asta? 

— N-o vad pe Cleo nicăieri. Cred că e doar gura de ea, le spun. 

Apoi aud sunetul de fier care cade pe fier. 


Ghemuita langa vizeta din usa, pot sa aud totul. 

„Ăsta e cel mai nasol Escape Room din toate timpurile! 

O să-i dau o singură stea. 

Sau poate niciuna!“ 

Cuvintele lui sunt ca o palma peste fata. 

Habar n-au cât de mult am lucrat la jocul ăsta! 

Totul e perfect până la cel mai mic detaliu. 

Mă ridic şi trantesc usita de metal a vizetei cu toată forţa. 
Apoi aud sunete de oase rupte. 


MINT 


Simt aceeasi durere ca mai devreme. La baza degetelor. De parca ar fi 
fost zdrobite. Dar, spre surprindere mea, nu eu sunt cea care tipa, ci Sky. 

Mă apropii de el şi imi dau seama că şi-a prins mana. Metalul i-a 
spintecat carnea. 

Fiecare gură de aer mi se împotmoleşte în gât. 

Ăsta nu e un joc distractiv. 

E real. 

Trebuie să deschid usita vizetei, chiar dacă nu vreau să vad cum arată 
mâna lui Sky. 

— Eşti gata? îl întreb şi văd cum pe chip 1 se citeşte frica. 

Fără să mai aştept un răspuns din partea lui, trag de usita, care se 
deschide, scoțând un pleoscăit acolo unde sângele alunecă pe metal. În locul 
în care carnea i-a fost zdrobită, totul e vinetiu. 

Icnesc şi fac câţiva paşi in spate. 

— Mint... gafaie Sky. Ajută-mă! 

Are aceeaşi slăbiciune în glas ca Lia. De parcă, acum, Sky e doar un 
băieţel de nouă ani, iar eu sunt adultul. 

Mă uit panicată prin jur. Ne trebuie ceva ca să oprim sângerarea, dar ce? 

Apoi îmi amintesc că suntem în cabinetul unui doctor. Nu văzusem 
cumva nişte bandaje în dulap? Deschid uşile şi scot o rola de bandaje şi o 
foarfecă. 

— Alissa! o strig. 

Nu reacționează. Stă lipită de perete şi se holbează la mâna sângerândă a 
lui Sky. 

Trebuie să fac asta de una singură. Îl iau pe Sky de lângă uşă şi-l pun să 
se aşeze la birou. În lumină, mâna lui arată şi mai rău decât credeam. Oare 
pot să fac asta? Dacă o să-l rănesc şi mai mult? 

— Mint... îl aud pe Sky. 

Ştiu că are nevoie de ajutorul meu. Încerc să nu mă uit la bucăţile de 
carne zdrentuita care înconjoară rana când trec cu bucata de pânză peste 
palma lui. Dau de trei ori, pornind dintre degetul mare şi cel arătător, apoi 
înfăşor în jurul încheieturii şi încă o dată în jurul întregii mâini. Când rola 
se termină, leg totul cu un nod, cât de strâns pot, iar Sky geme de durere. 

Simt un alt junghi în palmă şi mă uit îndeaproape la ea, ca să fiu sigură că 
nu am nimic. 


— Ajutor! strig în direcția camerei de filmat din tavan. Sky e rănit. Ai 
putea să des... 

Sky îmi acoperă gura cu palma sănătoasă şi îmi spune, alarmat: 

— Ce tot faci? Chiar vrei să vină înapoi aici? 

— D-dar trebuie să mergi la spital, îi spun. Uite... 

Stropi de sudoare se preling pe buza lui Sky. 

— Ea mi-a facut asta, spune el. 

— Ce? întreb, râzând cu nervozitate. 

— Cleo, continuă Sky. l-am văzut fata chiar înainte să tranteasca usita 
vizetei peste mâna mea. 


ALISSA 


O aud pe Mint spunand ceva, dar nu pot sa deslusesc ce anume. Palma lui 
Sky arată ca o halcă de carne trecută prin cuțitul unui măcelar. 

Dacă ce-a spus Sky e adevărat, atunci chiar suntem în pericol. Cleo i-a 
făcut asta. Oare ce altceva ne mai aşteaptă? Suntem la mila unui psihopat. 

— Dă-ne drumul! strig, îndreptându-mă spre uşă, pe care o împing cu 
toată puterea. 

Mint încearcă să mă dea la o parte, imi spune să mă calmez, dar imi pierd 
cumpătul. Ultimul lucru de care am nevoie acum e ca ea să-mi spună să stau 
calmă. Nimeni n-ar trebui să fie calm în condiţii ca astea. 

— Deschide uşa! continui eu să strig. 

— Alissa... mă apostrofeaza Mint. 

— Ai spus că o cunoşti! mă ratoiesc la ea. 

— Din parc, spune Mint, privindu-mă. Ai văzut-o şi tu, nu-i aşa? Alerga 
prin parc săptămâna trecută. Şi apoi pe pajiște. 

— Suntem blocaţi aici. Ce altceva o să ne mai facă? întreb. 

Mă uit la camere. Beculetele roşii care indică faptul că sunt pornite mă 
înfurie. Gândul că suntem urmăriți de Cleo, în timp ce Sky sângerează ca un 
miel înjunghiat... Camerele astea trebuie să dispară. Acum. 

lau scaunul pe care stă Sky şi-l aşez sub una dintre camerele aflate în 
colţuri. Mă urc pe el. 

— Dă-ne drumul sau iti pierzi camerele, strig, privind în lentile. Fără 
porcăriile astea nu ne poţi vedea. Şi nici nu ne poţi rani! 

Inima îmi bate aşa de tare că-mi simt coastele fisurându-se. Cleo nu face 
NIMIC. 

Ea are toată puterea. Aici, înăuntru, nu detinem niciun obiect. Telefoanele 
noastre sunt în vestiar. Cheile, banii... am lăsat totul înainte să intrăm aici. 

Apuc camera şi trag. Iese din tavan şi o aud trosnind. Beculetul roşu se 
stinge. 

Ecranul se face negru, dar, de data asta, nu mai pot să aprind lumina 
ca să-i văd din nou. 

Îmi dau jos eşarfa de la gât şi încep să tip. 

Îmi dau pumni si lovesc în toţi pereţii. 

Trebuie să mă asculte. 


MILES 


Mint m-a văzut când eram pe pajişte. M-a văzut cand am tipat la Cleo. 
De-aia se poartă aşa ciudat? îi e frică de mine? 

Dar cine e mai periculos? Eu sau Mint? Dacă Mint va spune ceva, o s-o 
pierd pe Alissa. Nu pot permite aşa ceva. Pur şi simplu, nu pot. 

Alissa dă cu camera de supraveghere pe podea. Lentile se sparg. Îşi aşază 
scaunul sub următoarea cameră din colt. Evident, şi-a ieşit din minţi. 

— N-o face! o opresc, apucând-o de brat. 

Chiar dacă simt furia arzând în sinea mea, vocea îmi sună extrem de 
relaxată, când spun: 

— N-ar trebui să facem asta. 

Nu vreau să ştiu ce ne va face Cleo dacă i-am distruge toate camerele de 
supraveghere. Ceva îmi spune că mâna lui Sky e doar începutul. Cum a 
putut Cleo să facă una ca asta? Degetele lui sunt complet măcelărite. 

Am impresia că totul e o farsă. De parcă nimic din toate astea nu sunt 
reale. Apoi aud un zgomot venind de pe toboganul de fier. Ce are Cleo de 
spus, de data asta? 

Poate că-i pare rău şi vrea să ne dea drumul. 

Bila se rostogoleşte pe podea. Loveşte peretele şi se opreşte. Nimeni nu 
pare dornic să vadă ce e înăuntru. 

Cu paşi mici, mă îndrept spre bilă şi o ridic. Scot biletelul. Trag cu ochiul 
la Alissa, dar ea nu se uită la mine. Mai înainte, în întuneric, mă strângea de 
mână cu atâta speranță, făcându-mă să mă simt şi mai neputincios decât 
eram. Suntem patru contra unu, dar tot nu putem să-i facem fata lui Cleo. 

— Ce scrie? întreabă Mint. 

— „Dacă nu laşi camerele în pace, vei rămâne în întuneric pentru 
totdeauna!“ citesc cuvintele cu voce tare, după ce înghit în sec. 


SKY 


Bandajul s-a inrosit in unele parti de la sângele care trece prin el. 

Durerea ma ameteste. 

Transpir ca un nebun. Tricoul mi se lipeste de spate, inca vad ochii lui 
Cleo inainte sa inchida trapa. Arata ca o papusa, fara vreo expresie faciala. 

Cine naiba e aceasta Cleo? 

Si mai important: ce vrea de la noi? 

Toata lumea tace. 

Ceasul de pe perete arată că au trecut treizeci şi cinci de minute. Acum 
mi se pare ridicol că am vrut să bat recordul ăla prostesc. 

Degetele mă furnică pe sub bandaj. Trebuie să rezist impulsului de a mă 
uita sub el, aşa că încerc doar să-mi îndoi degetele. Nu e o idee bună. Strâng 
din dinți ca să nu tip. 

— Nu voi mai putea să bat tobele niciodată, zic. 

— Bineînţeles că vei putea, spune Mint, indraznind să ridice privirea. 

Ştiu că spune asta doar pentru a mă face să mă simt mai bine. Îmi văzuse, 
doar, mâna. 

Lacrimile îmi ard ochii. Cleo mi-ar fi putut face orice, dar am nevoie de 
mâinile şi picioarele mele. Am nevoie de ele ca să tin ritmul. Trebuie să bat 
la tobe. Doar aşa pot să-mi păstrez calmul. Dacă nu fac asta, îmi pierd 
mințile. 

— Ştie cineva că suntem aici? întreabă Mint, uitându-se la noi. Vreunul 
dintre voi a spus cuiva unde mergem în seara asta? 

O privesc surprins. Am crezut că Mint trebuie să ceară întotdeauna 
permisiunea părinților când pleacă undeva. 

— Dar tu? o întreb. 

— Nu, i-am minţit pe-ai mei. Le-am spus că merg la Alissa să ne uităm la 
filme, spune Mint, înroşindu-se. 

Mint m-a surprins din nou în seara asta. A fost fenomenală când mi-a 
bandajat mâna. Nu a leşinat când a văzut tot sângele ăla. Pur şi simplu a 
făcut ce trebuia. Nu pot spune acelaşi lucru despre Alissa şi Miles. 

— Ai mei ştiu că am ieşit în oraş, le zic. Dar nu cred că le-am spus unde 
mă duc. 

— Tatăl meu ştie, dar are tură de noapte, spune Alissa, uitându-se la 
pantofii ei. Va ajunge acasă abia maine-dimineata. 

— Eu am spus doar că voi face ceva cu prietenii mei, oftează Miles. 


— Deci nimeni nu ne va simti lipsa, spune Mint, dand din cap. 

Concluzia lui Mint ne loveşte ca o bombă. Se face linişte. Cu toții ne 
gândim la acelaşi lucru: nu avem nicio şansă. 

Aş vrea să spună cineva ceva. Orice. Tăcerea asta mă face să cred că am 
renunţat deja să sperăm. 

Trebuie să existe o cale de scăpare, nu-i aşa? Trebuie să fie cineva care să 
ne poată ajuta! 

— Caitlin... spun in şoaptă. Ştie că suntem aici. 

Ochii lui Mint se luminează. 

— Serios? 

Ma uit la ceas. E noua fara un sfert. Probabil, Caitlin e deja in drum spre 
noi. Mereu e punctuala. 

Mint scoate un pix şi o foaie din sertarul biroului şi începe să scrie. Chiar 
ŞI cu susu-n jos îi înțeleg scrisul caligrafic. 

Aveţi grijă! Cleo ne ascultă!!! 

Mint are dreptate. Dacă află, nebuna asta care ne tine închişi aici va fi in 
avantaj. Dar aşa, venirea lui Caitlin va fi o surpriză, iar Cleo ar putea face o 
greşeală. 

Caitlin, fata fata de care n-am simţit nimic atâtea luni, ar putea fi singura 
care ne poate salva. 

Iau pixul din mâna lui Mint. Din fericire, nu mi-am accidentat mâna cu 
care scriu. Miles şi Alissa se apropie de birou şi citesc cuvintele. 

CAITLIN A VRUT SA VINĂ. I-AM SPUS CA ÎNCEPEM LA 9. 

Toţi trei se uită la mine. Pe chipurile lor văd mirare, uşurare şi speranță. 
Speranţa vine de la cea mai frumoasă pereche de ochi albaştri care mi-a 
paralizat inima. Chiar şi aici, incoltiti de pericol, au acelaşi efect. 

Oare Caitlin e destul de deşteaptă? 

Mint mă priveşte cu atenție. 

Ştiu la ce se gândeşte. 

Daca Caitlin nu realizează ce se întâmplă aici, atunci va fi în pericol la fel 
ca nol. 

Cine ştie ce-i va face Cleo! 

Iau pixul. 

SPER 

Caitlin. 

Ea e fata aia. 

Am văzut-o prin preajmă când îi urmăream. 


Despre ce tot vorbesc? 
Verific toate camerele, dar nu pot sa citesc ce scrie pe hartie. 
Chiar au impresia ca ma pot pacali? 


ALISSA 


Ma uit la ceas, dar e abia noua fara zece. Minutele se scurg alene. 

Nu ştiu daca ar trebui să mă bucur de venirea lui Caitlin. Nu sunt sigură 
ca îi poate face fata lui Cleo. Nu e tocmai genul de fata dură. De fapt, n-am 
înţeles niciodată ce vede Sky la ea. Pur şi simplu nu se potrivesc unul cu 
altul. 

Mă uit încă o dată la limbile ceasului. Se mişcă atât de greu. 

Tata nu obişnuieşte să ajungă acasă decât după ora cinci dimineaţa. Poate 
o să vrea să ne împăcăm înainte să se bage la somn. Încerc să îndepărtez 
amintirea privirii sale plină de dezamăgire, dar nu reuşesc. După cearta de 
azi, ochii lui de catelus rănit îmi bântuie sufletul. 

„Aşa că fă bine şi comportă-te ca un tată, măcar o dată!” 

Mi-l imaginez intrând în dormitorul meu mâine-dimineaţă. Va fi primul 
loc în care va merge şi tot ce va găsi va fi patul meu gol. Dar nimic din 
toate astea nu se vor întâmpla decât peste opt ore. Vom supraviețui până 
atunci? 

Ce pregăteşte Cleo pentru noi? Vrea să ne vadă suferind? 

Mint a spus că a văzut-o alergând prin parc. Însă niciunul dintre noi nu o 
cunoaşte personal. Cleo trebuie să aibă un motiv pentru toate astea. Sau e 
doar nebună? 

Un sunet înspăimântător răzbate prin încăpere. Sărim ca arşi. 

Mint ne conduce spre dormitorul Liei şi ne înghesuim cu toţii în şifonier. 
Spaţiul e foarte mic, aşa că stau înghesuită între Sky şi Miles, iar uşile 
şifonierului diminuează sunetul alarmei de incendiu. 

Am ştiut ce e imediat cum am auzit-o. În fiecare zi, tata verifică alarmele 
din casa noastră. Altfel, nu poate să doarmă noaptea. După accidentul de 
anul trecut, a devenit o obsesie. 

— A luat foc ceva? întreabă Sky. 

— E o metodă de tortură, spune Mint. Zgomotele puternice îi fac pe 
oameni să-şi iasă din minţi. 

De unde ştie toate lucrurile astea? Mă uimeşte faptul că poate să-şi 
amintească astfel de chestii. 

În semiîntunericul din şifonier, Mint pare să vorbească serios. Machiajul 
o îmbătrâneşte, arată de parca ar avea peste douăzeci de ani. De ce a ales să 
se îmbrace aşa? Mai ales azi. 


O ştiam pe Mint drept fata care vrea sa fie invizibilă. Dar de ce e 
întotdeauna nesigură pe ea? Ar putea să fie mai mult decât este deja. Mereu 
am crezut asta. Aici pare, în sfârşit, să fie puternică, dar într-un fel exagerat 
de nebunesc. Contrastul dintre Mint pe care o ştiu şi cea din Escape Room e 
absurd. Nu înţeleg. Pare că cea mai bună prietenă a mea e doar un străin. 

Aud clinchetul unui clopoțel, îmi ia o clipă să-l disting în hărmălaia 
provocată de alarma de incendiu. 

Apoi văd o fata pe unul dintre cele douăsprezece ecrane din fata 
mea. 

Caitlin. 

Stă în faţa uşii de la intrare... 

Mă holbez la ecran. 

Ce naiba face aici? 

Acum ştiu ce vorbeau pe ascuns. 

Stiau că o să vină. 

Clopoţelul sună din nou. 

„Dispari” mă rog în sinea mea. 

Nu pleacă. 

„Da?” 

Caitlin mă priveşte uimită. 

„Bună. 

Am venit pentru Escape Room. 

” Mă uit de-a lungul străzii. 

Nimeni nu e prin preajmă. 

„A... am închis!” 

„Aţi închis? “ 

Se uită peste umăr. 

„Dar aia e bicicleta lui Sky.“ 

Îi zâmbesc aşa cum am exersat în oglindă de-a lungul ultimelor luni. 

Zâmbetul care alungă orice întrebare enervantă. 

„De ce nu intri, atunci? “ 


SKY 


Alarma de incendiu se opreste din senin. 

Mint e prima care se ridică şi spune: 

— Ma duc sa văd dacă e sigur să ieşim. 

Nimeni nu se oferă să meargă în locul ei. Cu toţii ar prefera să rămână in 
interiorul sifonierului. Ca şi cum ne-am afla pe o insulă în mijlocul unui 
ocean plin cu rechini. 

Mint lasă uşa deschisă. Lumina pătrunde şi mai mult in sifonier. 

— Eşti bine? întreabă Miles. 

Până acum n-a spus nimic legat de mâna mea. Nici măcar nu s-a uitat la 
ea. 

— Da, îl mint. Încerc din răsputeri să nu mă uit la bandajul care acum e 
îmbibat cu sânge. 

— Ţi-ai rupt tendoanele? mă întreabă. 

De ce ar întreba aşa ceva? Nu vreau să mă gândesc la asta. Doar ideea în 
sine mă face să vomit. 

— Nu ştiu. Nu-mi pot mişca degetele, îi spun. 

— Îmi pare rău, spune şi privirea i se întunecă. 

— Nu e nevoie să-ți pară rău, zice Alissa. Cleo e cea care i-a facut asta, 
nu tu. 

— Dacă n-aş fi acceptat invitația voastră, niciunul dintre voi n-ar fi fost 
acum aici. Aţi fi fost cu un jucător în minus, spune Miles şi lasă privirea în 
Jos. 

Chiar crede că toate astea sunt din vina lui? Sunt supărat pe el din cauza 
Alissei, dar nu merită să se invinovateasca pentru ce ni se întâmplă. 

— Dacă n-ai fi venit tu, am fi găsit pe altcineva, spun repede. 

— Trebuie să ne întoarcem. Cleo are un mesaj pentru noi, spune Mint, in 
timp ce se uită la noi cu o faţă serioasă. 

— Ceva nu e în regulă. Îmi dau seama după fata ei, spune Miles. 

— Ce se întâmplă? o întreb în timp ce Alissa mă ajută să mă ridic. 

— Veniti cu mine! ne îndeamnă ea. 

În cabinetul doctorului arunc o privire spre uşă. Un firicel de sânge s-a 
prelins pe ea. Sângele meu. 

Îmi întorc privirea, dar imaginea îmi rămâne întipărită în memorie. 

— Avem un mesaj nou, spune Mint, ridicând o bilă. 

— Deschide-o atunci! spune Alissa. 


Mint continua să se uite la mine şi zice: 

— L-am citit deja, dar nu stiu daca... 

Bănuiesc ce vrea să spună înainte să rostească vreun cuvânt. 

— A prins-o pe Caitlin. 

Sunt de-a dreptul stupefiat. Pentru o secundă, degetele nu mă mai dor. 

Caitlin a venit aici din pricina mea, pentru că e iubita mea. $i acum Cleo 
a prins-o $i pe ea. 

Asta e jocul nostru, durerea noastră. 

— C-Caitlin n-are nimic de-a face cu asta, mă bâlbâi eu. Nu ar trebui să 
fie aici. 

Mă chircesc. Mâncarea îmi vine înapoi pe gât şi vomit pe podea. 

O înjur pe Cleo cu fiecare gură de aer pe care o trag în piept. Nimeni nu 
mă opreşte. Ceilalţi mă lasă să tip. Asta pentru că toți suntem de părere că s- 
a întrecut orice limită: nebuna de Cleo vrea să îi facă rău unei persoane pe 
care eu o iubesc. 

Dar nu ăsta e motivul. Nu. Reactionez aşa pentru că vrea să-i facă rău 
unei persoane pe care n-o iubesc, în tot acest timp am lăsat-o pe Caitlin să 
creadă că mi-a plăcut de ea. De ce? Pentru că mi-e frică şi nu vreau să se 
afle adevărul. 

— Dă-i drumul! spun în fata camerei. Spune-mi ce vrei şi las-o să plece! 

Nimic nu se întâmplă. Cleo rămâne tăcută. Ceasul de pe perete ne arată 
că timpul a expirat, dar, din câte îmi dau seama, jocul abia a început. 

Cleo ne priveşte prin ecranele e1? Se uită la mine? Probabil că râde. Mai 
întâi mi-a distrus mâna, iar acum face la fel şi cu inima mea. Dacă 1 se 
întâmplă ceva lui Caitlin, mă voi simți vinovat pentru tot restul vieții. 

— Dacă te atingi până şi de un singur fir de păr din capul ei, te omor! 
amenint, ştergându-mi gura de bale. Mă auzi? 

— Haide, spune Mint şi mă trage după ea. Trebuie să-ți schimb bandajul. 

— Cu ce-o să mă ajute un bandaj curat? Femeia asta o să ne omoare, 
Mint, îi spun de-a dreptul panicat. 

Mint dă din cap. Rămâne calmă chiar şi într-un moment ca ăsta. Cum 
reuşeşte? Suntem prinşi ca şobolanii într-o cursă. 

— Cine eşti? tip din nou la cameră. Ce vrei de la mine? 

Mint mă forțează să mă asez pe birou şi îmi desface bandajul cel vechi. 
S-a lipit în unele locuri, dar nimic nu mă mai doare. 

Ce i-a facut lui Caitlin? A drogat-o? A rănit-o? Sau i-a făcut ceva mai rău 
de-atât? 


Închid ochii cât de strâns pot si, fără să vreau, mi-o aduc aminte pe 
Caitlin îmbrăcată în cămaşa de noapte, isi pune picioarele catifelate peste 
ale mele. Un gest al iubirii pentru ea, un eşafod pentru mine. 

Oare voi putea vreodată să îndrept lucrurile? 

— Tine ochii închişi! spune Mint în şoaptă. 

Mă tratează cu atâta blandete. De parcă aş merita asta. Ar trebui să dea in 
mine $i să-mi spună ca sunt un las nenorocit. Pentru că exact asta sunt. 

— Cleo? spune Miles, încercându-şi norocul. Nu cred că vrei să faci asta. 

Chiar crede că are rost să vorbească cu femeia aia? 

— Nu vrei să-i faci rău lui Caitlin. Ştiu ca nu vrei, îi spun. 

Cred că e orb. A văzut şi el ce mi-a făcut Cleo la mână, nu-i aşa? 

Încă o bilă se rostogoleşte pe tobogan. De data asta conţine ceva mai 
mult decât un biletel. Ceva negru cade din ea când Miles o deschide. 

E un smoc de păr. 

Părul lui Caitlin? 

Îmi vine să leşin, dar găsesc puterea necesară să mă ţin pe picioare. 

Miles se uită la mine de parcă aşteaptă permisiunea mea să citească 
biletelul cu voce tare. 

— Da-i bataie! îi spun cu glas ragusit. 

Pentru o claie de păr vă dau o viata în schimb, şi-n Scaunul coafezei se 
v-a aşeza doar Mint! 

Cand Alissa-şi va tunde prietena sfioasă, ar putea s-o înveţe să fie 
frumoasă. 

Stim că una e ca o floricică, iar cealalta,.. ei bine... e doar o şoricică. 

Ciop-ciop, Alissa! 

Cleo pare să ne cunoască destul de bine. Loveşte în locurile care ne dor 
cel mai tare: pasiunea mea pentru cântatul la tobe, aspectul lui Mint. De 
unde ştie toate astea? 

Si apoi imi dau seama ce vrea. Mă uit la smocul de păr de pe podea. O 
claie de păr pentru o viata în schimb. 

De ce-am crezut că jocul ăsta va fi distractiv? Am aşteptat cu atâta 
entuziasm să intrăm în Escape Room. Simteam adrenalina la fiecare cheie şi 
indiciu pe care le găseam. 

Suntem într-o cameră în care domneşte groaza. Aici e iadul. N-avem nici 
cea mai vagă idee cum se vor termina toate astea şi Cleo abia a început să 
se joace cu noi. 


Smocul de par e dovada. Daca Mint nu-i asculta ordinele, Caitlin va 
muri. 

Caitlin plânge încontinuu. 

Si asta, pentru că i-am tăiat un pic de păr. 

Îmi pun eşarfa la loc în jurul gâtului. 

Părul creşte la loc. 

Dar unele răni nu se vindecă niciodată. 


MINT 

Ciop-ciop, Alissa! 

Din cate vad, Cleo stie ce parere am despre mine. Stie cat de umilita as fi 
daca Alissa, dintre toți oamenii, ar fi cea care imi va tăia părul. Ştie că am 
trăit în umbra ei încă din prima zi de şcoală. Că oamenii vorbesc cu mine 
doar pentru că sunt prietena ei. 

Dar de unde ştie toate astea? 

Să fie ea atât de bună la citit oamenii? 

Îmi aduc aminte de ziua în care am văzut-o în parc, de momentul în care 
mi-a zâmbit când a trecut pe lângă noi. Apoi pe pajişte, când a apărut de 
nicăieri. Sigur n-a fost o coincidenţă. 

— Ne-a urmărit pe toţi, le spun celorlalți în şoaptă şi vad cum isi întorc 
privirile spre mine. Era în parc când stăteam pe bancă, apoi pe pajişte când 
Miles... 

— Cand Miles ce? întreabă Sky după ce mă opresc în mijlocul 
propoziției. 

Când Miles a luat-o razna. 

— Când Miles livra pizza, continui eu. 

Simt un alt junghi în stomac. Să fie durerea lui Miles? 

Mă uit la bandajul lui Sky. Când eram în dormitorul Liei, căutând indicii, 
am simţit o durere în mână. Dar asta a fost înainte ca el să... 

Suspin. Piesele puzzle-ului încep să se îmbine, încheietura nu m-a durut 
după ce Alissa a căzut în sala de sport, ci înainte. Sprânceana şi nasul m-au 
durut înainte ca Sky şi Alissa să-şi facă piercing. $i, cel mai evident dintre 
toate, mâna m-a durut înainte ca Sky să fie mutilat de Cleo. 

Durerea pe care o simt nu e o consecinţă a durerii pe care o au alții. E un 
avertisment al durerii care ne aşteaptă în viitor. 

— Ce? Cleo ne-a urmărit? întreabă Sky. 

Ochii Alissei se luminează şi spune: 

— Când am venit aici, a spus ceva de cercelul din nasul meu. Ştia că mi 
l-am pus recent! Dar cum...? 

— Ne cunoaşte, reuşeşte Sky să rostească, având o fata de parcă mai are 
un pic şi vomită din nou. 

Îmi pare rău pentru el. Nu merită una ca asta. 

Trebuie să fac ce vrea Cleo. Altfel, Caitlin va fi în pericol. Floare la 
ureche, nu-i aşa? 


Parul creste la loc. 

— Ciop-ciop, Alissa! spun pe un ton ferm. 

Cand aude asta, Alissa se face alba ca varul. 

— Ce? intreaba ea. 

Chiar credea c-o sa refuz? 

— Ce e mai important? îi spun. Viaţa lui Caitlin sau părul meu? 

Alissa ia foarfecă pe care am folosit-o să tai bandajul lui Sky mai 
devreme. Trage scaunul. Mă aşez şi-mi las braţele pe cotiere. Durerea de 
stomac mă cotropeşte din nou şi de data asta sunt convinsă că e a lui Miles. 
Ar trebui să-l avertizez? Dar ce-aş putea să-i spun? 

— Esti sigură? întreabă Alissa. 

— Doar fa-o, îi spun. 

Alissa îmi taie părul fără să mai scoată vreun cuvânt. Din când in când, 
câte un smoc de păr îmi aterizează în poală. Diferenţa dintre noi două va fi 
una colosală. Mă doare şi când băieţii o măsoară din priviri tot timpul. Dar 
acum, Alissa ma raneste direct şi din plin. Mă mutileaza, iar eu nu pot să 
ma opun. 

Încerc să nu plâng. N-am de gând să vars vreo lacrimă în locul ăsta. Nu-i 
voi oferi satisfacția lui Cleo. 

Când Alissa pune foarfecă pe birou, mă uit la podea. Un covor din suvite 
$1 smocuri de păr se întinde la picioarele mele. 

Îmi pun mâna pe cap şi simt intepaturile a milioane de fire de păr. Îmi 
retrag, mâna speriată. Mi-e frică, dar trebuie să văd cum arăt. 

Merg în dormitorul Liei şi şterg cu mâneca pudra de talc de pe oglindă. 

Pentru a doua oară în ultimele zile văd o fată care nu seamănă cu mine. 
Obraju ei sunt ascuţiţi şi proeminenţi, iar părul e scurt. Fata din oglindă imi 
aminteşte de un soldat întors din război. 

Treptat, realizez că asta e reflectia mea. Asta sunt eu. 

Încep să râd pentru că, în ciuda a tot, chiar îmi stă bine. Arăt al naibii de 
bine. 

Sky vine în spatele meu. Mă vede în oglindă. 

— Uau! spune în şoaptă. 

Îmi ia o secundă să înţeleg expresia de pe chipul lui. Asta pentru că 
nimeni nu m-a privit aşa până acum. Aşa cum băieţii o privesc de obicei pe 
Alissa. 


Cabinetul doctorului miroase a voma, asa ca ne-am retras pe podeaua din 
dormitorul Liei. Nimeni nu zice nimic. Din cand in cand trag cu ochiul la 
Alissa si Miles. 

Alissa e tacuta de cand mi-a taiat parul. Miles ma evita, de parca am o 
boală contagioasă. Şi-o fi dat seama ca era să-l dau de gol în privinţa 
reacției lui necontrolate de pe pajişte? 

— Pliantul pentru Escape Room... sparge Sky gheaţa. L-am găsit la 
serviciu cu un motiv. Ea ne-a atras în capcană. 

Gândul că acest joc a fost plănuit de Cleo până la cel mai mic detaliu mă 
îngrozeşte. O face să pară mult mai periculoasă decât m-am temut că ar 
putea fi. 

— Credeam că am hotărât împreună să venim aici, dar totul era deja 
pregătit pentru sosirea noastră. Ăsta e felul lui Cleo de a se răzbuna, spune 
Sky. 

— Razbuna? Dar de ce? Şi pe cine anume ar vrea să se răzbune? întreb. 

— Habar n-am, spune Sky, încercând să-şi sprijine mâna de ceva. 

Bandajul cel nou se îmbibă repede. Pierde prea mult sânge. Are nevoie 
de copci cat mai repede. 

Oare să caut ac şi ata? Dar n-am nicio idee cum ar trebui să-l cos. Mi-e 
teamă că mai rău fac. 

— Nu am duşmani, îi spun. Tu? 

— Nu cred, spune Sky, după ce se gândeşte un pic. 

Încă o dată îl văd pe Miles în mijlocul pajiştii. E clar că a întrecut măsura 
când a tipat la Cleo. Să fie ăsta motivul pentru care vrea să se răzbune pe 
el? Şi totuşi, până acum, Miles nu a patit nimic, la fel ca Alissa. 

Chiar şi-aşa, nu pot să scap de sentimentul că ceva e în neregulă cu el. 
Pare a fi perfect, dar băiatul ăsta îmi dă fiori. 


MILES 


Mint mă urmăreşte din nou. Acum sunt sigur. M-a văzut pe pajişte. M-a 
văzut tipand la Cleo. Trebuie să vorbesc cu ea. Trebuie să-şi tina gura. 

Nu vreau ca Alissa să mă privească la fel cum a făcut-o Karla înainte să 
fugă de mine. Am încercat s-o opresc, dar n-am putut. Tipul din 
apartamentul de alături ieşise afară după ce a auzit zgomotele şi m-a 
întrebat dacă totul e în regulă. 

Tot ce am făcut atunci a fost s-o privesc pe Karla îndepărtându-se de 
mine. Aia a fost ultima oară când am vorbit cu ea. După, am fost nevoit să 
fac totul în secret. O urmăream pe bicicletă aproape în fiecare zi. Eram în 
spatele ei când mânca îngheţată, când ieşea la cumpărături sau când mergea 
la cursurile de dans, cu Peyton. Am urât-o pe Peyton. Mi-a făcut o grămadă 
de probleme. Ea e de vină pentru că am pierdut-o pe Karla. 

lar acum, Mint i-a luat locul. Ar putea să-mi facă probleme la fel ca 
Peyton. Ar putea s-o ia pe Alissa de lângă mine în orice minut. 

Trebuie s-o opresc înainte să spună ceva. 

— Cleo e bolnavă cu capul, zice Alissa. Nu crezi? 

Îmi ia câteva secunde până-mi dau seama că vorbeşte cu mine. Mă uit în 
ochii ei albaştri şi observ ceva ce n-am mai văzut de când eram într-o relație 
cu Karla. Alissa mă priveşte de parcă am fi în aceeaşi echipă. Nu pot să nu 
profit de asta. 

— Da, îi zic. Ai dreptate. 

Toboganul de fier scoate un sunet. Ne ridicăm şi mergem în grabă înapoi 
în cabinetul doctorului. 

— Ce e înăuntru? întreabă Sky pe un ton agitat. 

E doar un biletel. De data asta, fără niciun smoc de păr ataşat. 

Despaturesc biletelul si citesc. Pielea mi se face de gaina. Camera incepe 
să se învârtă. Nu pot să-l citesc cu voce tare. Daca aş face-o, s-ar dezlantui 
haosul. 

— Miles? 

Alissa e lângă mine. Mă întorc cu spatele la ea, înainte să vadă ce scrie pe 
bucatica de hârtie. Trebuie să-i mint. Trebuie să le spun ceva. 

— Ea... aaa... a scris: „Mult noroc în căutarea cheilor. Poate găsiți o cale 
de scăpare”. 


Mint a parut socata cand am sugerat ca noi doi sa investigam dormitorul 
Liei. A acceptat totuşi. Sky rămâne cu Alissa în cabinetul doctorului. 
Pretind că mă uit în spatele uşii şi o închid în urma noastră. 

Ce să fac? Nu pot pur şi simplu să-ncep să vorbesc despre pajişti. Mai 
întâi trebuie să aflu ce anume a văzut Mint. 

— Iti place să mergi cu bicicleta? o întreb. 

Mint îşi ridică privirea spre mine: 

— Ce... Ce vrei să spui? 

— Gen, pe pajişte? îi spun fără să mai evit subiectul. 

Fata i se face roşie. Nu se mai poate ascunde în spatele draperiilor ei 
acum, că e cheală. 

M-a văzut acolo. Asta e clar. Ştie ce-am făcut cu casca. Şi ştie ce am 
făcut cu Cleo. 

— Ştiu că m-ai văzut, îi spun. Dar nu trebuie să-ţi fie frică. 

Mint se uită agitată spre uşă. Vrea să strige după ajutor? 

— Sincer acum, am fost doar un pic nervos. Atâta tot. 

— Un pic? zice ea, făcându-şi curaj să mă privească în ochi. 

Am văzut cum a avut grijă de Sky. Ar face acelaşi lucru pentru Alissa. 

— Ce s-a întâmplat acolo mă priveşte doar pe mine. Nu e treaba ta, o pun 
eu la punct. 

— Dacă te dai pe lângă prietena mea, atunci e treaba mea, spune ea, 
privindu-mă în continuare fără să clipească. Ai tipat la Cleo. Asta e motivul 
pentru care ne aflăm cu toţii aici? 

Simt biletelul arzând în buzunarul pantalonilor mei. Nimeni nu trebuie sa 
afle ce a scris Cleo, mai ales Alissa. 

— Desigur că nu, îi spun. 

— N-am încredere în tine. 

Mint o va avertiza pe Alissa în privinţa mea. Poate că deja a făcut-o. 

— Nu-mi pasă, îi spun, holbându-mă la ea. Atâta timp cât Alissa are 
încredere în mine. Si, pe lângă asta, mă iubeşte. 

— Tu n-ai toate tiglele pe casă! spune Mint, mijind ochii. 

Şi Karla mi-a zis acelaşi lucru când ne-am despărțit. Exact pe acelaşi ton. 

Mă năpustesc asupra ei. Frica îi răsare pe chip. Deci îi e frică de mine. 
Trebuie să mă folosesc de asta. E singurul avantaj pe care îl am. Înainte să- 
mi dau seama, mâna mea e în jurul gâtului ei. 

— Să nu dea naiba să-i spui ceva Alissei! 

Ochii 1 se fac aşa de mari, că pot să-i văd vinişoarele de sânge. 


— Ai înţeles? îi spun şi imi înfig uşor degetul mare în pielea ei. 

— D-d-da! 

— Bun. 

Îi dau drumul şi mă întorc. O aud gâfâind în spatele meu. N-am vrut să-i 
fac asta, dar nu mi-a dat de ales. 


MINT 


În stomacul meu se dă o luptă crâncenă. Miles a plecat, dar încă îi simt 
degetul apăsând pe gâtul meu. Trebuie să mă tin de şifonier ca să nu cad din 
picioare. 

Nu numai că Miles nu e de încredere, dar e şi periculos. 

Il aud vorbind cu Alissa pe hol, dar nu-mi dau seama ce spune. Tonul 
vocii sale sună atât de degajat, că îmi simt capul plesnind. Cum poate să 
pretindă că nu s-a întâmplat nimic? Nu e normal. E... 

— Hei, Mint! o aud pe Alissa spunând, în timp ce intra în dormitor. Esti 
bine? 

Vreau să-i răspund, dar cuvintele mi se opresc in gât. Cum aş putea să-i 
spun ce s-a întâmplat? 

— Plângi cumva? insistă ea. 

Mă prabusesc în braţele Alissei cu toată greutatea. 

Mâna lui Miles era în jurul gâtului meu. Putea să mă stranguleze dacă 
voia. Nici nu ştiu dacă aş fi putut striga după ajutor. 

— Ssst! imi şopteşte Alissa. Totul va fi bine. 

Trebuie sa-i zic sa stea departe de Miles. Asta e tot ce conteaza. 

— E Miles. E periculos, îi spun. 

— lar începi cu asta? mă ceartă Alissa. 

Cuvintele ei îmi trec prin fata ochilor. Știu de unde mostenesti lipsa asta 
de încredere. 

Trebuie să mă creadă. Trebuie. 

— M-a ameninţat, îi spun. 

— Ce? Când? Acum? întreabă Alissa revoltată. 

— L-am văzut ieri. Şi-a ieşit din minţi. E periculos, Alissa. Urla din toți 
rarunchii şi izbea cu casca de o bancă, apoi a apărut Cleo şi... 

— Cleo? mă întrerupe Alissa. 

— Alerga prin poiană. L-a întrebat ceva pe Miles, iar el... a început sa 
tipe. 

— La Cleo? 

De ce continuăm să vorbim despre Cleo? Nu a auzit ce-am zis despre 
Miles? 

— E nebun, îi spun cu repeziciune. 

Privesc îndelung la uşa din spatele nostru. Miles e mult mai periculos 
decât Cleo pentru că e aici cu noi. E cu un cap mai înalt şi decât mine, şi 


decât Alissa, iar Sky nu are decât o mana buna. 

— M-a apucat de gât. Aici, îi spun şi îi arăt locul în care Miles forase cu 
degetul în pielea mea. 

— Nu văd nimic, spune Alissa, concentrandu-si privirea pe locul pe care 
i-l arăt. 

— Nu a strâns foarte tare. 

De cum o spun, îmi dau seama că n-am nicio dovadă împotriva lui. Aşa 
cum a spus Miles, Alissa e de partea lui. N-am mai văzut-o aşa până acum. 
Pur şi simplu, crede minciunile lui. 

— Cum poţi fii atât de ignoranta? o întreb furios. Vezi şi tu că ceva nu e 
în regulă, nu? 

Alissa se uită la mine din cap până-n picioare. E tăcută preţ de câteva 
secunde, apoi zice: 

— Eşti furioasă din cauza părului tău? 

— Stai! Ce?! exclam, gândindu-mă ca ea chiar crede că-mi fac griji 
pentru părul meu. De ce aş fi furioasă din cauza asta? Eram urâtă de 
dinainte să-l tai tu! îi spun, ieşindu-mi rău din fire. 

— Eşti geloasă pe mine şi Miles? mă întreabă. 

Habar n-are despre ce vorbeşte. Gelozia n-are nici cea mai mică legătură 
cu ce se întâmplă aici. 

— Esti pur şi simplu geloasă fiindca eu am un iubit şi tu nu, continuă ea. 

Vreau să se oprească. 

— De-aia te machiezi? Pentru că vrei să fii ca mine? 

— Nu totul se învârte în jurul tău! îi scuip eu cuvintele care îmi stăteau 
blocate în gât. Unele lucruri mai sunt şi despre oamenii din jur. Dar singura 
persoană de care iti pasă esti tu. Chiar şi atunci când Sky s-a rănit ai stat cu 
mâinile în sân. 

— Mă panicasem! spune Alissa şi face un pas în fata. La fel cum faci tu 
tot timpul cu stomacul şi durerile tale de peste tot. Tuturor le pare rău 
pentru tine, inclusiv mie. De ce crezi că m-am aşezat lângă tine în prima zi 
de scoala? Pentru că mi-a părut rău de tine, şoricică tristă ce esti! 

lar îmi aduc aminte. Mereu am crezut că Alissa făcuse un pariu cu 
prietenele ei şi că ăsta fusese motivul pentru care se aşezase lângă mine în 
ziua aia. Dar ceea ce mi-a spus acum doare mult, mult mai tare. 

— Mai bine tristă decât egoistă. 

Cuvintele îmi ies din gură de parcă de ani de zile stătuseră închise undeva 
în sufletul meu şi abia acum au găsit o cale de scăpare. 


— Mereu cersesti atenție, chiar şi pe spinarea tatălui tau! 

Ştiu că am mers prea departe aducând vorba de documentar, însă nu mă 
pot opri. Vreau s-o rănesc. 

— Habar n-ai despre ce vorbeşti. Cu toate că ai putea avea, dacă te-ai 
deranja să mă întrebi despre lucrurile astea, spune Alissa transfigurată. 

Vreau să-mi retrag cuvintele, dar, în acelaşi timp, îmi doresc să 1 le 
trântesc in fata, din nou şi din nou. 

— E de mirare că primesc atâta atenție? mârâie Alissa. Uită-te şi tu un 
pic la tine şi la părul tău ciumpăvit! 

Parcă cineva îmi ridică mâna şi îi dă un avânt. lar palma loveşte din plin 
obrazul Alissei. 

La început, nu-i vine să creadă, apoi privirea 1 se răceşte, la fel ca a lui 
Miles. 


CAND ADEVARUL IESE LA IVEALA 


SKY 


Se ceartă una cu alta. De când le ştiu eu, n-au facut asta niciodată. lar 
acum, Alissa susține că Mint a lovit-o. 

O las pe Alissa cu Miles în cabinetul doctorului şi mă îndrept cât de 
repede pot în dormitorul Liei, unde o găsesc pe Mint întinsă pe podea. 

Mă las pe vine în faţa ei şi întreb: 

— Ce s-a întâmplat? 

Nu răspunde. Nu cred că a renunţat, nu acum. Ea e singura care a făcut 
ceva, atunci când aveam mâna prinsă în vizeta de fier a uşii. Apoi a lăsat-o 
pe Alissa să-i taie tot părul ca s-o protejeze pe Caitlin. Asta o face un lider 
adevărat. 

— Avem nevoie de tine, îi spun. Am nevoie de tine, adaug, in soapta. 

Mint îşi ridică privirea. Îmi zâmbeşte cu tristeţe în ochi şi-mi zice: 

— $1 tie iti pare rău pentru mine? Pentru şoricică Mint? 

Mă gândesc la Mint cea din afara jocului ăsta, la Mint cu umerii lăsaţi şi 
părul drept. La cum se plânge în permanenţă de tot felul de dureri. 

Nu vreau s-o mint. Nu merită una ca asta. 

— Uneori, îi răspund. 

— Alissa crede că sunt geloasă pe ea, dar nu-i adevărat. 

— De ce ai fi geloasă? 

— Pentru că ea are un iubit, iar eu nu. Pentru că toți băieţii o plac pe ea. 

— Nu toți băieţii, îi zic. 

— Miles, tu... 

— Eu? 

Ceva explodează în mine. Tot sângele mi se urcă la cap. 

— Crezi că nu mi-am dat seama? mă întreabă, privindu-mă în ochi. În 
prima zi de şcoală ai spus că e drăguță. 

Despre ce tot vorbeşte? Chiar i-am zis asta Alisse1? 

— Mă urăşte acum, continuă Mint. 

— Ba nu, spun eu, fericit că a schimbat subiectul. 

— l-am dat o palmă. 

— Mda. Am auzit ceva legat de asta, spun şi simt cum, încetul cu încetul, 
pulsul îmi revine la normal. Dar cu totii suntem un pic confuzi acum, îi mai 
spun. 


— Alissa nu mă crede, zic şi o văd cum ma scanează din priviri, de parca 
nu e sigură că poate avea încredere în mine. Vorbeam de Miles, adaug. 

Miles? încerc să mă aşez mai bine pe podea şi aud un scartait sub 
picioarele mele. 

— Fă-o din nou! mă îndeamnă ea, cu ochi luminosi. 

Podeaua scoate un sunet ciudat, de parcă ceva nu e la locul lui. 

Mint dă covorul la o parte. De-abia se vede, dar una dintre plăcile de 
lemn e desprinsă. 

Mă uit la Caitlin. 

În sfârşit, s-a oprit din plâns. 

Nu înțeleg. 

Fata asta nu e deloc urâtă. 

Brusc, îmi dau seama. 

Un zâmbet incolteste pe fata mea. 

În sfârşit, am ce paie să arunc pe focul care a început deja să-i 
mistuie. E timpul pentru un alt mesaj. 


ALISSA 

Miles îşi pune braţul în jurul taliei şi mă îmbrăţişează. Îmi dau seama că 
plâng, dar nu ştiu exact de cât timp. 

Faptul că Mint mi-a dat o palmă nu e cel mai rău lucru care mi s-a 
întâmplat. Cuvintele ei mă dor şi mai tare. Niciodată n-a adus vorba de 
documentar, şi acum mi-l trânteşte în faţă de parcă nici nu contează. 

— Mint spune că ai amenintat-o, zic eu. 

— Ce? spune Miles surprins şi îmi dă drumul. 

— Nu o cred, îi spun. A luat-o razna. 

— Ei bine, am făcut ceva... spune el, trecându-şi mâna prin păr. 

Mă simt de parcă am judecat totul greşit. Nu poate fi adevărat. 

— Am încercat să vorbesc cu ea despre ce s-a întâmplat ieri, zice Miles. 

— Doar ai vorbit? 

— Da, zic şi Miles pare şocat. Ce credeai? 

Mint e o mincinoasa. Asta e sigur. Vrea să mă rănească, aşa că l-a acuzat 
pe Miles. Pe lângă asta a început să vorbească despre tatăl meu. 

— Ştiu ce s-a întâmplat pe pajişte, spun încet, ca pentru mine. 

— Nu am vrut să afli chestiile astea. Aşa că am rugat-o să nu-ţi zică 
nimic. Probabil a înţeles totul greşit, îmi spune Miles. 

— De ce n-ai vrut să aflu de ieşirea ta nervoasă? il întreb. 

Un zâmbet timid se înfiripă pe buzele lui. 

— De ce crezi? De-abia am început să ne cunoaştem unul pe altul! 

Cunosc sentimentul. $i eu vreau să fiu cea mai bună versiune a mea, când 
sunt în preajma lui. 

— Am avut o criză din cauza tatălui meu, spune, întorcându-şi privirea. 
Cu câteva zile în urmă am mers la vechea mea casă. Am ajuns acolo din 
greşeală. A fost aşa de straniu să fiu în locul ăla pentru prima dată de când 
tata... Ştii tu, acolo totul arată la fel, dar, în acelaşi timp, nimic nu mai e 
cum era înainte. 

Mă gândesc la cum s-a purtat tatăl meu ieri. Nu fusese o criză asemenea 
celei de după incendiu. Dar se comporta altfel decât de obicei. 

— Ştiu ce zici. 

— Cred ca lui Mint îi e frică de mine, spune Miles, privindu-mă 
îngrijorat. S-a holbat toată seara fără să scoată un cuvânt. 

Deci a observat şi el. Mi-e ruşine de ruşinea ei. 


Ne aşezăm pe podea. O aud pe Mint în dormitorul Liei. Vorbeşte cu Sky. 
N-o înţeleg. Cum poate fi atât de geloasă pe mine şi pe Miles? 

— Deci nu ai strâns-o de gât? îl întreb, ca să fiu sigură. 

— Crezi că aş fi în stare de aşa ceva? mă întreabă, vizibil rănit. 

Mă uit în ochii lui. Au aceeaşi nuanţă de albastru ca săptămâna trecută. 
Nu minte. Nimeni nu poate să mintă atât de bine. 

— Nu-mi vine să cred că Mint ar fi în stare să inventeze astfel de lucruri, 
ZIC eu, oftand. 

— Prietenii sunt de căcat. 

— De ce? 

Miles începe să râdă, dar nu de fericire. 

— După ce tata a murit, toți mi-au spus ca vor fi alături de mine. Şi Karla 
la fel. Au vrut să vorbească cu mine. Au vrut să plâng. Si, când în sfârşit am 
făcut-o, au plecat cu toții. Oamenii nu fac fata tristetii. Ai observat? ma 
întreabă Miles, uitându-se în ochii mei. Lasă-mă să ghicesc! Nici prietenii 
tăi n-au întrebat vreodată de tatăl tău, nu-i asa? 

Cuvintele lui Miles sunt ca un duş cu apă rece. Are dreptate. Sky şi Mint 
nu s-au deranjat niciodată să întrebe. 

Toboganul scoate un zgomot metalic. Ce mai vrea Cleo acum? Nu ştiu 
dacă pot să mai fac faţă mesajelor ei pentru mult timp. Când o să se termine 
chinul ăsta? îl urmez pe Miles spre tobogan. 

Se încruntă când citeşte biletul. 

— Ce? îl întreb. A răpit mai multi oameni sau ce? 

— E despre Sky. 

— Ce-i cu el? 

Îi iau bucata de hârtie din mână şi citesc: 

De ce e Mint a urii voastre pradă când Sky e mărul putred din livadă? 

Iubirea-i pentru Caitlin e doar un joc, e falsă. 

De-ar ştii şi ea măcar că i-a căzut în plasă. 

Sky minte foarte bine şi e dezgustator, aflaţi si voi motivul e 
dezgustator! 

— Ce înseamnă asta? il întreb pe Miles, uitându-mă la el. 

— Caitlin? spune ridicând din umeri. 

Citesc mesajul din nou, dar, spre surprinderea mea, cuvintele sunt încă 
acolo. Cleo e cea care se joacă cu noi, nu-i aşa? Nu Sky. 

Asta e încercarea ei de a ne întoarce unul împotriva celuilalt? Ei bine, n-o 
să funcţioneze. Poate că Mint a luat-o razna, dar Sky e de încredere. Îl 


cunosc mai bine decât oricine. 

— Am găsit cheia! 

Tresar cand îl văd pe Sky intrând în cabinetul doctorului. Bandajul cel 
nou e acum îmbibat cu sânge. Chiar şi-aşa, Sky arată invincibil. 

— Am mai primit vreun mesaj? întreabă el. 

Las biletelul jos. Nu pot să-l citesc cu voce tare. Nu vreau să-l rănesc in 
vreun fel. Sky nu m-ar minţi niciodată. E cea mai sinceră persoană pe care o 
ştiu. Iti spune verde-n faţă exact ce gândeşte. E ca un buldozer, cel mai 
direct băiat din clasă. Uneori, e mult prea direct, dar pe mine nu mă 
deranjează. 

— Cleo susţine că ne minţi, spune Miles. 

Sky se încruntă. 

Chiar e nevoie să-i facem asta când e deja la pământ? Mai întâi mâna, 
apoi Caitlin. Sky a suferit destul. 

— Zice că n-o iubeşti cu adevărat pe Caitlin, spune Miles, dregandu-si 
glasul. 

Când Sky vorbeşte în faţa clasei e mereu în elementul lui. Când se 
împiedică pe stradă face o glumă şi toată lumea râde. Dar acum, fata i se 
face roşie ca focul. 

Deci e adevărat. 

— Dar de ce? îl întreb. 

Sky se mută de pe-un picior pe altul. 

— Ce anume scrie in biletel? 

Îmi dau seama că Sky m-a minţit tot timpul. Relaţia lui cu Caitlin a fost 
doar un joc. 

Prietenii chiar sunt de căcat. 

— Atunci, de ce continui să te vezi cu ea cand ai putea să...? încerc să-l 
întreb. 

Sky îşi scutură capul de parcă totul în jurul lui e un coşmar şi vrea să se 
trezească. Şi eu vreau acelaşi lucru. Dar ăsta nu e un coşmar. Totul e cât se 
poate de real. 

Mai devreme era panicat în privinţa lui Caitlin. Doar nu s-a prefăcut, nu? 
îl cunosc pe Sky. 

— Vreau... începe Sky, uitându-se în ochii mei, apoi la Miles şi înapoi la 
mine. Nu pot să-ți spun! Bine? Nu aici. 

Niciodată până acum nu l-am văzut pe cel mai bun prieten al meu atât de 
agitat, încât abia poate să rostească un cuvânt. 


— Nu înţeleg, îi spun. Pur şi simplu nu înţeleg. 

Cum a putut să mă mintă atâtea luni? La ce joc se referă Cleo? 

— Nu aici, repetă Sky aruncând încă o privire spre Miles. 

Îi e frică de el? Dar de ce... 

Apoi îmi cade fisa. 

— Eşti îndrăgostit de mine, îi spun, privindu-l în ochi. 

Obrajii 1 se aprind de parcă ar fi luat foc. Broboane de sudoare 1 se 
preling pe frunte. 

— Nu, nu e asta. 

Nu îl cred. Nu şi acum. Minciunile lui pătează toate amintirile pe care le 
avem împreună. 

Se gândea la mine de fiecare dată când era cu Caitlin? Ne cunoaştem încă 
din prima zi de liceu. De ce n-am observat că mă place? 

Am văzut totuşi că nu ieşea la întâlniri cu alte fete, dar Sky era mereu 
ocupat cu alte lucruri. Cântatul la tobe, pizzeria. Când Caitlin a apărut în 
peisaj, nici nu m-am mai gândit la altceva. 

Cum de mi-a scăpat? 

Din ce ştiu eu, Sky nici măcar nu a flirtat cu mine. Nu m-a atins 
niciodată. Nu aşa cum o face Miles. A reuşit să tina acest secret atâția ani. 

Cleo are dreptate: Sky minte foarte bine şi e dezgustator. 

— Nu te-ai prins, spune Sky, mutându-şi ochii de pe Miles pe mine. Nu 
sunt îndrăgostit de tine. 


SKY 


Pun degetul pe tragaci. Apăs. Cel mai mare secret al vieții mele zboară 
prin camera cu viteza unui glont. 

Nu îndrăznesc să mă uit la ei, dar pot să simt cuvintele mele suspendate 
în aer. 

Alissa e prima care spune ceva: 

— Eşti îndrăgostit de Miles? 

Să aud adevărul venind din gura Alissei, e mult mai rău decât atunci când 
totul era doar în capul meu. Dintre toți oamenii care există, nu voiam ca ea 
să rostească aceste cuvinte. 

Vreau să fug, dar nu am unde. Suntem închişi aici. Cleo ne distruge 
încetul cu încetul. 

Cum şi-a dat seama? Din conversaţia pe care am avut-o adineauri cu 
Mint? 

Zicea că tot timpul mă uit la Alissa, când Miles e cel pe care îl admir, de 
fapt. 

— Sigur că nu, neagă Miles, cu zâmbetul pe buze. Sky doar glumeste, 
nu-l aşa? 

Mă uit la el. Nu-i o idee bună. Ochii lui albaştri au efectul unui gard 
electric. 

— Nu... spune Miles, schimbat la fata. Nu fi tâmpit! 

În mintea mea a reacţionat altfel. Când m-am uitat la poza cu noi doi şi i- 
am spus secretul meu, m-a înţeles şi m-a acceptat. 

Când şeful nostru a făcut o poză cu personalul pizzeriei, m-am asigurat 
că stau cât mai aproape de Miles. Simteam cum braţul lui îl atingea pe-al 
meu, când mă uitam în lentilele camerei foto. Am vrut să arăt bine. Aia 
avea să fie singura noastră poză împreună. Trebuia să fie perfectă. 

În mod normal ne-aş fi decupat de restul colegilor, dar riscam ca Alissa şi 
Mint să-şi dea seama că sunt îndrăgostit de Miles. Aşa, cu poza de grup 
întreagă, puteam să-l tin pe Miles pe noptiera fără nicio problemă. 

— Esti gay? întreabă Miles, confuz. Dar... dar nu arăţi gay. 

— Şi cum arată un homosexual în capul tau? îmi aud vocea tremurândă. 
Dichisit? Cu blugi stramti? Efeminat? 

La început am crezut că am o şansă cu Miles. De fapt, aşa am crezut pana 
săptămâna trecută. 


De cum a intrat in parc pe scuterul lui, mi-am indreptat spatele. Mereu 
am grijă cum arăt şi cum ma misc atunci când e prin preajmă. 

Alissa făcuse la fel cu câteva secunde înaintea mea. Şi-a trecut mana prin 
păr. Nu m-am gândit ce înseamnă gestul ei pentru că în momentul ăla mă 
concentram pe Miles. 

Pariul era un plan perfect. Mulțumită Alissei puteam în sfârşit să pun 
întrebarea care mă rodea pe dinăuntru de atâtea luni. 

— Eşti gay? 

În capul meu, Miles s-ar fi uitat la mine cu ochii aceia magnifici şi ar fi 
spus da. 

Apoi m-ar fi sărutat. 

„Nu“, a zis Miles în realitate. ,, Nu sunt gay. “ 

Chiar şi după aceea am continuat să sper. Poate ca era în faza de negare, 
aşa cum am fost şi eu la început. 

Poate că tot ce trebuia să fac era să aştept. 

Dar, acum, că i-am spus şi am văzut reacţia lui, ştiu sigur că nu e în faza 
de negare. E dezgustat de faptul că îl privesc la fel cum o face Alissa. 

În ultimele luni am făcut tot ce am putut ca să-l uit pe Miles. Am minţit 
că sunt bolnav, să pot lipsi de la scoala. Am încercat să mă conving că e un 
tip care miroase a transpiratie sau că are o personalitate hidoasă pe care aş fi 
descoperit-o la un moment dat. 

Dar nimic nu a funcţionat. Încă vreau să-l am aşa cum îl are Alissa. E 
grijuliu, drăgăstos... Şi complet inaccesibil pentru mine. 

— Atunci de ce te întâlneşti cu Caitlin? întreabă Alissa, uitându-se la 
mine de parcă aş fi un străin. 

Ce era să fac? Alissa îmi spunea tot timpul că e ciudat din partea mea să 
ignor atenţia pe care mi-o ofereau fetele. Caitlin a fost singura cu care am 
încercat ceva. Chiar e o fată cumsecade. Cumva, ochii ei albaştri imi 
aminteau de Miles. 

— Ai folosit-o ca acoperire, mi-o aruncă Alissa. 

— Şi ce? îi strig în fata. Ce-ti pasa? 

Aş vrea să fac ce a făcut Mint — să-i dau o palmă peste faţă. Uneori, am 
impresia că ea are totul. N-are nici cea mai mică idee de cum e să nu ai ce 
ea are deja. 

E prietena mea cea mai bună şi o urăsc. Mi l-a furat pe Miles, chiar dacă 
n-a fost al meu vreodată. 


Crede ca nu-mi pare rau pentru Caitlin? Dar am avut nevoie de ea. Nu 
eram pregatit sa spun lumii ca sunt gay. Nici acum nu sunt. Nu vreau ca 
oamenii să mă vadă altfel decât m-au văzut până acum. 

Mă întorc în dormitorul Liei şi observ cu stupoare că Mint stă protapita în 
uşă. 

De cât timp e acolo? Suficient de mult încât să ştie că sunt gay. Dar se 
uită la mine altfel decât Alissa şi Miles. Are capul uşor aplecat într-o parte 
şi un zâmbet ştrengăresc pe buze, de parcă tocmai a rezolvat un sudoku 
complicat, după multe săptămâni de încercări. 

Mint ştie cum e să fii diferit de toți ceilalți. Ştie cum e ca Alissa să aibă 
totul în lumea asta, iar ea nimic. Mint trăieşte în umbra ei în fiecare zi. 

— Vino! îi spun lui Mint. Hai să deschidem a treia camera! 


MINT 


Mâna lui Sky tremură aşa de tare, că nu poate sa bage cheia in broască. 

— Dă-mi cheia, îi spun. Încerc eu. 

Sky e îndrăgostit de Miles. Aproape că nu-mi vine să cred. Mereu am 
crezut c-o place pe Alissa. De ce oare? Din cauza complimentului pe care 1- 
| făcuse in prima zi de şcoală? Sau pentru că mă obişnuisem cu ideea că toţi 
băieţii o plac pe Alissa? 

— Nu toți băieţii, a zis Sky, dar n-am înţeles initial la ce se referea. 

Il iubeşte pe Miles. La fel ca Alissa. Deci n-o să mă creadă dacă îi spun 
ce s-a întâmplat în dormitorul Liei. 

Usa se deschide şi intrăm în ceea ce pare a fi camera unui băiat. Văd un 
pat de o persoană, cu o cuvertură în carouri şi o poză cu o echipă de fotbal 
agatata de perete. În colt e o noptieră cu trei sertare şi o orgă electrică. 

Pe noptieră sunt mai multe poze şi încep să le studiez pe rând. Un cuplu 
de vârsta părinților mei îmi atrage atenția. 

— Ea trebuie sa fie doctorul, spun, ridicând poza. Apoi arăt cu degetul 
spre alta. Iar fetiţa blondă probabil e Lia, adaug. 

Sky nu spune nimic. Când îmi întorc privirea spre el, îl văd aşezat pe 
marginea patului cu ochii închişi. 

— Eşti bine? îl întreb. 

— Mă doare. Mă tem că pierd mult prea mult sânge, spune Sky, 
scuturându-şi încet mâna. 

Bandajul e îmbibat de sânge. Trebuie să-l schimb cu unul curat, dar cu 
siguranţă că în cinci minute va arăta la fel ca ăsta. 

— Aş vrea să-ţi cos rana, dar nu ştiu cum, Îi zic. 

— Atunci n-o face, spune Sky, zâmbindu-mi strâmb. 

Mă aşez lângă el. Coapsele noastre se ating. În tot timpul ăsta cred că s-a 
simțit destul de singur. Mai ales în ultima săptămână, când Miles s-a 
apropiat de Alissa. 

— Esti acelaşi Sky în ochii mei. Fie ca esti gay, fie că nu, îl asigur eu. 

— Am distrus tot, Mint. Din cauza mea Caitlin... 

— Pe Cleo nu o interesează Caitlin, zic, în încercarea de a-l linişti. E aici 
pentru noi. 

Sky pufneşte pe nas şi-mi dau seama imediat că plânge. Vreau să-i alin 
durerea. Vreau să ştie că nu e singurul care poartă în spate un secret şi-i 
mărturisesc: 


— Simt durerea altor persoane. Pot să-mi dau seama când cineva va pati 
ceva, pentru că simt asta în corpul meu. Înainte ca Alissa să se accidenteze 
în sala de sport, m-a durut încheietura mâinii. Acelaşi lucru mi s-a întâmplat 
cu cercelul din sprânceana ta. Şi cu degetele tale. 

Sky e tăcut. Poate o să creadă că sunt melodramatică, la fel ca Alissa? 

— Vezi şi alte ciudăţenii? întreabă Sky. Fantome şi chestii? 

Nu mă pot abtine. Izbucnesc în râs şi spun: 

— Nu, slavă Domnului! 

— De-aia stai acasă atât de des când te doare stomacul? 

— Când copiu din anii mai mari au examenele finale, de-abia pot să 
mănânc timp de-o săptămână. Le simt stresul şi durerile de parcă toate ar fi 
ale mele. 

— $i poţi s-o prezici, zice Sky. Adică... simţi durerea înaintea celuilalt? 

— Ceva 1 se va întâmpla lui Miles. Simt asta în stomac. 

— O să-l rănească Cleo? mă întreabă Sky, cu teamă în privire. 

— Poate. 

— Trebuie să-l avertizam. 

Dă să se ridice, dar îl trag înapoi şi-i spun: 

— Nu mă va crede. 

— N-ai de unde să ştii. Trebuie să... 

— Nu, spun, şi tresar la ferocitatea glasului meu. Nu pot să dau ochii cu 
Miles. 

Sky nu mai pune nicio întrebare. Poate că e prea slăbit; poate că ştie cât 
de enervant e când cineva te presează să vorbeşti despre ceva ce nu vrei. 


— Cum reuşeşti să le faci fata? întreabă Sky după un timp. 

Deja am investigat camera de două ori. Sky a stat pe pat. Faţa lui e din ce 
în ce mai albă. 

— Cui? 

— Tuturor băieților care o plac doar pe Alissa. 

In mod ciudat, cuvintele astea nu dor când le rosteşte Sky, cu toate că şi 
Cleo a spus ceva asemănător mai devreme. 

— Te obisnuiesti cu asta, îi spun. Cu a fi o umbră. 

— Nu te-ai născut să fii doar o umbră, zice Sky. Nu poți lăsa să ti se 
întâmple asta. 

— Se întâmplă pur şi simplu. 


Ma gandesc la saptamana trecuta, cand eram in parc. Miles ma ignora 
complet. Mi-am zis că e în regulă. Zidul pe care l-am ridicat in jurul meu 
mă tine în siguranță. Nimeni nu mă poate atinge. 

— E păcat, continuă Sky. Eşti capabilă de mult mai multe lucruri decât 
laşi să se vadă. 

Cuvintele lui mă ung pe suflet. Nu ştiu ce să zic, aşa că apăs o clapă de 
pe orga electrică. Spre surprinderea mea e băgată în priză. 

Vocea Liei apare în interfon. Am impresia că n-am mai auzit-o de ore 
bune. 

— Vrei să canti pentru mine? 

— În regulă, zice un băiat. 

Asta e camera lui? 

Apoi auzim un pian cântând delicat pe fundal. Fiecare notă îmi încălzeşte 
sufletul. O amintire puternică mă rupe de prezent. 

E ajunul Crăciunului şi mă aflu într-o biserică alături de părinții mei. E 
singura zi din an în care mergem acolo. Stau aşezată între ei doi. Mama 
pune câțiva banuti în cutia milei, iar tata îşi aşază mâna în jurul taliei mele. 
Bratul lui e destul de lung ca să ne cuprindă pe mine şi pe mama în acelaşi 
timp. 

E unul dintre acele momente rare când toți trei stăm laolaltă, lipsiți de 
treburi, stres şi de alte bătăi de cap. Voi mai trăi oare un moment ca acela? 

Interfonul amuteste. 

Pare a fi o piesă banală, dar totul aici se întâmplă cu un motiv. Cleo va 
continua să ne trimită puzzle-uri, chiar dacă n-o să ne dea drumul în final. 

— E orga, spun şi arăt cu degetul spre clapele albe şi negre. Trebuie să 
cântăm ceva la ea. 

— Dar ce? întreabă Sky. 

Mă gândesc la dormitorul Liei. Am crezut că e o cameră menită să ne 
distragă atenţia de la adevăratul joc. Dar nu. E mai mult decât pare. 

— Cutia muzicală, îi spun. Beethoven. 

Chipul lui Sky se luminează de parcă şi-a adus aminte ceva şi spune: 

— Miles cântă la orgă. 


MILES 


Cum şi-a dat Cleo seama că Sky mă place şi eu nu, cand totul era chiar 
sub nasul meu? 

Arunc un ochi spre Alissa. De cand am ramas singuri nu mi-a spus nimic. 
Nu sunt sigur, dar cred ca inca e de partea mea. 

Vreau s-o tin in siguranta in locul asta. Trebuie sa inteleaga asta. Trebuie 
să ştie că sunt aici pentru ea. 

— Ai putea să ne ajuţi cu ceva? aud în spatele meu. 

Cand mă întorc, o vad pe Mint stand în pragul uşii, îmi ia o secundă pana 
îmi dau seama că vorbeşte cu mine. 

Sunt surprins de îndrăzneala ei, mai ales dupa ce s-a întâmplat in 
dormitorul Liei. 

— Vrei să canti Fur Elise la orgă? întreabă agitată. 

Mă gândesc la orga din camera mea. Am primit-o cadou de la tata, dar nu 
cânt niciodată la ea. Mi-e frică să nu dezgrop amintiri pe care încerc cu 
atâta disperare să le uit. 

— Aşa vom intra în ultima camera, continuă ea. 

Alissa o ignoră pe Mint. Şi-a pierdut cei mai buni prieteni, dar asta nu va 
fi de ajuns pentru Cleo. Nu va mai dura mult şi Alissa va fi următoarea ei 
tinta... 

— Vin acum, îi spun. 


SKY 


Miles e la fel de frumos ca acum cinci minute. Cum o sa mi-l scot 
vreodată din minte când îi pot desena chipul chiar şi cu ochii închişi? 

Ştiu că are un semn mic din naştere pe urechea dreaptă. Îi place ca 
lucrurile să fie ordonate. De câte ori a făcut curat pe hiatul meu de lucru? 
Ori de câte ori mă întorceam de la baie, cuțitul meu era în linie dreaptă cu 
tocătorul de lemn, roşiile erau feliate cu grijă şi mă aşteptau aşezate într-un 
rând drept, iar prosopul de vase era împăturit şi pus pe mânerul cuptorului. 
Miles face totul perfect. Miles e perfecțiunea întruchipată. 

— Vrei să cânt Beethoven? mă întreabă Miles. 

Tonul lui e distant. Din câte îmi dau seama îi vine greu să se uite la mine. 

— Da, spun, arătând spre orgă. Poţi? 

Miles dă din cap şi se aşază la orgă. Mai întâi cântă melodia greşită. 
Tocmai voiam să mă duc să iau cutia muzicală, când degetele lui încep să-şi 
aducă aminte notele potrivite. 

Dacă ieşim de aici, nu voi mai fi capabil să ascult vreodată piesa asta. Îmi 
va aminti mereu de acest moment: mâna mea în bandajul însângerat şi 
Miles care nu îndrăzneşte să mă privească. Alissa supărată pe Mint şi 
smocul de păr al lui Caitlin pe podeaua din camera alăturată. Cleo a reușit 
să ne întoarcă unul împotriva celuilalt. 

Găsim ultima cheie într-un sertar secret din orgă care se deschide imediat 
cum Miles termină de cântat melodia. Apoi se întoarce la Alissa, în 
cabinetul doctorului. E mult prea dureros pentru noi să fim în aceeaşi 
încăpere. 

Nu mai simt adrenalina acaparându-mi corpul de fiecare dată când găsim 
ceva nou. Mă simt pur şi simplu amortit. 

Ultima cameră se dovedeşte a fi o sufragerie. Un raft cu cărți, o masă cu 
cinci scaune, o canapea jerpelita şi o bucătărie mică. Pe masă sunt câteva 
candele, a căror ceară s-a prelins pe suportul lor. 

Mint o zbugheşte spre ferestre, dar îşi dă seama că în spatele lor e un zid 
de cărămizi. 

Încerc să-mi imaginez oamenii care au trecut prin acest Escape Room. I- 
au dat cinci stele. Oare aş fi facut la fel dacă n-ar fi fost Cleo aici? Cred că 
da. 

Mă aşez pe canapea. Sunt extenuat şi ametit. 


Cum o fi să mori din cauza hemoragiei? Cred că mai întâi iti pierzi 
cunoştinţa. Apoi eşti pur şi simplu în derivă, până când inima încetează să 
bată. 

Doare? 

— Pot să aprind lumânările? 

— Mai târziu. Bine? 

Aceleaşi voci. Din nou. Nu mai rezist. Încerc să nu le mai aud, până când 
se opreşte interfonul. 

Ma uit la Mint. Ridica fiecare candelă şi o studiază. 

Ce sperăm că vom găsi aici? 

Cleo nu ne va da drumul. O să mă lase să sângerez până când o să-mi dau 
duhul într-una din camerele astea. 

Îmi aduc aminte de momentul în care eu şi Mint am găsit cheia din 
dormitorul Liei. Orice urmă de speranţă pe care o aveam atunci a dispărut. 

Apoi îmi amintesc de discuţia dintre mine şi ea, cu câteva momente 
înainte să ridicăm placa de lemn. 

— Nu mi-ai spus ce s-a-ntâmplat între tine şi Miles... insist eu. 

Mint investighează restul sufrageriei şi mă ignoră de-a dreptul. 

— Mint? 

— Las-o baltă! spune, întorcându-se spre mine. 

— De ce? 

— N-o să mă crezi oricum. Cu siguranţă, nu acum. 

— Pentru că-l iubesc? Asta vrei să spui? 

Mă voi obişnui vreodată să spun asta cu voce tare? 

— Exact, oftează Mint. Miles m-a ameninţat. Şi-a înfipt mâna în gâtul 
meu. Aici, îmi arată ea un loc de pe gâtul ei. Mi-a zis să nu-i spun Alissei 
ce-am văzut. 

E prea mult pentru mine. 

— A încercat să te stranguleze? 

— M-a ameninţat, spune Mint. E mult prea istet ca să lase vreo urmă. 

Vorbim cumva despre acelaşi Miles? Are dreptate. Nu o cred. 

Miles e paşnic. Nu se enervează niciodată, nici măcar la pizzerie, când 
greşim unele comenzi. În zilele aglomerate, când toată lumea are nervii 
întinşi la maximum, el pur şi simplu îşi păstrează calmul. Nu l-am auzit 
injurand. Nici măcar nu ridică tonul. 

— Ieri l-am văzut luând-o complet razna cu cineva care alerga pe pajişte, 
zice Mint. 


Mă străduiesc să-mi imaginez scena, dar nu reuşesc. 

— Acel cineva e Cleo, continuă ea. 

Simt un fior rece coborând pe şira spinării odată cu stropii de transpiratie. 
Palma îmi pulsează de durere. 

— Nu vreau să-ți rănesc sentimentele, spune Mint şi se aşază lângă mine. 

Mă uit la părul ei scurt. A lăsat-o pe Alissa s-o tundă, ca să-mi salveze 
aşa-zisa iubită. Mint face totul pentru alții. Aşa ca de ce-ar minţi tocmai 
acum? Probabil că îi e frică de Miles. 

Îmi amintesc felul în care m-a privit când a auzit că sunt îndrăgostit de el. 
Ochii lui Miles erau aşa de reci că toată căldura din suflet îmi dispăruse. Pot 
să mi-l imaginez pe acel Miles luând-o razna. Acel Miles ar fi în stare s-o 
amenințe pe Mint. $i, din câte văd, acel Miles a întâlnit-o pe Cleo înainte. 

— Trebuie s-o ţinem pe Alissa departe de el, zic. 

— Dar pe mine nu mă crede. N-are niciun rost. 

Ametesc putin şi îmi revin imediat. Încă nu mi-a sunat ceasul. Trebuie să 
lupt, aşa că spun: 

— Ştiu. O vom face oricum. 


ALISSA 


M-am saturat. 

Sky a mintit in legatura cu Caitlin. 

Mint inventeaza lucruri despre Miles. 

Amândoi sunt nişte mincinosi. 

Cand mă ridic pot să-mi dau seama că Miles mă urmăreşte cu privirea. 
Dar nu întreabă unde mă duc. Ceea ce e numai bine, pentru că nu 
îndrăzneam să-i spun, oricum. 

Ies şi închid usa de la dormitorul Liei. Vezica imi plesneşte. Am nevoie la 
baie de cand am venit aici. 

Covorul oval pare că se hlizeşte la mine. Nu pot să-mi dau drumul pe el, 
nu-l aşa? 

Gândul că sunt urmărită de Cleo peste tot mă nelinisteste $1 mai mult. 

Nu pot s-o fac. Înseamnă să-mi pierd până şi ultima fărâmă de demnitate. 

Îmi dau chiloţii jos în colţul cel mai îndepărtat al camerei, sperând că, 
aici, Cleo nu mă poate vedea. 

Îmi ia un minut, dar în final mă uşurez pe podeaua de lemn. 

— Ce s-a întâmplat? mă întreabă Miles când revin în cabinet. 

Nu vreau să vorbesc. Vreau să mă simt aşa cum m-am simţit aseară în 
patul lui. 

Vreau să mă simt bine în pielea mea, chiar şi pentru un minut. 

— Sărută-mă, îi cer, privindu-l în ochii, şi-l trag în colţul încăperii. Te 
rog! 

Are totul, dar niciodată nu e de ajuns. 


MINT 


Miles si Alissa se saruta in cabinetul doctorului. Chipul lui Sky e umbrit 
de tristeţe, aşa că-l iau de mana cea bună, să ştie că nu trebuie să treacă prin 
toate astea de unul singur. 

— Da-i drumul, spune Sky, fiind primul care reacționează. Acum! 

Amândoi ne privesc complet nedumeriti. 

— Poftim? spune Miles. Ce treabă ai tu cu noi? 

— Ai amenintat-o pe Mint. 

Sky e asa cum il stiam: ca un buldozer. Miles clipeste necontrolat, ceea 
ce inseamna ca abordarea noastra functioneaza. 

— Nu-i adevărat. 

— Mint mi-a zis tot, spune Sky, uitându-se la Alissa. De ce nu o crezi? 

— Pentru că minte, spune Alissa, întorcându-şi privirea spre mine. 
Amândoi sunteți nişte mincinoşi. 

N-are niciun rost. Alissa nu vrea să ne creadă. Suntem prietene de atâția 
ani, dar se pare că nu e de ajuns, îl crede pe el, chiar dacă îl ştie doar de o 
săptămână. 

Si asta, din cauza lui Miles. E foarte bun la jocul lui. Dacă aş fi Alissa, 
probabil l-aş crede şi eu. Are ceva fermecător. 

Buuum! încă o minge de plastic se rostogoleşte pe podea. 

Pariez că fata asta, Cleo, vrea să toarne nişte gaz pe foc. Sunt mult prea 
obosită să întreb ce scrie pe biletel. Alissa e singura care îl citeşte. 

Trece cu ochii peste rândurile scrise şi apoi se uită la mine. Fata 1 se 
schimbă în ceva ce n-am mai văzut până acum. Se întoarce şi îl ia pe Miles 
de mână. Pune bila de plastic şi biletelul pe birou. Apoi trece pe lângă noi. 
Vreau s-o opresc. Vreau să-i spun că e cea mai bună prietenă a mea, în 
ciuda celor întâmplate în seara asta. Şi că-mi pare rău de palma pe care i-am 
dat-o, dar am făcut asta pentru că nu mi-a dat de ales. E adevărat că uneori 
sunt geloasă pe ea, dar nu aş inventa minciuni în privinţa lui Miles. 

Nu pot să zic nimic din toate astea. Sunt înfrântă. 

O aud pe Alissa închizând uşa de la dormitorul băiatului, în urma ei. 
Acum suntem doi la doi. Dacă vom ieşi vreodată de aici, n-o vom face ca 
prieteni. 

Simt cum mi se umplu ochii de lacrimi. Nu-mi mai pasă dacă afurisita de 
Cleo mă vede plângând. Nimic nu mai contează acum. 

— Mint... se aude vocea lui Sky, care pare foarte îndepărtată. 


Îmi şterg ochii cu mâneca, dar şi mai multe lacrimi tasnesc în locul celor 
vechi. 

— Citeşte asta, îmi cere Sky, ținând biletelul ridicat în fata mea. 

Voi, copilaşi, chiar nu aveţi habar, că nu luptati cu un Singur adversar. 

Într-un loc ca ăsta ai nevoie de complici. 

Iar Miles e de partea mea sa ştiţi! 


ALISSA 
— Te simti bine? 


Miles îşi pune braţul în jurul meu. Imbratisarea lui e ca acest Escape 
Room: ceva de care nu mai pot să scap. Inima imi bate cu putere şi ma tem 
că Miles o va simţi. 

Nu poate fi adevărat. Nu-i aşa? 

— Respiri atât de repede, îmi spune, prinzându-mă pe după umeri. 

— Lasă-mă un minut! îi cer. 

Îmi feresc privirea. Mă tem că-şi va da seama cât de îngrozită sunt de el. 
Dacă e de partea lui Cleo înseamnă că e cel puţin la fel de nebun ca ea. 
Poate chiar mai nebun. În tot acest timp a pretins că e de partea noastră. M- 
a făcut să cred că mă place. 

Sau... Cleo minte. Probabil că minte. Încearcă să ne separe unul de 
celălalt, cu siguranţă. 

Miles nu e un prefăcut. 

Apoi privirea îmi cade pe una dintre fotografiile din cameră. 

Pe noptiera, o ramă aurie încadrează o fetiță cu păr blond. 

E Lia, desigur. 

De ce mi se pare familiară? 

Am m-ai văzut-o înainte. E imposibil, nu-i aşa? 

Amintirile mă iau cu asalt: poza aceea, culoarea vibrantă a unei rame, 
înconjurată de alte poze. Pe un raft cu cărți... 

Raftul lui Julie. 

Mă uit mai atentă la celelalte fotografii şi recunosc pe altcineva. Un 
cuplu încastrat într-o rama de lemn. Bărbatul are par saten şi nişte ochi 
identici cu cei ai unui băiat pe care îl cunosc deja. 

Îmi dau seama că mi s-a oprit respiraţia. 

Bărbatul din fotografie e tatăl lui Miles. 


MILES 


Oare a recunoscut pozele? Alissa se îndreaptă spre uşă şi-o incuie. 
Rămâne acolo cu spatele la mine. 

— Ce faci? o întreb. 

Îi ia un minut să răspundă. 

— Nu vreau să-i mai văd încă o dată. 

Simt furnicături în stomac. Mă crede. M-a ales pe mine. 

Mă gândesc la biletelul din buzunarul meu. De cum o să ieşim din locul 
ăsta, va trebui să scap de el. Alissa nu trebuie să-l citească vreodată. 

Când Cleo a scris că sunt de partea ei, nu mi-a venit să cred. De ce m-ar 
da de gol? Pentru că am fost de acord cu Alissa, când a zis că e nebună? 

Mă gândesc la mâna lui Sky. Ala a fost momentul în care am ştiut că va 
merge mult mai departe decât mi-a promis. Acum n-o mai pot opri. Totul se 
petrece atât de repede. Caitlin, părul lui Mint, secretul lui Sky... 

Tot ce contează e siguranța Alissei. Trebuie să mă asigur că nu va pati 
NIMIC. 

Mă aşez pe pat. Detaliile camerei sunt înfiorător de exacte. Uneori 
trebuie să mă concentrez pentru a vedea diferenţele. 

Ăsta e dormitorul meu şi totuşi, nu e. 

E o scenă de teatru. 

Alissa se apropie din nou de fotografii. Trebuie s-o iau de acolo cât mai 
repede cu putinţă. 

— Îmi pare rău de prietenii tăi, îi zic, încercând să-i distrag atenţia. 

— Prietenii sunt de căcat, spune în soapta. 

Când ieşim de aici o să uite de ei. N-am vrut să se ajungă aici, dar Mint a 
reuşit să distrugă totul. 

Dacă nu m-ar fi văzut pe pajişte şi şi-ar fi ținut gura închisă, ar fi rămas 
prietenă cu Alissa. 

Dar Mint se bagă ca musca-n lapte şi creează numai probleme. Exact ca 
Peyton, prietena cea mai bună a Karlei. Peyton obişnuia să mă barfeasca, 
atunci când credea că nu o aud. „Am impresia că Miles nu simte nimic.” 
Astea au fost cuvintele ei. „N-a plâns nici măcar o dată având în vedere ce 
s-a întâmplat.” 

Ce-mi doream cu adevărat era s-o fac să tacă. În schimb, am stat şi am 
ascultat în continuare. Karla îi spunea că trec printr-o perioadă grea şi că 
nu-mi place să vorbesc despre problemele mele. Mi-a luat apărarea, dar, 


chiar şi-aşa, m-am simțit vulnerabil. Ştiam că e doar o chestiune de timp 
până când Karla va aduce vorba despre asta. 

Si in ultima după-amiază împreună, când stăteam în pat, m-a întrebat 
despre şedinţele de terapie. Dacă puteam sau nu să vorbesc deschis cu 
terapeutul despre tot ce se întâmplase. 

A făcut asta în cel mai nepotrivit moment. Eram în boxeri. Ea stătea 
întinsă sub mine cu cămaşa desfăcută. 

— Doar mă ştii, am răspuns scurt. 

— Trebuie să vorbeşti, mi-a zis Karla. Cu mine. 

— Am lucruri mai bune de făcut, am spus şi am încercat s-o sărut şi să 
schimb subiectul, dar Karla m-a dat la o parte. 

— Nu te descurci prea bine. Îmi dau seama de asta, mi-a spus. 

— Ba mă descurc destul de bine. 

— Atunci de ce tii oglinda acoperită tot timpul? 

M-am uitat la şifonier şi la prosopul care atârna deasupra oglinzii. 

— Ce vrei de la mine? am izbucnit. 

— Vreau să ştiu ce gândeşti, a spus ea, ridicându-se. 

Ba nu voia. Nici măcar eu nu voiam să ştiu la ce mă gândesc. 

— Nu mă gândesc la multe, i-am spus, trăgându-mi tricoul pe mine. 

— Nu trebuie să te simți ruşinat, a zis, punându-și palma delicată pe 
obrazul meu. Sunt aici pentru tine. 

— Nu... am încercat eu să spun, topit de atingerea ei. 

— Nu puteai face nimic, Miles. 

Voiam să tacă. Simteam că prin mine trece un lichid acidulat, de parca 
sângele din vene fierbea şi sfârâia cu atât mai mult, cu cât mă agitam mai 
tare. 

— Ştiu că te invinovatesti. Dar nu e nevoie. Trebuie să treci peste. Ştiu 
că... 

— Nu ştii nimic! m-am răstit eu la ea. 

La auzul vocii mele, Karla a tresarit. 

— Tu încă ai ambii părinți, aşa că nu-mi spune mie să trec peste. Nu am 
peste ce să trec. În fata mea e o prăpastie care mă trage în trecut, am 
continuat. 

Ştiam că ar fi mai bine să mă opresc, dar cuvintele îmi ieșeau pur şi 
simplu pe gură. 

— Mi-e scârbă de mine. Bine? Sunt dezgustat de fata mea perfectă, 
lipsită de cicatrice. Şi sunt furios că încă vrei să fii cu mine după tot ce am 


facut. 

Karla şi-a închis nasturii de la cămaşă cu degete tremurande. Sutienul ei 
de un roşu aprins, preferatul meu, s-a făcut nevăzut. $1, dintr-un motiv sau 
altul, asta m-a înfuriat şi mai tare. 

— Mi-am ucis tatăl. Ştii asta. Sunt un criminal. 

Apoi şi-a luat pantofii de pe podea şi s-a îndreptat spre uşă. 

— Rămâi aici! i-am cerut, apucând-o disperat de încheietura mâinii. 

— Mă doare! a strigat ea şi s-a desprins de mine, îndepărtându-se pe hol. 

Era pe cale să plece. Trebuia s-o opresc. Am fugit în urma ei. l-am blocat 
calea. Ochii ei au poposit câteva secunde pe uşa de la intrare şi apoi pe 
mine. Nu avea cum să treacă. 

— Lasă-mă să trec! mi-a spus. 

— Unde? m-am auzit spunând şi mi-am dat seama cât de tare gafai. Să te 
întâlneşti cu Peyton? Ca să mă barfiti din nou? 

Faţa Karlei a îngheţat. Când a aflat că am tras cu urechea, şi-a ieşit din 
pepeni şi a exclamat: 

— Ar fi trebuit s-o ascult! Tu n-ai toate tiglele pe casa! 

Am sărit ca ars. Totul s-a întâmplat aşa repede. În mai puţin de o 
secundă, mâna mea era în jurul gâtului ei. Îmi înfigeam degetele în pielea ei 
delicată. 

Înainte să-mi dau seama ce fac, o durere mi-a trecut prin fluierul 
piciorului. Karla mă lovise. l-am dat drumul şi a fugit spre usa. 

— Nu! am strigat, agatandu-ma de hainele ei şi am căzut amândoi pe 
podeaua din faţa apartamentului meu. 

— E totul în regulă? l-am auzit pe vecin. 

leşise să vadă ce se întâmpla. Karla a zbughit-o spre lift. Am privit-o 
plecând şi în momentul ăla am ştiut că am pierdut-o pentru totdeauna. 


Mă uit la pătura de sub mine. E aceeaşi pătură pe care o aveam pe pat în 
ziua în care totul a fost luat de lângă mine. 
Apoi aud zgomote de sticlă spărgându-se. 


SKY 


— E incuiat, spune Mint, cuprinsa de panica. 

Vreau sa-i spun ca totul va fi bine, dar nici macar eu nu cred asta. 

Alissa e inauntru cu el. 

Miles e de partea lui Cleo. 

Era cu Cleo in vreme ce eu eram topit dupa el. 

El o fi fost cel care s-a asigurat că voi găsi pliantul? Probabil ca da. 

Sunt din ce în ce mai ametit. Dacă mă aşez acum, va părea că am 
abandonat-o pe Alissa. 

— Alissa a încuiat usa de una singură! De-aia ne-a aruncat privirea aia 


bizară. Incearca să ne protejeze, spune Mint, uitându-se la mine cu ochiu ei 
mari. 


ALISSA 


Miles e cu mintea în altă parte. Daca vreau s-o fac, trebuie s-o fac acum. 

Împing cu cotul fotografia cu tatăl lui Miles de pe noptieră. Geamul se 
sparge de podea. 

— Ce faci? întreabă Miles. 

— A fost un accident, spun, în timp ce mă aplec să strâng cioburile. 

Găsesc cel mai mare ciob, care e pe jumătate băgat sub noptieră. Pe ăsta 
îl vreau. 

— Ai grijă! mă avertizează Miles. Nu vreau să te tai. 

În toată vremea asta n-am înţeles nimic. Am crezut că mă place cu 
adevărat. 

Mă întind după ciob. Exact cum speram, vârful e ascuţit ca o lamă de ras. 

Mă ridic cu fotografia într-o mână şi ciobul în cealaltă, ascuns la spate. 
Trebuie să ştiu cine e Miles cu adevărat şi de ce face toate astea. 

— Cine e aici? îl întreb. 

Miles se uită la fotografie şi-mi dau seama cât de agitat e. 

— Ce... ce vrei să spui? baiguie el. 

— Bărbatul ăsta e tatăl tău, dar cine e femeia de lângă? 

Tâmpla lui Miles se umflă şi începe să pulseze. Nu scoate un cuvânt, dar 
încep să înţeleg totul. L-am incoltit. N-are unde să fugă. 

— Asta se presupune că ar fi Lia, îi spun, arătându-i poza cu fetiţa blondă 
care încă stă dreaptă pe noptieră. $i pe ea am văzut-o acasă la mama ta, pe 
raftul de cărți. Ce caută aici? De ce e o poză cu tatăl tău în Escape Room? 
De unde o ştii pe Cleo? Cine esti, Miles? 

— Julie nu e mama mea, spune Miles, mijindu-şi ochii. 

Cuvintele lui rămân în aer ca o ceaţă groasă. 

— Julie e mătuşa mea. Aia e... spune el arătând cu degetul spre poza pe 
care o tin în mână. Aia e mama mea. E moartă. 

Nu înţeleg. E imposibil. Am fost acasă la Miles. Julie s-a prezentat drept 
mama lui. Sau asta am crezut, pentru că în mintea mea aşa e ordinea 
naturală a lucrurilor: copiii locuiesc cu părinţii. 

— Ăsta e fostul meu dormitor, spune Miles privind în jur. Dormitorul din 
fosta mea casă. Mama a fost doctor de familie, iar Lia, sora mea mai mică, 
voia să fie balerină. Cleo a reprodus întreaga noastră locuinţă. 

De-abia pot să respir. Lucrurile pe care le aud sunt aşa de greu de 
procesat. Ce tot spune acolo? 


Cleo si Miles, Miles si Cleo. Care e legatura dintre ei? intr-un fel, stiu 
deja răspunsul, dar mi-e greu să-l cuprind cu mintea, care acum e destul de 
confuză. 

— Cine e Cleo? întreb temătoare. 

— Cleo e sora mea, răspunde Miles, privindu-mă fix în ochi. 

„Cine e Cleo?” îl întreabă, îmi ţin respiraţia. 

Mă va alege pe mine de data asta? 

„Cleo e sora mea.” 

A spus-o. 

Hai că n-a fost atât de greu, fratioare! 


ALISSA 


Cleo e sora lui Miles. 

Acum imi amintesc poza cu Julie si prietena ei, mancand inghetata, in 
fata unei cafenele. Doar ca aia nu era o prietenă oarecare. Era Cleo. Pe- 
atunci avea părul şaten, aşa ca Miles. Probabil ca l-a decolorat după aceea. 
Altfel, cred că aş fi recunoscut-o din prima, înainte să intrăm în Escape 
Room. 

Îmi amintesc de Miles trăgându-mă după el înăuntru. Credeam că a făcut- 
o ca să mă ajute, dar tot ce voia era să se asigure că planul lui Cleo va 
merge ca uns. 

— Vreau să-ţi explic tot, zice Miles făcând un pas în fata. 

Din reflex scot ciobul de la spate şi-l flutur în faţa lui. 

— Nu te apropia! 

Miles îşi ridică mâinile ca să le pot vedea. 

— Bine, bine, calmează-te! 

— Din cauza ta, Sky sângerează ca un porc! Din cauza ta, Mint a rămas 
fără par! tip eu la el. 

— N-aveam nici cea mai vagă idee că va merge atât de departe. Chiar n- 
am ştiut! Singurul motiv pentru care am venit aici a fost ca să te protejez. 
Nu te-ai prins? mă întreabă el, disperat. 

— De ce noi? De ce ne-ati ales pe noi? 

— Nu e despre voi, spune Miles, plecându-şi capul. Mint şi Sky sunt 
victime colaterale. 

— Ce vrei să spui? întreb şi retrag uşor ciobul de sticlă. 

— Totul a fost despre tine de la bun început, răspunde el, după ce trage 
aer adânc în piept. 


MILES 


Cleo a vrut s-o sperie pe Alissa. Atat. Asta mi-a spus. 

Apoi Sky şi-a prins mana în usita de metal. La început am crezut că a fost 
un accident, până când mi-am dat seama că sora mea a început un cu totul 
alt joc, de una singură. 

Nu mai puteam da înapoi. Eram închis aici ca toți ceilalți. 

— Ce ati avut cu mine? gafaie Alissa. Ce v-am facut eu vouă? 

O ştiam pe Alissa din poveştile lui Cleo. A urmărit-o încontinuu în 
ultimele luni şi vorbea întruna de documentarul în care apare interviul ei. N- 
am vrut să mă uit la el. Voiam să las trecutul în urmă. 

Dar Cleo nu voia asta. A devenit obsedată de Alissa. Apoi a venit cu un 
plan de a o aduce în acest Escape Room. 

Întâlnirea mea cu Alissa a avut loc fără să fac ceva în sensul ăsta. De-abia 
când s-a prezentat pe bancuta din parc am realizat că ea e fata despre care 
tot vorbea sora mea. 

Si am plăcut-o din prima secundă. N-am avut ce face. A atins ceva fragil 
în sufletul meu, lucru care nu mi s-a mai întâmplat de când eram cu Karla. 

Am încercat s-o fac pe Cleo să renunţe la planul ei, dar nu m-a ascultat. 

Îmi tot repeta că întâlnirea mea cu Alissa e un semn şi că totul era menit 
să se întâmple. 

Şi apoi m-a invitat să merg cu ea în Escape Room. Cleo lăsase pliantul la 
pizzerie, iar Sky îl găsise. 

Ce era să fac? 

Trebuia să merg mai departe, cu speranţa că soră-mea se va stăpâni dacă 
vol fi şi eu aici. 

Trebuia să vin ca s-o protejez pe Alissa. Ca să mă asigur că toți trei vor 
ieşi de aici teferi şi nevătămaţi. 

În ultimul an, Julie m-a avertizat de mai multe ori în privinţa lui Cleo. 
Spunea că e confuză şi că are nevoie de ajutor. Dar Cleo e majoră. Poate să 
ia decizii de una singură, iar ea nu voia să primească niciun fel de ajutor din 
partea nimănui. 

I-a dus de nas pe asistenții sociali, zâmbind la momentul potrivit. Aşa a 
scăpat basma curată cu toate. Ba chiar l-a convins pe doctorul nostru că se 
simte destul de bine cât să-şi reia studiile. 

Dar ştiam că nu e bine. Cleo se izolase din ce în ce mai mult în camera ei 
de cămin. Când mergeam acolo, ori vorbea de Alissa, ori de jobul ei cu 


jumătate de norma de la Escape Room. Angajaţii de aici au crezut ca ideile 
ei despre O familie fericită sunt aşa bune, încât au construit camerele astea. 

— Asteapta să vezi, mi-a zis. Totul e perfect, până la cel mai mic detaliu. 

Nu i-am spus lui Julie ce plănuia Cleo. Dacă ar fi aflat de această copie a 
fostei noastre case... 

Nu puteam s-o trădez. E sora mea până la urmă. 

E singura care mi-a mai rămas din familia noastră. Tata, Mama, Lia — toţi 
sunt morți. 

— Tu trăieşti, îi spun Alissei. Asta ne-ai facut. 

Nu vreau să vorbesc despre lucrurile astea. Amintirile mă rănesc fizic. 
Însă Alissa trebuie să înțeleagă. 

— Vechea noastră casă nu mai există, îi zic. Totul s-a dus. A ars. 

Ochu Alissei se luminează. Pot să vad rotitele din capul ei începând să se 
mişte. Şi acum sunt nevoit să-i spun tot. Povestea pe care psihologul meu 
şi-ar dori s-o audă, detaliile pe care Julie încearcă să le obțină de atâtea luni. 
Îi povestesc tot: 

— Eram în oraş când s-a întâmplat. Cum era ajunul Crăciunului, Tata m- 
a rugat să mă întorc acasă până în ora zece, să fim cu toţii împreună. 
Credeam că vorbeşte prostii. Zece e o oră pentru tanci, iar eu aveam 
şaptesprezece ani. Am ieşit să petrecem: Karla, prietena ei, Peyton, şi cu 
mine. Eram furios pe tata, pentru că ne certaserăm înainte să plec. Aşa ca 
toți trei ne-am îmbătat crita. Când m-am întors acasă, pe la miezul nopții, 
am văzut nori groşi de fum deasupra caselor din cartier. Am crezut că e 
ceva palpitant. Ba chiar m-am grăbit să văd ce se întâmplă. Dar, când am 
ajuns pe strada noastră, mi-am dat seama că era casa mea cea care era 
mistuită de flăcări. M-am trezit din beție pe loc. M-am repezit spre gard, şi 
un pompier a încercat să mă oprească. Îmi zicea că un coechipier de-ai lui e 
înăuntru şi că cel mai bine ar fi să aştept afară. M-a întrebat câți oameni 
erau în casă. l-am zis că patru. Cleo se mutase deja la cămin, dar venise 
acasă de sărbători. Aşteptarea mă innebunea. Flăcările lingeau cu 
înverşunare zidurile casei şi fumul lua cu asalt tot aerul din jur. Apoi Cleo a 
ieşit din casă. Avea o arsură imensă pe gât. Se tinea de pompierul care a 
scos-o afară. S-a prăbuşit în braţele mele, tuşind din toţi rărunchii. Îmi tot 
zicea că trebuie să se întoarcă in casă. Ca Lia striga după ajutor. Atunci 
pompierul a dat uşor din cap. Ne-a zis: „Voi, copii, stati aici. Vă vom ajuta 
familia” şi s-a întors înăuntru. Celălalt pompier s-a dus cu el. I-am privit 
fugind în casa cuprinsă de flăcări. În timp ce Cleo primea ajutor din partea 


asistentelor de pe ambulanță, infernul creştea din ce în ce mai mult. În locul 
în care stăteam era incredibil de cald şi nici nu mi-a trecut prin cap să mă 
dau la o parte. Cleo s-a întors. S-a târât din ambulanţă cu o pătură pe umeri. 
Am tinut-o de mână. Eram speriat că va încerca să fuga după Lia. ŞI în clipa 
ala... ceva s-a prăbuşit. Probabil dormitorul părinților mei. Vecinii care 
asistau la coşmarul înflăcărat vociferau şi urlau, dar noi stăteam nemiscati. 
Nu puteam scoate un cuvânt. Şi mai mulţi pompieri au intrat în casă. Îşi 
strigau tot felul de lucruri, dar nu intelegeam o iotă. Şi apoi un bărbat a ieşit 
afară. Acelaşi bărbat care a salvat-o pe Cleo. Bărbatul care promisese că o 
să ne ajute familia. Avea fata taciune şi abia se tinea pe picioare. După 
aceea, asistentul i-a dat o mască cu oxigen. Apoi, nimeni n-a mai făcut 
nimic. Cu toţii aveau grijă de pompier, iar mama, tata şi Lia fuseseră uitaţi. 

— Tatăl m-meu... mă întrerupe Alissa, abia vorbind. Pompierul ăla era 
tatăl meu. 

— Acum te-ai prins, îi confirm, ridicând privirea din pământ. 

În cameră e o linişte de mormânt. 

O văd pe Cleo stând lângă mine în spatele gardului. Nu după mult timp s- 
a prăbuşit din nou. Se agăța de corpul meu ca un copil de mama lui. Trebuia 
să stau în picioare pentru ea. Dar eram obosit, foarte obosit. 

— Tata a pierdut un prieten bun în noaptea aia, spune Alissa, cu voce 
tremurată. A fost bolnav luni întregi. Ti-am mai zis asta. 

— Ar fi trebuit să ne lase să ne întoarcem înăuntru, îi spun. Stiam casa. I- 
am fi putut salva. 

Alissa nu mai spune nimic. Lacrimile îi curg pe obraji. Cleo a fost mult 
mai furioasă decât mine. În special când a apărut documentarul ăla. Ca şi 
cum Alissa era un chibrit aprins lângă o scurgere de gaz. N-a durat mult şi 
Cleo a explodat. 

— Vorbeşte de parcă ea e victima incendiului, tipa Cleo. Dar tac-su e 
doar bolnav. Măcar ea încă are un tată! Nu se trezeşte în fiecare noapte 
fiindcă o aude pe surioara ei strigând după ajutor, iar ea nu poate face nimic 
ca s-o ajute. Nu are o cicatrice pe gât care îi aminteşte de coşmarul prin care 
a trecut. 

Am încercat s-o calmez, dar s-a înfuriat şi mai tare. Mai ales atunci când 
i-am zis că nu vreau să mă uit la documentar. 

— E şi familia ta, sau i-ai uitat deja? Aşa cum au făcut pompierii, îmi 
reproşa. 

— Desigur că nu. 


— Nu asa pare, continua Cleo, scuipând flăcări in toate direcțiile. I-ai dat 
la schimb pentru Julie! 

Stiu ca suferea si nu stia ce zice, dar in acel moment Cleo intrecuse 
măsura. Am plecat şi n-am mai vorbit cu ea două săptămâni. 

Părea să se fi calmat. Un timp nici n-am mai vorbit despre Alissa. Am 
început să ne distrăm împreună, ca pe vremuri. Cleo mi-a oferit prima lecţie 
de condus şi din când în când îi livram câte o pizza gratis. O perioadă, m- 
am simţit de parcă ne-am fi trăit viețile de dinainte de incendiu. 

Dar când eram la Cleo, într-o zi, am dat peste un jurnal. Când s-a dus la 
baie, l-am deschis, din curiozitate. Foile erau pline cu tot felul de lucruri 
care nu păreau să aibă vreo semnificație. 

Are doi fraţi şi o soră. O soră de aceeaşi vârstă cu Lia. 

Când am citit numele Liei, mi s-a tăiat respirația şi am trecut pe rândul 
următor. 

Are de toate. Un ten perfect. Fără cicatrice. Taică-su e încă pompier. 

Cleo tinea un jurnal despre Alissa. Era plin cu detalii şi lucruri pe care 
nici măcar eu nu le ştiam. Era obsedată de ea. 

— Ce tot faci? a întrebat Cleo, întorcându-se în camera. Ala e al meu! 

— O urmăreşti, i-am spus, privind-o. 

— Aşa, şi? a spus şi mi-a tras jurnalul din mână. 

— Trebuie să te opresti. 

— De ce? a întrebat, cu o privire de şarpe veninos, pregătit să muşte. 
Cineva trebuie s-o facă. 

— Vino să stai cu noi! am implorat-o. Ştii că Julie nu s-ar supăra. 

— Chiar aşa? Nici măcar nu te lasă să mă vizitezi de unul singur. Ştie 
măcar că eşti aici? mi-a râs ea în faţă. 

Am roşit, pentru că avea dreptate. Julie habar n-avea unde eram. Mereu 
voia să fie prin preajmă, atunci când mă vedeam cu Cleo, fiindcă ştia cât de 
nebună era când venea vorba de trecut. 

— Vezi? a zis Cleo, încrucişându-şi braţele. Julie nu ne înţelege durerea. 
Ea şi-a pierdut fratele, dar noi am pierdut mai mult de-atât. 

— Nu vreau să stau aici şi să particip la nebunia asta, am spus şi mi-am 
încrucişat şi eu braţele. 

— Aşa cum nu ai stat acasă nici în noaptea aia? a întrebat Cleo, după ce a 
făcut câţiva paşi şi s-a protapit în fata mea. 

Aia a durut. Dacă aş fi venit acasă mai devreme, aş fi putut s-o salvez pe 
Lia, pentru că dormitorul ei era lângă al meu. Poate aş fi descoperit focul 


mai devreme, fiindcă de multe ori mă trezesc în toiul nopţii ca să merg la 
baie. Totul a pornit de la o candelă pe care Lia o aprinsese. Mereu voia să 
aibă candele prin jurul ei, iar mama probabil că a uitat-o aprinsă, când s-a 
dus la culcare. Candela fusese mult prea aproape de draperii. Au luat foc 
după ce toţi s-au băgat în pat. 

Mă uit la Alissa care încă stă în fata mea, cu ciobul de sticlă în mână. 
Poate că totul ar trebui să se termine aici pentru mine. Poate că aşa ar fi mai 
bine. 

I-am lăsat pe mama şi pe tata şi pe sora mea să ardă. Am pierdut-o pe 
Karla. Am lăsat-o pe Cleo să se piardă... 

Dar Cleo e sora mea. În afară de Julie, ea e singura familie pe care o am. 
N-aş putea să-i fac asta. 

— Vrei să mă omori? scuip eu cuvintele. Omoara-ma, atunci! 

— Nu te apropia! strigă Alissa, tremurând, cu ciobul ascuţit în mână. Am 
s-o fac! Chiar am s-o fac! 

Mi-am ucis tatăl. 

Mi-am ucis mama şi sora. 

Pe Lia, care mereu mă punea să cânt la orgă pentru ea. Dacă asta ar 
aduce-o înapoi, aş cânta până când buricele degetelor mi s-ar umple de 
băşici. 

— Nu te mişca! spune Alissa cu glasul tremurat, apoi îndreaptă şi mai 
mult ciobul spre mine. Te avertizez, Miles! 

— Doar fa-o! o implor. Te rog! E ceea ce vreau. E ceea ce merit. 

— Nu! rosteşte, cu un glas cu o octavă mai sus decât de obicei. Stai pe 
loc! 

O bubuitură se aude în usa. Mint şi Sky s-au săturat să aştepte. Au venit 
s-o salveze pe Alissa. 

— Eşti norocoasă că ai asemenea prieteni, mă aud spunând, în timp ce 
mă întind după Alissa. 

Se petrece aşa de repede, că nici nu-mi dau seama. Apoi simt un junghi 
ascuţit străpungându-mi carnea. 

„Nu!“ 

Dărâm cu o lovitură toate lucrurile de pe birou. 

Mă uit la ecran. Îl văd pe Miles întins pe podea. 

Aud vocea Liei în capul meu. 

A strigat după ajutor în noaptea incendiului. 

Toți au abandonat-o. 


Pompierul a promis c-o ajuta, dar in ochii lui viata ei n-a contat 
deloc. 

La urma urmei, el avea o fiică acasă. 

O avea pe ea. 


MINT 


— Nu! Stai pe loc! aud vocea Alissei cum răzbate prin pereţii 
dormitorului. 

Nu mai stau pe gânduri şi împing cu umărul în uşa care se deschide după 
o singură încercare. De cum intru în cameră, încerc să înțeleg ce se petrece. 

Miles e întins pe podea. Alissa e în picioare. Tremură aşa de tare, încât 
am impresia că văd dublu, îşi tine mâinile suspendate în aerul din fata ei, de 
parcă ar crede că sunt murdare. 

Dar apoi îi văd stomacul lui Miles. În locul în care am avut dureri 
cumplite toată săptămâna stă înfipt un ciob de sticlă. Tricoul lui gri e pătat 
de sânge. 

— Alissa... murmur. 

Nu răspunde. Când o apuc de brat, se uită la mine cu o expresie sălbatică 
pe chip. Ochii ei albaştri mă privesc rugători, de parcă sunt singura 
persoană care o mai poate ajuta. La fel mă privea şi Sky, atunci când şi-a 
rupt mâna, dar nu sunt sigură că pot face ceva în cazul Alissei. 

— [a-o cu tine! îi spun lui Sky, care acum se holbează la trupul nemișcat 
al lui Miles. 

Îi împing pe amândoi în hol. Apoi îi bag în sufragerie. Mă întorc spre 
Miles. Încă stă nemişcat pe podea. 

Ce s-a întâmplat aici? 

Cu siguranță, Alissa e cea care l-a înjunghiat. O fi fost în legitimă 
apărare? 

E mort? 

Trebuie să mă asigur că nu se va mai apropia de noi. Niciodată. 

lau un scaun după mine în hol şi mă pregătesc să închid uşa. Ceva mă 
opreşte. Nu pot să-l părăsesc pe Miles în felul ăsta. Aş fi o persoană mult 
mai îngrozitoare decât Cleo şi n-aş putea niciodată avea conştiinţa 
împăcată. 

Mă întorc în cameră. Poate ar fi mai bine să trag ciobul afară. Sau asta îl 
va face să sângereze şi mai tare? 

Cu cât mă apropii mai mult, îi văd mai bine pleoapele tremurând. 

Deci e în viata. Nu ştiu dacă ar trebui să mă simt uşurată sau nu. 

Apoi scoate pe gură un sunet ciudat şi deschide ochii. Se uită la mine. E 
ametit. Un rânjet strâmb îi incolteste pe buze, de ai impresia că jumătate din 
corpul lui e paralizat. 


— Hei... il aud spunând cu glas slăbit, încearcă să se ridice şi scoate un 
geamăt. 

— Trebuie să stai întins, îi spun, dacă nu vrei ca organele să fie şi mai 
mult afectate. 

— Mai contează? spune şi scoate din nou sunetul acela ciudat, dându-și 
ochii peste cap. 

Mă aplec şocată deasupra lui şi-i aud respirația neregulată. A leşinat, dar 
încă trăieşte. 

Văd ciobul care i-a sfâşiat abdomenul. Oare ce organe i-a atins? 
Intestinele? 

Îmi aduc aminte de manechinul anatomic pe care l-am asamblat în seara 
asta. Am reuşit să pun totul la locul lui fără să greşesc nici măcar o dată. 
Dar acum nu mai pot să-mi amintesc ordinea organelor. 

Trag aer în piept şi mă ridic. Nu-l pot ajuta pe Miles. La fel ca noi toţi, va 
trebui să aştepte ca nebuna de Cleo să deschidă uşa. 

Fixez spătarul scaunului sub mânerul uşii şi mă asigur că e blocată. Miles 
n-are puterea necesară să se ridice, darămite să spargă o usa. 

Mă aşez în sufragerie lângă prietenii mei. Alissa stă între mine şi Sky. Mă 
uit la Sky. E alb ca varul. 

— Cleo e sora lui Miles, îmi zice. 

Nu vreau să ştiu. Nu vreau să ştiu cine e băiatul care zace întins pe podea 
cu o bucată de sticlă înfiptă în abdomen. Vreau ca totul să se termine. 

Îngrijesc palmele rănite şi tremurânde ale Alissei — şi de-abia acum îmi 
dau seama că mâinile mele tremură şi ele. 

Nu vorbim. Ce-am mai putea să ne spunem? 

Singurul lucru care ne rămâne de făcut e să aşteptăm şi să sperăm ca un 
miracol să se întâmple. 

E mort. 

Mi-a ucis fratiorul. 

Trântesc de perete uşa coridorului. 


CAITLIN 


A plecat. 

Vrăjitoarea aia nebună a plecat. 

Încerc să-mi misc mâinile, dar frânghia roade adânc în pielea mea. 

Pe jos e un telefon. Un telefon cu fir, de modă veche, la care aproape că 
ajung. Receptorul e ridicat din furcă. Pot să aud tonul de apel. 

Trebuie să mă grăbesc. S-ar putea întoarce în orice clipă. 

Îmi sucesc mâinile în fel şi chip. Durerea e aşa de puternică. Simt cum 
frânghia îmi sfâşie pielea până la sânge. 

Dar, încetul cu încetul, legătura se slăbeşte. Îmi vine să plang de fericire, 
chiar daca am ochii uscati $1 umflati de la cat am plans pana acum. 

Il vad pe Sky pe unul dintre ecrane. El e baiatul care mi-a frant inima de 
două ori într-o singură noapte. O dată, când am aflat că nu m-a iubit 
niciodată şi încă o dată, când l-am văzut suferind. 

Nebuna asta l-a schilodit? 

Sunt liberă. 

Mă uit surprinsă la mâinile mele, de parcă ar fi ale altcuiva. 

Trebuie să mă grăbesc. 

Cu degetele tremurând, ridic receptorul şi sun la numărul de urgenţă. La 
celălalt capăt al firului răspunde o femeie. 

— De unde ne sunati şi cu ce vă putem ajuta? 

Îi spun numele oraşului şi o rog să trimită un echipaj de poliţie şi-o 
ambulanță. 

— Cineva e rănit, îi zic. Grav rănit, iar eu... 

Aud un clic. Femeia imi face legătura. 

— Stai! îi spun. 

Acum aud un alt glas, de data asta o voce de bărbat. 

— Unde sunteți mai exact? 

— Într-un Escape Room. Dar nu-mi amintesc numele străzii. Vă rog! 
Trebuie să ne ajutaţi! 

— Va mai amintiţi altceva? Sunt trei Escape Room în oraş. 

Trei? Mă gândesc cu disperare la detaliile care mi-au scăpat până acum. 
Am venit cu bicicleta. Am rezemat-o de una dintre clădirile de afară. Peste 
tot sunt case vechi. Strada avea nume de pasăre, un... 

— Pescăruş! aproape strig în receptor. Strada Pescăruşului! 

— Minunat. Acum ştim unde sunteţi. Ce s-a întâmplat? 


— Un angajat a luat-o razna. Cineva a fost injunghiat... 

— Cati raniti sunt in cladire? 

—Nu stiu. Va rog! Grabiti-va! 

— Ce varsta au victimele? 

— Habar n-am. Cam intre cincisprezece si optsprezece ani, spun $i incep 
să plang din nou. Mi-e frică! 

— Ajutoarele sunt pe drum. 

Ma uit la ecrane. Băiatul ala, Miles, zace lat pe podea. Nu s-a mai mişcat 
de când a vorbit cu Mint. Alissa e în stare de şoc. Sky îşi strânge mâna 
accidentată, iar buzele lui Mint se mişcă necontrolat, fără să scoată vreun 
sunet. E ca un film mut, doar că de data asta îi cunosc pe toți actorii. 

Deodată, văd ceva miscandu-se pe unul dintre ecranele pe care nu s-a 
întâmplat nimic toată noaptea. E camera de supraveghere din faţa intrării în 
Escape Room. 

Cleo o deschide. Nu-mi vine să cred, dar imaginile în alb şi negru nu 
mint. Le dă drumul tuturor? Coşmarul s-a terminat. 

Apoi, Cleo aruncă o sticlă înăuntru. Ceva e înfăşurat în jurul ei. O cârpă? 
Dintr-odată, ecranul se face alb, de parcă mă uit direct în soare. 

— Nu... apuc să spun şi mi se taie respirația. 

— Ce-aţi spus? mă întreabă bărbatul din telefon. 

Imaginea revine la normal. Acum văd flăcări in jurul biroului şi al 
manechinului anatomic. 

— Foc... îi spun trăgând cu greu aer în piept. A dat foc clădirii! 

— Puteţi să mergeţi undeva în siguranţă? 

Scap receptorul din mână şi încep să fug. 


SKY 


Auzim zgomot de sticlă sparta şi o explozie. Simt miros de ars. 

— Foc! spun în şoaptă. 

— Veniti! 

Mint ne conduce într-unul din colțurile îndepărtate ale bucătăriei. 
Deschide robinetul. Nu curge apă. Totul aici e recuzită. 

— Aici! le chem eu şi iau trei prosoape de bucătărie de pe un raft. 
Acoperiti-va gura şi nasul. Vă va proteja de fum. Rămâi cu Alissa. Eu merg 
să arunc o privire. 

Mă îndrept spre cabinetul doctorului şi încep să văd şase uşi, în loc de 
trei. Mă sprijin de perete ca să nu leşin. 

Căldura care vine dinspre cabinet e covârşitoare. Când văd flăcările, îmi 
dau seama că nu avem nicio cale de scăpare. Nici măcar nu putem ajunge la 
uşă. 

Cum de s-a răspândit focul aşa de repede? 

Cleo ne vrea morți. 

Ăsta a fost planul ei de la bun început? 

Tot ce a vrut a fost să se joace cu noi, ca, în final, să ne ardă de vii? 

Zăresc scaunul de birou proptit în uşa unuia dintre dormitoare. Mint l-a 
închis pe Miles. Tăcuta Mint, care nu îndrăznea să vorbească cu el când ne 
aflam săptămâna trecută în parc. Mint, şoricica liceului. 

Aceeaşi Mint care l-a lăsat pe Miles să sângereze până la moarte. 

Flăcările încep să înghită pereţii holului. În curând vor ajunge la Miles. 
Oare merită o astfel de moarte? Singur, cu o bucată de sticlă în abdomen? 

Stiu că lunatica de Cleo e soră-sa şi că, într-un fel, e vina lui că suntem 
aici, dar îmi pare rău pentru el. Nu pot accepta asta, dar undeva înăuntrul 
meu încă îl iubesc. Poate îl voi iubi tot restul vieţii mele. 

Dau scaunul la o parte şi deschid uşa. Miles e încă pe podea. Chipul lui e 
cenuşiu. O baltă de sânge se întinde la picioarele mele. 

Parcă mă uit la un film. Nimic nu mi se pare real. Blestem în sinea mea. 
Amândoi vom sângera până la moarte, doar că el va fi primul care va pleca 
din lumea asta. Atât de adânc a înfipt Alissa ciobul în abdomenul lui. 

Mă apropu de Miles şi-l bat cu palma pe obraz. Nu mişcă, dar, când îmi 
pun degetele pe gâtul lui, simt un puls slab. 

Îi trec braţul pe după umerii mei şi încerc să mă ridic în picioare. 


Miles geme, iar ochii îi rămân închişi. Şi mai mult sânge tasneste din 
rană. 

Cum o să-l car de-aici? Dacă aş fi fost zdravan din cap până-n picioare, l- 
aş fi ridicat cumva, dar, cu o singură mână, e aproape imposibil. 

Camera se învârte. 

Degetele mă ard. 

Mă împleticesc de-a lungul holului, cu focul la picioarele mele. Mă 
prabusesc în sufragerie, cu Miles în spatele meu, ca o păpuşă de carpe. De 
cum îl vede, Mint se răsteşte la mine: 

— Ce tot faci? 

Alissa se lipeşte de perete, de parca ar vrea să fie înghițită de tapet. Îl 
întind pe Miles pe podeaua bucătăriei. Geme când se loveşte cu capul de o 
placă de gresie. 

— Nu-l putem lăsa să moară acolo, spun. 

Chiar dacă sunt închis aici, nu vreau să devin un animal sălbatic. Vreau 
să rămân Sky până la ultima suflare. 


MINT 

Cineva incepe sa planga. 

Eu? 

Ne tinem cu totii de mana. 

Ma holbez la Miles încontinuu. Stă întins ca într-un coşciug de lemn: 
tăcut şi liniştit. 

Ce se va alege de mine, când focul mă va ajunge? 

Vor mai merge părinții mei la biserică de ajunul Crăciunului? Sau vor 
rămâne acasă pentru că nu va mai fi nimeni care să stea între e1? 

Îmi văd casa în fata ochilor. Camera mea. Sirul de poze cu mine, Alissa şi 
Sky. Mereu ascunsă in spatele lor, iar Alissa radiind in mijlocul pozelor. 

Îmi ating tepii de pe cap. Mă vor recunoaşte ai mei arătând asa? Sau voi 
arde aşa de rău, că nici nu mă vor deosebi de ceilalți? Las să-mi scape un 
suspin. 

Fumul se prelinge pe sub uşă. 

Caitlin a dispărut. 

În locul în care am legat-o a rămas doar frânghia. 

„Alo?” 

Mă uit în jur, dar nu văd pe nimeni. 

De unde vine vocea aia? 

Apoi văd receptorul zăcând lângă telefon. 

„Mai sunteţi acolo?“ 

il pun la ureche. 

„Cine sunteţi?” întreb. 

„Serviciile de urgenţă.” Tresar. 

Aud un bubuit puternic. 

Pe ecrane zăresc mai multi oameni intrând în clădire. 

Sunt aici pentru mine. 


ALISSA 

— Rezistati, copii! 

Deschid ochii. Camera e inundată cu fum. 

Pleoapele mă ustură. 

Interfonul? Cine vorbeşte de data asta? Lia? Miles? Mama sau tatăl lor? 

E un joc nou? 

Nu mai rezist. 

Cleo trebuie să se oprească. 

— Aproape am ajuns, Alissa! 

Cunosc vocea asta. 

E Tata. 

Am murit? 

Dar ce caută şi el aici? 

Aud o bubuitură, glasuri obscure, un şuierat straniu. 

Si mai mult fum. 

— Alissa! 

— Tati? zic ragusita şi dau la o parte prosopul de la gură. 

— Sunt în viata! strigă cineva. 

Mai multe voci aclamă în cor. De ce ar fi fericiți? Nu-i niciun motiv de 
fericire. Sunt o criminală. 

— Am... încerc să vorbesc. Trebuie să le spun. Toţi trebuie să afle ce-am 
făcut. Miles. L-am... 

Sunt luată în braţe şi simt ceva tare apăsându-mi uşor pe obraz. Îmi ia un 
minut să realizez ce e: casca de pompier a Tatei. 


CAND TOTUL SE TERMINA 


SKY 


Picioarele targi se pliaza cand sunt urcat în ambulanţă. De-abia acum îmi 
dau seama că nu le mai ţin de mână pe Mint şi pe Alissa. Când le-am dat 
drumul? Au rămas înăuntru! 

Mint, Alissa... vreau să le strig numele, dar am ceva la gură. 

Ce se petrece? Mă ridic şi un paramedic mă împinge uşor, înapoi pe 
targă. 

— Prietenii tai sunt bine, îmi spune el. 

Mă uit în jur. Miles e lângă mine, cu o mulțime de fire şi tuburi ataşate de 
el. O mască de oxigen îi acoperă gura. Probabil că şi eu am una. 

— l-am administrat prietenului tău nişte morfină pentru durere. E 
inconştient. 

Vreau să-i zic că Miles e orice, dar nu prietenul meu, când ambulanta o ia 
din loc şi o senzație de ameteala navaleste peste mine. 

— Stai nemiscat! îmi spune bărbatul. 

Unde e Caitlin? Mai e cu Cleo? 

Îmi scot masca de oxigen de pe faţă. Elasticul ei mă ciupeşte de urechi. 

— Caitlin... şoptesc. 

— Stai nemiscat! repeta barbatul, de data asta pe un ton ferm. 

Daca asta e parte din joc? Sunt intr-o ambulanta sau e un nou Escape 
Room. 

Încerc să-mi misc mâna, fără prea mare succes. 

Tot ce simt sunt niste furnicaturi in locul degetelor. 

Ce s-a întâmplat cu degetele mele? 

Trebuie să cânt la tobe. Trebuie... 


MINT 

— Rămân cu Alissa, îi zic politistului care îmi propune să mă conducă la 
spital. 

— În regulă, dar trebuie să plecăm acum, aprobă asistenta de pe 
ambulanță. 

Mă urc şi mă aşez lângă targă. Tatăl Alissei stă la capul ei. O mângâie pe 
păr încontinuu. 

— Ce s-a întâmplat, fetiţa tatii? îl aud întrebând. 

Mai bine ca Alissa e acum sub efectul sedativelor, fiindcă nu ştiu dacă i- 
ar fi răspuns. 

De unde să încep? Sunt sigură că polita va vrea să audă mărturiile 
noastre, cu toate că nu ştiu dacă voi fi în stare să vorbesc despre asta. 
Nimeni nu va înţelege ce s-a întâmplat în Escape Room. Nimeni nu va 
înţelege prin ce am trecut noi patru. 

Nu, adică noi trei. 

Nu pot să-l pun pe Miles la socoteală. 

El a facut parte din planul malefic al lui Cleo. 

— Mint, spune tatăl Alissei, punându-și mâna pe braţul meu. Vreau să-ți 
mulțumesc. 

Mă trezesc din gândurile mele. 

— Pentru ce? 

— Pentru că i-ai fost alături fiicei mele. 

Mereu cerşeşti atenție, chiar şi pe spinarea tatălui tau! 

— Nu ştiu ce să zic despre asta, spun, înghițind în sec. 

— Datorită tie, ea e încă în viata. Să folosiți prosoapele ca să vă feriti de 
fumul toxic a fost o idee genială. 

— Asta a fost ideea lui Sky. 

Mă gândesc la prietenul meu din cealaltă ambulanţă care stă alături de 
Miles. Chiar şi inconştient de la atâtea medicamente, tot nu mă simt în 
siguranţă. Cred că voi fi cu ochii în patru de-acum încolo. 

— Sunt sigur că ţi-a fost foarte greu acolo, îmi spune. 

Tatăl Alissei îşi plimbă privirea peste capul meu. 

Am şi uitat de noua mea tunsoare. 

— A fost greu pentru noi toţi, spun în soapta. 

Mă uit la Alissa. Ea l-a înjunghiat pe Miles. Dacă o să moară, prietena 
mea va deveni o criminală. 


Acum e întinsă pe targa şi doarme liniştită. Dar în curând se va trezi în 
iadul din lumea noastră. Tot ce sper e că va mai apuca să doarmă câteva ore. 


— Mint! 

Glasul mamei mele răsună în sala de aşteptare a spitalului. Începe să fugă 
spre mine cu tata în spatele ei. Tropăitul pantofilor ei cu toc răsună de-a 
lungul încăperii. 

Targa Alissei se îndepărtează. Două mâini mă cuprind de-o parte şi de 
alta. 

— Mami... spun slăbită. 

— Vai, draga mea! 

Mama se dă într-o parte şi ochii i se inundă cu lacrimi. Întinde mâna şi-o 
trece peste ţepii din capul meu, aproape plângând: 

— Ce ti-au facut? 

O altă întrebare de baraj. Daca îi spun, n-o să mă mai lase să ies din casa 
vreodată. 

Mă întorc spre tata care stă un pic mai în spate. Pare stânjenit. Încearcă să 
nu se uite la părul meu, dar nu îi iese prea bine. 

— Tati, eu... 

Face un pas in fata şi mă trage in braţele lui. Mama face la fel. E atât de 
plăcut. Nu mai ştiu care mână e a cui. Sunt prinsă între ei doi şi imi dau 
seama cât de bine e să nu mai fu închis. 


SKY 


Mama s-a oprit din plans, dar imi dau seama ca ar putea incepe din nou, 
în orice moment. Tata sta lângă pat şi se uită la mana mea. Acum e în ghips. 
Am şaptesprezece copci şi câteva fracturi. După spusele doctorului, voi 
putea să cânt la tobe după recuperare. 

Din când în când, atipesc fără să-mi dau seama. Asistenta susține că e un 
semn bun. Vorbeşte intruna despre cât de norocoşi suntem. Tatăl Alissei şi 
ceilalți pompieri ne-au salvat la timp. 

Mă tot gândesc la momentul în care fumul a început să intre pe sub uşa 
sufrageriei. Am crezut că voi muri. 

Însă de câte ori îmi văd părinţii, de-o parte şi de alta a patului, îmi dau 
seama că sunt in viata. 

Am supravietuit. Are dreptate — sunt un tip norocos. 

Atunci de ce nu ma simt ca unul? 

— Ai un vizitator, imi spune asistenta, făcând un semn spre usa. 

— Mint? întreb şi mă ridic uşor, sprijinindu-mă pe pernele din spate. 

Dar e Caitlin cea care intră în salon. Pe fata 1 se văd urmele de rimei 
întins. Se joacă agitată cu inelul de pe degetul mic. 

Inima mi-o ia la galop, de parcă m-am întors din nou în Escape Room. 

— $i cine esti tu? întreabă tata. 

— Caitlin, îi zice mama. Iubita lui Sky. 

Mă străduiesc să ignor situația jenantă în care mă aflu şi o văd pe Caitlin 
roşind. 

— Mamă, tată... 

Mă uit la ei. Ştiu că nu vor să mă lase singur, după ce s-a întâmplat 
aseară, dar n-am de gând să port conversaţia asta de fata cu ei. 

— Bine. Plecăm, spune tata, scotand-o pe mama în hol. 

Caitlin se aşază pe scaunul tatei, iar eu mă holbez la păturile de pe pat. 
Ştiu că ar trebui să spun ceva, dar cu ce să încep? 

— Îmi pare rău, spunem amândoi în același timp. 

— Ce? exclam, uitându-mă la Caitlin surprins. De ce iti pare fie rău? 

Caitlin arunca un ochi spre mana mea. 

— Că ai trecut prin aşa ceva. 

E draguta, mult prea draguta. 

— Ai auzit totul, nu-i aşa? o întreb ca să mă asigur. Ce am spus acolo! 

— Am fost în aceeaşi cameră cu ea, spune Caitlin, clipind des. 


— Ţi-a făcut ceva... 

— M-a legat, mi-a tăiat o suvita de par şi m-a speriat de moarte. Atâta 
tot. 

— Şi nu e de ajuns? 

Simt lacrimile arzându-mi ochii. Cum mă voi revanşa fata de ea? 

Vreau s-o iau de mână. Îmi amintesc prea târziu că ar trebui să stau 
nemișcat şi simt un junghi în podul palmei. 

— Au! strig. 

— Eşti bine? mă întreabă ea. 

— N-ar trebui să mai fu aşa drăguță cu oamenii, îi spun. Te rog, urăşte- 
mă, loveşte-mă, dar nu fi drăguță! 

— Mi-ar face plăcere să te lovesc, continuă Caitlin. Dar am s-o fac când 
te vei simţi mai bine. 

Zâmbesc şi o lacrimă cade de pe obraz direct pe pernă. 

— Nu vreau să mă vezi plângând. 

— M-am prins, spune ea şi îmi dă un ghiont uşor în umăr. Oamenii ar 
putea să creadă că esti gay. 

Îmi dau seama că o să izbucnesc în râs, dar Caitlin mi-o ia înainte. Râd şi 
eu. Râdem împreună mai tare decât ar trebui. Râdem pentru că suntem în 
viata. 


— Sky! 

Mint intra in salon şi mă cuprinde într-o imbratigare. De-abia m-am 
trezit. După vizita lui Caitlin, m-am culcat la loc. Mama şi tata încă stau 
lângă patul meu. Sunt socati când văd părul lui Mint. 

Mă tine în braţe ceva mai mult timp şi realizez cât de mult îmi place. 

— Cum e cu durerea? mă întreabă când îmi dă drumul. 

— Morfina, îi spun. Drogul miracol. 

— Alissa încă doarme, spune Mint. O să trec pe la ea mai târziu. 

Mi-aş dori să pot merge cu ea, dar asistenta mă obligă să stau în pat. 

— Bandajul tău a fost mai bun, îi zic când observ că se uită la mâna mea. 
Ai putea să te angajezi aici fără probleme. 

— Mi-a ajuns, la cât sânge am văzut! 

Încerc să zâmbesc. 

— Am dat peste Caitlin în hol, continuă Mint în soapta. E totul în regula? 

— Chiar e. 


Vreau s-o întreb de Miles, dar nu îndrăznesc cu ai mei lângă mine. Poliția 
le-a spus toată povestea. Când tata a aflat că Miles a fost implicat, m-am 
temut că va merge în salonul lui şi-l va lua la bătaie. 

— Cleo e la secția de poliție, zice Mint. Pe ea o interoghează prima. Apoi 
vor veni după el. 

Mint e aşa de nebună. Mereu ştie ce, cum şi când să spună ceva. 

— Mă duc să văd ce face Alissa, spune şi mă sărută pe frunte. 

Mă uit la părul ei scurt. Pare invincibilă. Sper c-o să-l păstreze aşa. 

Mint iese din salon. E singura care a ieşit din Escape Room nevatamata. 
Cu toate că rănile ei sunt de fapt în suflet. 

I s-a spus că e doar o umbră a Alissei. A fost umilită şi ameninţată. 

Fără să mai stau pe gânduri, imi fac palma pâlnie în jurul gurii. Nu-mi 
pasă că mama şi tata sunt lângă mine, când strig cât de tare pot în urma lui 
Mint: 


— Hei, dacă n-aş fi fost gay, nu m-aş fi îndrăgostit de Alissa. M-aş fi 
îndrăgostit de tine! 


MILES 


Un strain e asezat pe marginea patului meu. Cand ma uit la el cu coada 
ochiului, îi văd uniforma deschisă şi un pistol atârnând de curea. 

Închid ochii din nou. Cât timp mă voi preface că dorm, nimeni nu-mi va 
pune întrebări. Întrebări despre Alissa, întrebări despre sora mea, despre 
toate lucrurile care s-au întâmplat cât timp am fost închişi. 

Alissa m-a înjunghiat. Am crezut că nu e în stare, dar m-am înşelat. 

Am vrut s-o protejez, dar nu a înţeles. A pretins că sunt la fel de rău ca 
sora mea. 

Cleo... Unde o fi acum? 

Nu sunt sigur că vreau s-o mai văd vreodată. 

Cineva se agită pe coridor. 

— Miles! 

Julie. Mi se pune un nod în gât, iar ochii mi se umplu cu lacrimi. Ce face 
aici? De ce mai vrea să mă vadă după toate acestea? 

— Îmi pare rău, doamnă! Nu puteţi intra încă, spune străinul. 

— De ce nu? Sunt rudă cu el. Locuieşte cu mine! 

— Înţeleg că vreţi să vorbiti, dar aveam nevoie de declaraţia lui mai întâi. 

— Declaraţie? strigă Julie. Dar nu a făcut nimic. E o neînțelegere! 

Strang din ochi cât de tare pot şi-aş vrea să-i tin închişi o veşnicie. 


ALISSA 


Miles sta protapit in fata mea. Ochii lui sunt albastri ca gheata. 
Face un pas în fata. ÎI injunghii. 

Peste tot e sânge. 

Pe ciob, pe mâinile mele, pe faţa mea. 


— Te-ai trezit! 

Mint stă atât de aproape de mine, că abia o văd şi îmi spune: 

— Esti campioană la somn, ştia asta? 

Unde sunt? 

În spital. 

Încă sunt aici. 

Tata m-a mângâiat pe păr. Mi-a plăcut asta. 

Mama a plâns. Până şi Koby, şi Ruben au plâns. 

Si Fenna? A fost şi ea aici? 

Poate mama a lăsat-o acasă. Ar fi mai bine. Nu vreau să creadă că şi eu 
sunt bolnavă. 

— Părinţii tăi vorbesc cu doctorul. Se vor întoarce în curând. 

Mint isi pune palma rece pe fruntea mea. Mă uit la părul ei, mă apropii 
uşor de ea şi-i spun: 

— Te... Te-am... 

— Mda. M-ai tuns şi acum arăt aşa, spune Mint, dând din cap. Va creşte 
la loc. Sau poate că o să-l păstrez aşa. 

— Te-am rănit, îi spun. 

— O să trec peste, zice Mint cu un suspin în voce. 

A fost cea mai curajoasă dintre noi toți. Acum e frântă. 

Plângem. 

— Miles trăieşte, continuă Mint printre lacrimi. Când îi aud numele, 
inima îmi zboară din piept. Poliţia îl interoghează, spune ea. Şi pe Cleo la 
fel. Vor vrea să vorbească şi cu nol. 

Nu ştiu dacă voi fi vreodată în stare să vorbesc despre noaptea trecută. 
Cuvintele nu pot descrie ceea ce am trait. 

— M-ai avertizat în privinţa lui Miles, iar eu... 

Am atâtea lucruri să-i spun lui Mint, dar cuvintele mi se poticnesc în gât. 
Plâng din nou. Voi scăpa oare de sub greutatea propriei neputinte? 

— Nu voi mai putea avea încredere în nimeni, spun. 


— Desigur ca vei putea, zice Mint pe un ton calm. Ne avem una pe alta. 

Închid ochii. Coşmarul se întoarce: Miles, ciobul, sângele... Cum voi trăi 
cu imaginile astea în cap? 

— Alissa? 

O voce ma face sa tresar, o voce care imi umple inima de iubire şi 
caldura. 

Nici nu apuc să-mi ridic privirea, că ceva greu se aruncă pe pieptul meu. 
Suvite de păr îmi gâdilă fata. 

— Fenna! strigă mama. Fii blândă cu sora ta! 

Îmi cuprind surioara şi o imbratisez din toată inima. 

O văd pe Mint zâmbind peste umărul Fennei. Are dreptate. Încrederea nu 
e sortită pieirii. Ne avem una pe alta. 

Avem o cale de scăpare din Escape Room. 

Toţi vor să ştie de ce am făcut-o. 

Presa, poliţia şi Julie. 

Nu spun nimic, într-o zi voi scrie o carte despre asta. 

Si toţi vor înţelege. 

Am făcut-o pentru familia noastră. 

Pentru Tata, Mama, Lia şi Miles. 

Mi-au spus că fratele meu e în viata, dar nu cred că-l voi mai vedea o 
vreme. 

Julie va face tot ce-i stă în putere să-l ţină departe de mine. 

Doar pe Miles îl mai am. 

N-am ştiut că mai era în viata acolo. 

Chiar n-am ştiut. 

Planul meu a funcţionat. 

Am distrus-o. 

Sper ca n-o sa uite vreodata cum e sa fii neputincios. 

Polițistul îmi spune ce mă aşteaptă. 

Mă uit afară. 

Razele se strecoară printre grilajul de fier din fereastră. 

E plăcut să simt mângâierea caldă a soarelui pe fata mea. 

Pentru o clipă, parcă aş alerga din nou prin parc. 

Soarele în fata mea şi Ea pe bancă. 

Fratele meu îi vorbeşte. 

Sansa pe care o căutam de atâta vreme. 

A fost un semn. 


Oamenii vor intelege, nu-i asa? 
Daca ai avea o singură şansă să obţii tot ce ţi-ai dorit vreodată, nu ai 
renunţa la ea pur şi simplu, nu-i aşa? 


CAND AUTORUL ARE CEVA DE SPUS 


Primul meu Escape Room a fost in Haarlem, Olanda. 

Cand am intrat, unul dintre angajati ne-a explicat regulile. El avea sa ne 
urmărească in permanenţă pe camerele de supraveghere dinăuntru. 

M-am întors spre prietenii mei şi am făcut o glumă: „Şi dacă n-o să ne 
mai dea drumul de acolo?” Aşa s-a născut această carte. 

Am devenit dependentă de aceste jocuri. Mi-am propus să merg cât de 
des pot în Escape Room. 

Cu toate că... 

După ce am scris această carte, am fost mult mai precaută. 

Spun cel puţin unei persoane unde mă duc. Spun: „Dacă nu dau niciun 
semn până în ora zece, vino şi salvează-mă”. 

Sti tu, doar ca să fiu sigură. 

Maren Stoffels 

